
I: UUDENTYYPPISEN KAPITALISMIN KEHITTYMINEN 
SOSIALI-IMPERIALISMIKSI 


1. Imperialismi ja sosiali-imperialismi 


Pröoletariaatin ja sorrettujen kansojen vallankumouksellinen taistelu 
imperialismia vastaan kansallisen ja yhteiskunnallisen vapautumisen 
puolesta on historiallisen kehityksen pääsuuntaus. Elämme aikakautta, 
jolloin imperialismi kulkee kohti täydellistä luhistumistaan ja sosialismi 
etenee maailmanlaajuiseen voittoonsa. 

Imperialismi on kapitalismin korkein, monopolistinen vaihe. Lenin sa- 
noo: 


Imperialismi on kapitalismia sillä kehitysasteella, jolloin on 
muodostunut monopolien ja finanssipääoman herruus, pääoman 
vienti saanut huomattavan merkityksen, kansainväliset trustit al- 
kaneet maailman jakamisen ja maapallon xoko alueen jakaminen 
suurimpien kapitalististen maiden kesken on päättynyt. (1) 


Monopoliryhmittymien välinen ankara kilpailu, taistelu raaka-aine- ja 
menekkialueiden uudelleen jakamiseksi kärjistyy huippuunsa. Sen vuoksi 
sodat ja sotien uhka ovat imperialismin olennainen piirre aina sen tuhoon 
saakka. 

Toisen maailmansodan jälkeen valtaosa entisistä. siirtomaista on saa- 
vuttanut itsenäisyytensä ja antanut näin iskun imperialistiselle maailman- 
järjestelmälle. Jotkut maat ovat menneet vielä pitemmälle ja riistäneet 
imperialisteilta maatilat; kaivokset, tehtaat ja liikennevälineet ja luovut- 
taneet ne sitten kotimaisille kapitalisteilie tai kansallistaneet ne, toisin sa- 
noen muuttaneet ne hallitsevan kotimaisen porvariston yhteisomaisuu- 
deksi. Imperialistien oli muutettava taktiikkaansa uuden tilanteen mukai- 
seksi. Avoin kolonialismi korvattiin uuskolonialismilla. Pitääkseen vasta- 
itsenäistyneet maat entiseen tapaan valvonnassaan uuskolonialistit alkoi- 
vat käyttää uusia alistuskeinoja — Yhdysvaltain imperialistit etunenässä. 


Sotilaallisen kiristyksen, solutuksen ja avoimen hyökkäyspolitiikan avulla 
he harjoittavat poliittista painostusta näitä maita kohtaan ja asettavat 
niissä valtaan tottelevaisia nukkehallituksia. Sotilaallisen ja poliittisen 
kontrollin ohella imperialistit painostavat nuoria valtioita myös taloudel- 
lisesti. He haluavat kaikin keinoin estää poliittisesti itsenäistyneitä maita 
saavuttamasta taloudellista riippumattomuutta. He yrittävät estää näiden 
maiden taloudellisen kehittymisen ja pitää ne imperialistisen maailman- 
järjestelmän alaisuudessa. Nämä maat eivät saisi käyttää itse hyväkseen 
raaka-aineitaan, vaan niiden tulisi luovuttaa ne imperialistien käyttöön. 
Ne eivät saisi rakentaa lainkaan omaa teollisuutta eivätkä avata tai laa- 
jentaa kotimaan markkinoitaan, vaan pitää ne entiseen tapaan avoimina 
ulkomaisille tavaroille ja pääomille. 

Yhdysvaltain entinen presidentti Kennedy lausui eräässä puheessaan 
suorasukaisesti, miten edullista imperialisteille on pääomanvienti köyhiin 
maihin: 

Vuonna 1960 sijoitimme ulkomaille 1700 miljoonaa doliaria ja 
saimme takaisin 2500 miljoonaa dollaria. Näistä 1700 miljoonasta 
1500 miljoonaa meni Länsi-Eurooppaan, josta saimme 1000 mil- 
joonaa voittoina takaisin. Alikehittyneistä maista, jotka tarvitsevat 
pääomaa, sitävastoin saimme 1 300 miljoonaa vaikka emme sijoitta- 
neet kuin 200 miljoonaa dollaria. 


”Kansainvälisen työnjaon” verukkeella imperialistit käyttävät häikäi- 
lemättä hyväkseen vastaitsenäistyneiden maiden taloudellista takapajui- 
suutta, tätä siirtomaavallan raskasta perintöä. Sen sijaan että imperialistit 
auttaisivat alikehittyneitä maita luomaan perustaa omalle teollisuudel- 
leen, he edistävät ns. ”perinteellisten tavaroiden” tuotantoa köyhissä 
maissa, ostavat näiden tuottamat raaka-aineet pilkkahintaan, jalostavat 
ne emämaissa ja myyvät ne sitten usein takaisin jalostettuina. 

Mitä nämä ”perinteelliset tavarat” ovat? Vanhat kolonialistit pakotti- 
vat siirtomaat tuottamaan tiettyjä tavaroita tuhottuaan ensin alkuperäi- 
sen, usein vuosituhansia vanhan talouden. Algeriassa ranskalaiset impe- 
rialistit raivasivat uudelleen kymmeniä tuhansia hehtaareita hedelmällistä 
maaperää ja ryhtyivät viljelemään viiniä. Mutta algerialaisten uskonto 
si kansallistaa ranskalaiset öljy-yhtiöt, ranskalaiset imperialistit puoles- 
taan uhkasivat boikotoida algerialaisia viinejä, joita maa ei itse tarvitse ja 
jotka siksi on pakko saada myydyiksi Ranskaan. Egyptissä englantilaiset 

tuhosivat monokulttuurin (yhden kasvin viljelyn) avulla Egyptin maata- 
louden istuttamalla kaikkialle puuvillaa ja lakkauttivat tehtaat, joita 
egyptiläiset yrittäjät olivat perustaneet 1800-luvun alussa. Kolumbiasta 
tehtiin valtava kahviviljelmä, Kuuba pakotettiin viljelemään sokeriruokoa 


ja tupakkaa. Itsenäistyneinäkin tällaiset maat kärsivät jatkuvasti siitä, et- 
tä imperialismi on vääristänyt niiden talouselämän. Uuskolonialistit käyt- 
tävät näiden maiden yksipuolista kehitystä hyväkseen pitääkseen ne edel 
leen itsestään riippuvaisina. Esimerkiksi raakaöljyä tuottavien ja vievien 
maiden täytyy myydä öljynsä halvalla ja ostaa kalliita öljyjalosteita ulko- 
mailta. Maailmankauppa on imperialistien valvonnassa ja he polkevat 
raaka-aineiden hintoja. Niiden valmisteiden hinnat, joita Aasian, Afrikan 
ja Latinalaisen Amerikan maat toivat imperialistisista valtioista, nousivat 
YK:n tilastojen mukaan 50 %:lla vuosina 1950-1963. Samaan aikaan las- 
kivat raaka-aineiden maailmanmarkkinahinnat 38 %. Ostaakseen yhden 
jeepin Kolumbian oli vuonna 1954 tuotettava 14 säkkiä kahvia, mutta 
vuonna 1969 tarvittiin jo 43 säkkiä kahvia. 

Jotkut valtiot ovat antautuneet imperialistien painostuksen edessä ja 
sallivat laajan pääomien maahantuonnin. Toiset valtiot säätävät lakeja 
ulkomaisten sijoitusten rajoittamiseksi suojatakseen talouselämäänsä im- 
perialistien kilpailulta. Täysin ulkomaisten kapitalistien omistamien yri- 
tysten sijasta syntyy yhä enemmän sekayhtiöitä, jotka ovat osaksi ulko- 
maisten kapitalistien (tai valtion), osaksi kotimaisen porvariston (tai sen 
valtion) omistuksessa. Voitto jaetaan omistajien kesken. Mutta nämä se- 
kayhtiöt (ja suurimmaksi osaksi myös imperialistien yksin omistamat yri- 
tykset) eivät yleensä ole raskasta teollisuutta, kuten teräs- tai konetehtaita. 
Imperialistit sijoittavat mieluummin työvaltaiseen kevyeen teollisuuteen, 
josta he saavat eniten voittoa riistämällä köyhien maiden halpaa työvoi- 
maa. 

Erityisen suosittua on valmistuttaa paljon työtä vaativat erilliset osat 
ulkomailla ja kuljettaa ne sitten takaisin imperialistimaahan. Esim. Sak- 
san Liittotasavallassa sähkökoneita valmistavat yhtymät tuottavat moni- 
mutkaiset koneenosat käsityönä Singaporessa ja Malesiassa tytäryhtiöis- 
sään ja toimittavat ne sitten Eurooppaan kokoamista varten. Korkeista 
kuljetuskustannuksista huolimatta yhtiöt säästävät tällä tavalla. Samaan 
lopputulokseen päästään myös tarvitsematta ylipäänsä edes investoida 
köyhään maahan. Jotkut saksalaiset yhtiöt myyvät puolivalmisteita eräälle 
kotitalouskoneita valmistavalle jugoslavialaiselle tehtaalle. Jugoslavialai- 
set työläiset tuottavat hyvin mitättömällä palkalla jääkaappeja ja liesiä, 
jotka sitten myydään länsisaksalaisille imperialisteille. Tämä tulee suur- 
yhtymille halvemmaksi kuin näiden tavaroiden valmistaminen Saksan 
Liittotasavallassa. »Handelsblattin» 20. toukokuuta 1972 julkaisemien 
tietojen mukaan jo joka kymmenes länsisaksalainen kaasu- ja sähköliesi 
valmistuu tällä tavalla. Jugoslavialainen yritys on muodollisesti täysin it- 
senäinen Liittotasavallan kapitalistien suhteen; todellisuudessa se on tie- 
tysti täysin näiden armoilla. 

Kaikilla näillä menetelmillä on sama päämäärä: köyhät maat on pidet- 

tävä imperialisteista riippuvaisina. Niiden tulee toimia imperialististen 
maiden talouselämän lisähaaroina, niiden tehtaiden tulee olla imperialis- 
tisten monopolien alaisia alihankinta- ja jalostusyrityksiä. 

Tämän tutkielman ensimmäisessä ja toisessa osassa (kts. »Revisionis- 
min valtaannousu NL:ssa» ja »NL:n talousuudistus: kohti kapitalismia») 
olemme osoittaneet, miten neuvostorevisionistit ovat lakkauttaneet prole- 
tariaatin diktatuurin Neuvostoliitossa, pystyttäneet byrokraattisen mono- 
poliporvariston diktatuurin ja palauttaneet kapitalismin. Olemme osoitta- 
neet, ettei revisionistien palauttama kapitalismi ole suinkaan yksinker- 
taista, kilpailuun perustuvaa yksityiskapitalismia. Se on valtio-monopo- 
listista kapitalismia, jossa keskittyminen, teollisuus- ja finanssipääoman 
yhteensulautuminen ja valtion alistaminen palvelemaan monopolien tar- 
peitä tapahtuu monin kerroin voimakkaammin kuin lännessä. Ei todella- 
kaan ole kysymys tavanomaisesta kapitalismista, vaan kapitalismin kor- 
keimmasta vaiheesta, imperialismista. 

Lännessä monopolikapitalismi ei pysyttele yhdenkään imperialistisen 
valtion rajoissa. Neuvostoliiton uuden tyypin kapitalismi ei myöskään ra- 
joitu neuvostokansan riistämiseen ja sortamiseen. Tämänkin tyypin impe- 
rialismia vallitsee halu laajeta taloudellisesti, viedä pääomia ulkomaille ja 
alistaa muita maita valtaansa, jakaa maailma uudelleen. Se ei ole mitään 
imperialismin "paremmaksi katsomaa politiikkaa”, joka voitaisiin korva- 
ta toisenlaisella, rauhanomaisella politiikalla, kuten Kautsky aikoinaan 
yritti uskotella, vaan se on imperialismin taloudellinen laki, sen sisin ole- 


mus. 


Kapitalistit eivät jaa maailmaa erikoisen ilkeämielisyytensä 
vuoksi, vaan sen vuoksi, että saavutettu keskittymisen aste pakot- 

taa lähtemään tälle tielle liikevoiton hankkimiseksi. (2) 
Neuvostoliiton uuden tyypin kapitalismi kehittyy johdonmukaisesti im- 
perialismiksi, uudentyyppisestä kapitalismista sosiali-imperialismiksi, 
”s.o. sosialismiksi sanoissa, imperialismiksi teoissa, opportunismi kasvaa 
imperialismiksi.” (Lenin: III Internationaalin tehtävistä). Yhdysvaltain 
imperialistit ja lännen muut imperialistivallat esiintyvät avoimesti kapita- 
lismin edustajina, avoimina kommunismin ja kansallisen vapautumisen 
vastustajina. Sosiali-imperialistit naamioituvat sosialisteiksi, puhuvat 
paljon ”imperialismin vastaisesta taistelusta” ja sorrettujen kansojen tu- 
kemisesta”'. He puuttuvat toisten maiden sisäisiin asioihin, mutta selittä- 
vät päinvastaista. Harjoittaessaan imperialistista kauppapolitiikkaa ”kol- 
mansia maita” kohtaan he puhuvat ”solidaarisuudesta” ja ”pyyteettö- 
mästä avunannosta”. He eivät voi perustella imperialistista politiikkaansa 
muutoin kuin väärentämällä marxismia, ”tulkitsemalla” Marxia ja Leni- 
niä ikään kuin nämä olisivat aikoinaan puolustaneet riistoa. Tämän poli- 
tiikan avulla he yrittävät pettää neuvostokansaa ja maailman kansoja. He 

käyttävät Leninin ja Stalinin Neuvostoliiton ja kommunismin nauttimaa 
suurta kunnioitusta ja arvovaltaa omiin neuvostovastaisiin, kommunis- 
minvastaisiin, kansanvastaisiin tarkoituksiinsa. Puheillaan ”imperialis- 
min vastaisesta taistelusta” neuvostorevisionistit yrittävät suostutella 
puolelleen niitä maita, jotka ovat oivaltaneet imperialismin luonteen ja 
asettuneet puolustuskannalle sitä vastaan. 

Tämän vuoksi ei voida odottaa, että Neuvostoliiton sosiali-imperialistit 
käyttäisivät täsmälleen samoja menetelmiä kuin Yhdysvaltain imperialis- 
tit, että he käyttäytyisivät yhtä karkeasti ja avoimesti. Revisionistinen 
Neuvostoliitto on imperialistisena maana vielä hyvin nuori. ja vasta ryhty- 
nyt rakentamaan siirtomaavaltaansa. Siksi se käyttää taitavia ja vaikeam- 
min havaittavia keinoja saadakseen vaikutusvaltaa yksittäisissä maissa. 
Niinpä sosiali-imperialistien antamat lainat ovat useimmiten huomatta- 
vasti edullisempia kuin amerikkalaisten, jotta he saisivat lisää jalansijaa 
kehitysmaissa. Samoinhan menettelevät myös länsisaksalaiset ja ennen 
muuta japanilaiset imperialistit, jotka koettavat osittain houkuttelevam- 
pien tarjoustensa avulla riistää Yhdysvalloilta sen markkinoita. Siten 
myös Neuvostoliiton pääomanvienti saa usein toisia muotoja kuin Yhdys- 
valtain. Mutta olemukseltaan neuvostojohtajien imperialismi ei eroa hi- 
tustakaan Yhdysvaltain imperialismista ja yhä useampien muodollisesti 
itsenäisten maiden kansat ja hallitukset tekevät tämän havainnon. 


2. Revisionismin valtaannousu eräissä kansandemokratioissa 


Toisen maailmansodan aikana ja ensimmäisinä sodan jälkeisinä vuosi- 
na syntyi eräissä Euroopan ja Aasian maissa uusi valtiomuoto: kansande- 
mokratia. Neuvostoliiton johtaman voittoisan fasisminvastaisen yhteisrin- 
taman voimin ja eräissä tapauksissa Puna-armeijan välittömän sotilaalli- 
sen tuen avulla näiden maiden kansat murskasivat saksalaisten, japani- 
laisten ja italialaisten hyökkääjien fasistisen diktatuurin ja pystyttivät 
kansandemokratiat. Kiinassa vapautusarmeija löi kuomintangilaiset, Yh- 
dysvaltain imperialistien apurit vuonna 1949. Tällöin perustettiin myös 
Kiinassa kansandemokratia. Saksan itäosassa Stalinin Puna-armeija oli 
lyönyt fasistit. Sinne syntyi samana vuonna Neuvostoliiton suojeluksessa 
fasisminvastainen ja demokraattinen hallintojärjestelmä, joka merkitsi 
kansandemokratian esivaihetta. Mongolian Kansantasavalta oli julistettu 
kansandemokratiaksi jo vuonna 1921 vapautussodan päätyttyä voittoon. 
Kansandemokraattista valtaa harjoitti kaikkien imperialisminvastaisten 
luokkien ja voimien liitto, jonka johdossa oli proletariaatti ja sen puolue, 
kommunistinen puolue, joka oli johtanut taistelua miehittäjiä vastaan. 
Kansandemokratia merkitsee diktatuuria fasistisia voimia ja demokratiaa 

kansaa kohtaan. Kansandemokratia ei kuitenkaan vielä ole sosialismia. 
Sen päämäärät ovat lähinnä imperialisminvastaiset ja demokraattiset: 
monopolikapitalistien ja suurtilanherrojen vallan poistaminen, maarefor- 
mi, talouden jälleenrakentaminen jne. Mutta toisaalta se eroaa ratkaise- 
vasti porvarillisesta demokratiasta. Sillä kansandemokratiassa valtiovalta 
ei ole porvariston käsissä, vaan työväenluokan johtaman yhteisrintaman 
käsissä. ”Sen vuoksi ovat”, kuten Dimitrov vuonna 1948 korosti Bulga- 
rian Työväenpuolueen (Kommunistien) V edustajakokouksessa pitämäs- 
sään päättäjäispuheessa: 


. neuvostovalta ja kansandemokraattinen valta yhden ja sa- 
man vallan, työväenluokan vallan kaksi muotoa, työväenluokan, 
joka liittoutuneena yhteen kaupunkien ja maaseudun työtäieke- 
vien kanssa on tämän vallan johdossa. Ne ovat proletariaatin dik- 
tatuurin kaksi eri muotoa. 


Käymällä ankaraa taistelua porvaristoa vastaan, poistamalla kapitalis- 
tisen omistuksen sekä kollektivisoimalla maatalouden proletariaatti voi 
edetä kansandemoktratiasta sosialismiin. Koska proletariaatti on jo murs- 
kannut väkivaltaisesti vanhan valtiovallan ja pitää käsissään kansandemo- 
kraattista valtaa, koska proletariaatti kykenee nujertamaan porvariston ja 
muiden taantumuksellisten vastarinnan, sen ei tietenkään tarvitse vallata 
valtiovaltaa toistamiseen. Proletariaatin diktatuurin olemassaolo tekee 
mahdolliseksi suoran siirtymisen kansandemokratiasta sosialismiin. Sosia- 
lismiin siirtyminen kansandemokraattisissa maissa ei merkinnyt poikkea- 
mista siitä marxilais-leniniläisestä periaatteesta, että sosialismi voidaan to- 
teuttaa vain murskaamalla porvarillinen valtiokoneisto ja pystyttämällä 
proletariaatin diktatuuri. Päinvastoin, kansandemokratiat vahvistivat tä- 
män periaatteen. Kansandemokratialla ei tietenkään ole mitään tekemistä 
nykyajan revisionistien ”antimonopolistisen demokratian” kanssa. 

Kansandemokraattiset maat tulevat siirtymään sosialismiin ankaran 
työväenluokan ja porvariston välisen taistelun kautta. Kun Neuvostolii- 
tossa oli kapitalismin palautuminen mahdollista jopa 40 vuotta Lokakuun 
Vallankumouksen jälkeen, tämä vaara on vieläkin suurempi maissa, jois- 
sa ei edes sosialistisen vallankumouksen taloudellisia toimenpiteitä ole 
suoritettu loppuun saakka. Ei siis ole ihme, että Jugoslaviassa porvarilliset 
voimat pystyivät jo varhain saamaan yliotteen ja syrjäyttämään kansande- 
mokraattisen järjestelmän. Lisäksi kansandemokratian perustaa horjutet- 
tiin useissa maissa; eritoten sen jälkeen, kun Neuvostoliitto oli hylännyt 
sosialistisen tien. 

Kun Hrustshev ja hänen kannattajansa ryhtyivät palauttamaan kapita- 
lismia Neuvostoliitossa, he tiesivät, että onnistuisivat säilyttämään ase- 
mansa vain jos he saisivat ainakin osan maailman kommunistisesta liik- 

keestä tukemaan uutta revisionistista linjaansa ja pystyisivät toteutta- 
maan kapitalismin palauttamisen ainakin muutamissa kansandemo- 
kraattisissa maissa ja tekemään näistä maista neuvostorevisionismin po- 
liittisia, taloudellisia ja sotilaallisia etuvartioita. Heidän oli varmistettava, 
että revisionistiset Hrustsheville myötämieliset voimat pääsisivät kommu- 
nistisissä puolueissa johtoon. 

Neuvostojoukkojen miehittämässä DDR:ssä, jossa kommunisteilla oli 
verrattain heikko joukkopohja, tuli Ulbrichtista ja hänen läheisistä hen- 
kilöistään melko nopeasti uuden revisionistisen linjan kannattajia. Mutta 
DDR ja Tshekkoslovakia olivat poikkeuksia. Muissa kansandemokraatti- 
sissa maissa puoluejohdon huomattava osa asettui vastustamaan revisio- 
nisteja. 

Hrustshevin johdolla toimeenpantu vastavallankumous sai Puolassa ja 
Unkarissa erityisen dramaattiset muodot. NKP:n 20. edustajakokouksen 
jälkeen ja ennen kaikkea "henkilöpalvonnan vastaisen taistelun” alettua 
siihen asti näkymättömissä olleet vastavallankumoukselliset porvarilliset 
voimat alkoivat vahvistua kaikissa sosialistisissa maissa. Ne käyttivät hy- 
väkseen sitä suurta epävarmuutta ja hämminkiä, jonka Hrustshevin odot- 
tamaton hyökkäys Stalinia vastaan sai aikaan ja aloittivat itse laajan 
hyökkäyksen eri kommunististen puolueiden johtomiehiä ja sosialistista 
järjestelmää yastaan. Myös Kiinassa porvarilliset voimat aloittivat vuoden 
1957 puolivälissä voimakkaan ja avoimen antikommunistisen parjaus- 
kampanjan. Mutta Kiinan kommunistinen puolue torjui päättäväisesti 
nämä hyökkäykset. Käyttäen hyväkseen ”henkilönpalvonnan vastaista 
taistelua” Puolan ja Unkarin vanhojen riistäjäluokkien edustajat — en- 
nen kaikkea porvarillinen älymystö — hyökkäsivät rajusti puoluetta vas- 
taan. Ne alkoivat ensin vaatia henkilövaihdoksia puoluekoneistossa sekä 
erilaisten tuomittujen vastavallankumouksellisten maineen palauttamista 
ja ryhtyivät viimein avoimeen taisteluun marxismi-leninismiä ja proleta- 
riaatin diktatuuria vastaan. Puolueeseen soluttautuneet porvariston edus- 
tajat astuivat tällöin johtoon. Toimissaan he saivat tukea imperialisteilta 
ja Titolta kannattajineen. 

Lokakuussa 1956 suoritettiin eri puolilla Puolaa vastavallankumouksel- 
lisia. toimenpiteitä. Porvarilliset voimat puolueen sisällä käyttivät tilan- 
netta hyväkseen: puolueen johdossa suoritettiin perusteellisia muutoksia. 
Gomulka, entinen trotskilainen, joka oli 1948 erotettu puolueen johdosta 
ja saanut viettää useita vuosia vankilassa, astui puolueen johtoon. Gomul- 
kan johdolla Puolassa kapitalismin palauttamiseksi suoritetut toimenpi- 
teet olivat varsin avoimia. Maatalouden kollektivisointi, joka teollisuuden 
valtiollistamisen ohella on sosialismin tärkein taloudellinen edellytys, kes- 
keytettiin ja aikaisempia kollektivisointitoimenpiteitä peruutettiin. »Puo- 
lan pieni tilastollinen vuosikirja» vuodelta 1969 (s. 157) ilmoittaa. että 

vuonna 1968 maatalouden yhteenlasketusta hyötypinta-alasta (19,8 mil- 
joonaa hehtaaria) 16,7 miljoonaa hehtaaria (eli 84 %) oli yksityisessä 
omistuksessa. Maatalousosuuskuntien hallussa taas oli vain 227000 heh- 
taaria. Vuosina 1950-55 osuustiloilta korjattiin vuosittain keskimäärin 
600000 tonnia viljaa, vuonna 1968 enää vain 200000 tonnia. Yksityista- 
louksien viljasato nousi samaan aikaan 9,5 miljoonasta tonnista (vuosien 
1950-55 keskimäärä) 15,1 miljoonaan tonniin (1968) (emt., s. 160). On Ii- 
säksi otettava huomioon, että osuuskuntatalonpoikien henkilökohtaiset 
maapalstat on luettu osuuskuntien tuottoon, joten osuustilojen todellinen 
tuotanto jää vieläkin pienemmäksi (emt., s. 149). Myös yksityisten työpa- 
jojen määrä kohosi huomattavasti. Yksityisomistus luo väistämättä jatku- 
vasti yhä uusia kapitalistisia aineksia. Puolan maaseudulla laajeni uusi 
kulakisto (rikkaat suurtalonpojat) ja pientalonpojat köyhtyivät entistä 
enemmän. Kaupunkien ja maaseudun uudelleen nousevasta porvaristosta 
tuli Puolan byrokraattisen monopoliporvariston tärkeä liittolainen. Suur- 
talonpojat nostivat elintarvikkeiden hintoja huimasti ja saattoivat kau- 
punkien riittävän elintarvikkeiden saannin vaaraan. Joulukuussa 1970 
ryhtyivät työläiset useissa Puolan kaupungeissa laajoihin lakkotaisteluihin 
ja osoittivat voimakkaasti mieltään elinehtojensa huonontamista vastaan. 
Tämä oli työläisten reaktio Gomulkan johdolla harjoitettuun uuteen poli- 
tiikkaan. Lakkojen ja mielenosoitusten pakottamina revisionistien oli teh- 
tävä puolueessa ulkoisia muutoksia vaihtamalla johtohenkilöitä. Mutta 
revisionistisesta ja kansanvastaisesti politiikastaan he eivät luopuneet. 
Unkarissa vastavallankumous sai vielä jyrkemmät muodot. Porvarilliset 
intellektuellit olivat kauan sitten aloittaneet hyökkäykset puoluetta ja so- 
sialismia vastaan. 23. päivänä lokakuuta 1956 puhkesi vastavallanku- 
mouksellinen vallankaappaus, unkarilaisten fasistien ja amerikkalaisten 
imperialistien johdolla. Viimeistään tällöin puolueen johdon olisi pitänyt 
ymmärtää tilanteen vakavuus ja ryhtyä puolustamaan proletariaatin dik- 
tatuuria päättäväisesti. Mutta se teki juuri päinvastoin. Unkarin Työ- 
väenpuolueen keskuskomitea kokoontui 24.-25. lokakuuta. Puolueen en- 
simmäinen sihteeri, Gerö, erotettiin ja korvattiin aikaisemmin jo paljaste- 
tulla oikeisto-opportunistilla ja Hrustshevin kannattajalla Kadarilla. Uu- 
deksi pääministeriksi keskuskomitea valitsi vastavallankumouksellisen 
Imre Nagyn, joka oli vuonna 1955 erotettu valtion ja puolueen johdosta 
oikeisto-opportunismin vuoksi. Uusi johto ei ryhtynyt minkäänlaisiin toi- 
miin vastavallankumouksen nujertamiseksi, vaan asettui itse sen johtoon. 
Pääministeri Nagy ryhtyi heti valtaantulonsa jälkeen vaatimaan Unkarin 
eroamista sosialistisesta leiristä ja YK:n joukkojen marssittamista 
maahan. Valkoinen terrori raivosi. Fasistijoukkiot murhasivat kommunis- 
teja kadulla. Vasta marraskuun alussa, kun fasistien valtaannousu uhkasi 
välittömästi, keskuskomitea päätti kansanjoukkojen painostuksesta erot- 

taa Nagyn hallituksen, koota vallankumouksellisen työläis- ja talonpoi- 
kaishallituksen ja pyytää Varsovan liiton Unkariin sijoitettuja joukkoja 
auttamaan vastavallankumouksen nujertamisessa. 

Mutta sen sijaan että olisivat päättäväisesti nujertaneet vastavallanku- 
moukselliset ja revisionistit lopullisesti Hrustshev ja Kadar yrittivätkin kai- 
kin keinoin vähätellä taantumuksellisten osuutta tapahtumissa ja vierittää 
koko syyn aikaisemman puoluejohdon niskoille, joka oli vaatinut taistelua 
vastavallankumouksellisia vastaan. Heidän ensimmäisessä selonteossaan 
vastavallankumouksellinen kaappaus kuvattiin ”joukkoliikkeeksi, jonka 
ylevänä päämääränä oli korjata Rakosin ja hänen kannattajiensa (entisen 
puoluejohdon, toim.) tekemät puolueen- ja kansanvastaiset virheet ja varjel- 
la kansallista riippumattomuutta ja itsemääräämisoikeutta”. Vasta Imre 
Nagyn hallituksen heikkoudet” vaaransivat ”koko isänmaamme olemas- 
saolon”. USTP:n väliaikaisen keskuskomitean päätöslauselmassa »Ta- 
pahtumien syistä ja edellytyksistä» joulukuun 5. päivältä 1956 mainitaan 
ensi sijalla *Rakosin-Gerön klikki”, joka teki äärimmäisen vakavia ri- 
koksia ja virheitä”, kun taas Nagy vain ”avuttomuudellaan edesauttoi vas- 
tavallankumouksellisten voimien hyökkäystä”. (»Pravda» 9.12.1956). 

Hrustshev ja Kadar halusivat puoltaa vastavallankumousta ja syyttää 
kaikesta unkarilaisia kommunisteja. Avoin vastavallänkumous tosin nu- 
jerrettiin, mutta hiljainen vastavallankumous voitti. Valtaan päästyään 
Kadar johti maan kapitalismin palauttamisen tielle. 

Samoin tapahtui Bulgariassa, jossa revisionisti Zhivkov ja hänen kan- 
nattajansa vähitellen syrjäyttivät entisen puoluejohtajan ja pääministerin 
Tshervenkovin ympärille ryhmittyneet kommunistit ja sulkivat heidät 
puolueen ulkopuolelle. 

Mongolian Kansantasavallassa Hrustshevin myötäilijä Tsedenbal anas- 
ti puolueen ja vaition johdon käsiinsä v. 1959 ja alkoi muuttaa maataan 
Neuvostoliiton — siirtomaaksi. 

Kaikesta huolimatta Hrustshev onnistui aikeissaan vain osittain. Kii- 
nan, Albanian, Korean ja Vietnamin kommunistit asettuivat vastusta- 
maan revisionistien teorioita ja pitäytyivät marxilais-leniniläisessä käytän- 
nössään. Myös Romania on alkanut yhä voimakkaammin vastustaa Neu- 
vostoliiton poliittista ja taloudellista sanelupolitiikkaa. Hrustshev taisteli 
kaikin keinoin marxismi-leninismissä pitäytyviä sosialistisia maita ja 
kommunistisia puolueita vastaan kun ne kieltäytyivät hyväksymästä ja 
noudattamasta hänen linjaansa. Kun kommunistiset puolueet tapasivat 
Romanian kommunistisen puolueen edustajakokouksen yhteydessä vuon- 
na 1959, Hrustshev esitti yllättäen runsaasti Kiinan kommunistisen puo- 
lueen vastaisia parjauksia sisältävän ”asiakirjan” ja vaati kaikkia puo- 
lueita tuomitsemaan Kiinan. Mutta Albanian Työn Puolueen edustajat 
kieltäytyivät tuomitsemasta veljespuoluetta kuulematta myös sen kantaa. 


15 


Monet muut puolueet asettuivat Albanian kannalle ja tekivät tyhjiksi 
Hrustshevin suunnitelmat. Hrustshev koetti seuraavina vuosina rangaista 
Albaniaa sen johdonmukaisen asenteen vuoksi. Kun vuonna 1960 ankara 
kato koetteli Albaniaa, Hrustshev kieltäytyi toimittamasta maahan viljaa. 
Enver Hoxha selosti näitä tapahtumia Moskovan neuvottelukokouksessa 
1960 pitämässään puheessa: 


Näinä päivinä saimme monia kokemuksia. Eikö siis Neuvostolii- 
tolla, joka myy viljaa koko maailmalle, ollut jäljellä S0000 tonnia 
Albanian kansalle, joka on pysynyt uskollisena veljelliselle neuvos- 
tokansalle, marxismi-leninismille ja sosialistiselle leirille ja joka il- 
man omaa syytään oli joutunut nälänhädän uhkaamaksi? Kerran 
toveri Hrustshev selitti meille, 'Alkää olko huolissanne jokavuoti- 
sesta leivästänne, meillähän hiiret syövät saman verran”. Niinpä pi- 
täisi siis Neuvostoliiton hiirten mieluummin syödä viljaa, mutta Al- 
banian kansan nääntyä nälkään, kun Albanian Työn Puolueen 
johto ei alistu neuvostojohtajien tahtoon. 


Mutta Albania ei alistunut, ei edes vuonna 1961, jolloin Hrustshev 
NKP:n 22. edustajakokouksen päättäjäispuheessaan toi ensi kerran julki- 
suuteen sosialistisen leirin mielipide-eroavuudet ja hyökkäsi voimakkaasti 
Albaniaa vastaan ja kehoitti julkisesti kukistamaan Albanian valtion ja 
puolueen johdon. 


3. Keskinäisen taloudellisen avun neuvosto (SEV) ja sen muuttuminen 


Niistä maista, joissa revisionistit pääsivät valtaan, kehittyi vähitellen 
ryhmittymä, joka on poliittisesti, taloudellisesti ja sotilaallisesti sitoutunut 
Neuvostoliiton sosiali-imperialismiin ja noudattaa niin sisä- kuin ulkopo- 
litiikassaan pääosiltaan sosiali-imperialismin johtomiesten ohjeita. 

Miten kapitalismin palautuminen sitten vaikuttaa näiden maiden ta- 
louteen, niiden ja Neuvostoliiton välisiin taloudellisiin suhteisiin? Tarkas- 
telkaamme aluksi kansandemokraattisten maiden talouspolitiikassa 
NKP:n 20. edustajakokouksen jälkeen tapahtuneita muutoksia. 

Toisen maailmansodan jälkeen nuorten kansandemokratioiden talou- 
dellinen asema oli erittäin vaikea. Ne olivat kaikki olleet puolisiittomaan 
tavoin riippuvaisia imperialisteista. Albanian, Bulgarian ja Romanian 
teollisuus oli varsin vähäistä, Puolassa, Unkarissa ja Kiinassa yksipuoli- 
sesti kehittynyttä ja imperialististen tavarantoimittajien ja ostajien varas- 
.sa. Sodan aiheuttamien suurten tuhojen lisäksi länsivallat olivat julista- 
neet kauppasaarron. Neuvostoliitto auttoi kaikin tavoin — silloisten voi- 
mavarojensa mukaisesti — näitä maita kehittymään poliittisesti ja talou- 

dellisesti riippumattomiksi valtioiksi. 

Kansandemokratioissa tunnustettiin oikeaksi se Leninin ja Stalinin pe- 
riaate, jonka mukaan riippumaton ja monipuolisesti kehittyvä talous 
edellyttää hyvin varustettua raskasta teollisuutta. Oli tietenkin otettava 
huomioon yksittäisten maiden erityisolosuhteet, mutta lähdettävä siitä 
yleispätevästä periaatteesta, että kansandemokratiat tarvitsivat enemmän 
tai vähemmän yhtenäistä teollista perustaa. Yhtenäisen teollisen pohjan 
luomisen linja ei sulkenut pois sosialistisen leirin maiden välistä kauppaa 
ja veljellistä yhteistyötä, mutta lähti siitä että jokaisen kansakunnan täytyy 
nojautua pääasiassa omiin voimavaroihinsa ja pyrkiä oman kansansa tar- 
peiden mahdollisimman omavaraiseen tyydyttämiseen. Dimitrov sanoi 
Bulgarian kommunistisen puolueen V edustajakokoukselle esittämässään 
selonteossa: 


Kansamme tulee taloudellisessa rakennustyössään tiellä kohti 
sosialismia luottamaan ennen kaikkea omiin voimiinsa ja oman 
maansa voimavaroihin, omaan työhönsä, säästäväisyyteensä ja kei- 
nojensa ja mahdollisuuksiensa taloudelliseen ja tarkoituksenmu- 
kaiseen hyväksikäyttöön... Mutta kansamme on onnellinen siitä, 
että se voi luottaa sosialismin suuren maan, Neuvostoliiton ante- 
liaaseen, veljelliseen apuun ja suunnitelmalliseen yhteistyöhön 
muiden kansandemokraattisten maiden kanssa, mikä tulee säästä- 
mään siltä paljon työtä ja ponnisteluja ja jouduttamaan sen kehit- 
tymistä. 


Jotta sosialistisen leirin keskinäinen avunanto ja kauppa tapahtuisivat 
suunnitelmallisesti ja täydelliseen tasa-arvoisuuteen perustuen, perustet- 
tiin vuonna 1949 Keskinäisen taloudellisen avun neuvosto (SEV). Vuoden 
1950 loppuun mennessä SEViin oli liittynyt kahdeksan maata: Albania, 
Bulgaria, DDR, Puola, Romania, Neuvostoliitto, Tshekkoslovakia ja Un- 
kari. Kuusikymmenluvun alkupuolella myös Mongolian Kansantasavalta 
ja Kuuba otettiin täysivaltaisiksi jäseniksi ja Jugoslavia liitännäisjäsenek- 
si. Albania ei enää vuodesta 1963 lähtien ole osallistunut SEVin työhön. 
SEV-jäsenmaiden tasa-arvoisuus varmistettiin siten, että päätökset 
SEVissä oli tehtävä yksimielisesti kaikkien jäsenmaiden hallitusten toi- 
mesta ennen kuin ne voitiin toteuttaa. 

Kaikissa kansandemokratioissa toteutettiin Neuvostoliiton avulla huo- 
mattavia teollistamissuunnitelmia. Vuoteen 1955 mennessä kyettiin 
useimmissa maissa pystyttämään rauta- ja terästehtaita. Bulgariassa, jos- 
sa ennen vapautusta vain 8 % väestöstä sai toimeentulonsa teollisuudesta, 
perustettiin rauta- ja terästehtaita, voimalaitoksia, kemiallisia tehtaita ja 
koneteollisuutta. Kiinassa terästuotanto nousi vuosina 1949-1956 400 %. 
Kaikki maat ponnistelivat luodakseen erityisesti kotimaisia raaka-aineita 

käyttävää teollisuutta. Esim. DDR kehitti ruskohiilikoksin käyttämistä 
malmin sulattamiseen. Kansandemokratioidcn yhteenlaskettu teollisuus- 
tuotanto oli jo 1953 pitkälti yli kaksinkertainen vuoden 1949 lukuun ver- 
rattuna. 

Tämän oikean politiikan ansiosta SEVin jäsenmaat kykenivät voitta- 
maan takapajuisuutensa ja parantamaan huomattavasti kansojensa elin- 
ehtoja. Jos tätä omavaraisuuden ja kansantalouden kaikinpuolisen sosia- 
listisen kehittämisen linjaa olisi noudatettu edelleen, kansandemokratioi- 
den suoritukset olisivat nousseet vieläkin vakuuttavammiksi. 

Mutta näin ei voinut käydä, sillä SEV-maiden talouspolitiikassa tapah- 
tui jyrkkä käänne. Kun revisionistit nousivat valtaan Neuvostoliitossa ja 
muissa sosialistisissa maissa, hylättiin omavaraisuuden ja kansantalouden 
kaikinpuolisen, riippumattoman kehittämisen periaatteet ja ne korvattiin 
imperialistisella kansainvälisen työnjaon” teorialla. 

Hrustshev esitti tämän revisionistisen politiikan perusajatukset selon- 
teossaan NKP:n 20. edustajakokoukselle: 


Tänään ei ole enää välttämätöntä, että jokainen sosialistinen 
maa kehittää ehdottomasti raskaan teollisuuden kaikkia haaroja, 
kuten Neuvostoliiton täytyi tehdä, sen ollessa pitkän aikaa ainoa 
sosialistinen maa, jota kapitalistimaat saartvivat. Nyt, kun on ole- 
massa sosialististen maiden yksi mahtava ystävyysliitto, jonka puo- 
lustuskyky ja turvallisuus voi nojata koko sosialistisen leirin teolli- 
seen mahtiin, jokainen eurooppalainen kansandemokraattinen 
maa voi erikoistua kehittämään niitä teollisuuden haaroja ja niiden 
tavaroiden tuotantoa, joille se omaa suotuisat luonnon- ja taloudel- 
liset edellytykset. 


Uutta käsitettä selvitettiin vielä tarkemmin NKP:n teoreettisessa ää- 
nenkannattajassa, »Kommunistissa» n:o 1/1959: 


Kansandemokraattisten maiden, Kiinan Kansantasavaltaa lu- 
kuunottamatta, ei välttämättä tarvitse luoda täydellistä teollisuus- 
järjestelmää. Niiden edellytykset rakentaa tällaista teollisuutta ei- 
vät sitä paitsi ole läheskään yhtä suotuisat kuin Neuvostoliiton ja 
Kiinan Kansantasavallan, joilla on käytettävissään suuret maa- 
alueet, suunnattomat luonnonrikkaudet ja suurempi väestö. Sosia- 
listisen leirin maiden veljellisen yhtenäisyyden ja jatkuvasti laaje- 
nevan taloudellisen yhteistyön kautta kansainvälinen sosialistinen 
työnjako saa yhä suuremman merkityksen, ja jokainen maa pystyy 
kehittämään tuotantovoimiaan siten, että sen ei tarvitse jäljentää 
Neuvostoliiton teollista rakennetta, vaan se voi erikoistua valmista- 
maan sellaisia tuotteita, joihin sillä on suotuisimmat luonnon- ja 
taloudelliset edellytykset. Esim. Albanian, Bulgarian ja Mongolian 

Kansantasavallan olisi epätarkoituksenmukaista ja epäedullista 
kehittää sellaisia raskaan koneenrakennusteollisuuden haaroja ku- 
ten kuorma-auto-, traktori-, veturi- ja puristinteollisuutta. Nämä 
teollisuudenhaarat on jo kauan sitten luotu NL:ssa ja muutamissa 
muissa veljesmaissa, ja ne pystyvät tyydyttämään koko sosialistisen 
leirin tarpeen. . . Omavaraisuuspyrkimyksillä on kielteisiä vaiku- 
tuksia kansandemokraattisten maiden talouteen, mutta Neuvosto- 
liiton talouteen niillä sitävastoin ei ole suurtakaan merkitystä. 


Koska Itä-Euroopan kansandemokratiat ovat alueellisesti ja väestölli- 
sesti pienempiä kuin Neuvostoliitto, revisionistit ovat Hrustshevista läh- 
tien yrittäneet saada niitä luopumaan taloutensa kaikinpuolisesta kehit- 
tämisestä ja keskittymään vain muutamiin talouden aloihin, joihin niillä 
”'perinteellisen” alikehittyneisyytensä vuoksi pitäisi olla ”suotuisat edelly- 
tykset”. Tämän logiikan mukaan on mahdotonta kuvitellakaan, miten 
niin pieni maa kuin Belgia tai niin raaka-aineköyhä maa kuin Japani ovat 
saattaneet teollistua. Lisäksi esim. Puolassa ja Tshekkoslovakiassa on 
suuria luonnonrikkauksia ja väestötiheys paljon suurempi kuin Neuvosto- 
liitossa. Kaikesta tästä huolimatta olisi ”epätarkoituksenmukaista ja epä- 
edullista”, jos kansandemoktatiat kehittäisivät niitä teollisuuden haaroja, 


jotka on ”jo kauan sitten luotu NL:ssa”. | 
Kun NL kehittää teollisuutensa kaikkia haaroja — siellä ”omavarai- 


suuspyrkimykset” eivät vaikuta kielteisesti — nämä samat ”omavarai- 
suuspyrkimykset” vaikuttavat kansandemokratioissa ”hyvin kielteisesti”. 
”Kansainvälisen sosialistisen työnjaon” perusta on hyvin epätasainen. 
Kun yhteistyön ehdot ovat tällaiset, mitkään puheet ”veljellisestä yhteis- 
työstä” eivät voi salata sitä, että kansandemokraattisten maiden taloudel- 
linen kehitys on alistettu Neuvostoliiton eduille ja että ”sosialistisen leirin 
taloudellisen yhdentymisen” tarkoitus on saattaa tämä alistussuhde pysy- 
väksi. 

Kaiken edellä mainitun perusteella lienee selvää, että näistä maista ei voi- 
nut kehittyä itsenäisiä sosiali-imperialistisia valtioita kuten NL. Ne eivät 
liioin myyneet itseään lännen imperialisteille, kuten Tito teki. Niistä tuli 
lähinnä sosiali-imperialismin harjoittaman uuskolonialismin kohteita. 


4. ”Kansainvälinen työnjako” käytännössä — SEV-maiden uuskolonia- 
listista riistoa 


Mitä ”kansainvälinen sosialistinen työnjako” merkitsee käytännössä? 
Pääpiirteissään se merkitsee sitä, että NL:n kansantalous kehittyy 
edelleen kaikinpuolisena ja tasapainoisena ja pystyy edelleen tuottamaan 
itse kaikki kotimaan kulutukseen menevät tavarat. SEV:n muut jäsenet 
taas erikoistuvat yhä enemmän määrättyihin tavaroihin, joita ne pystyvät 

tuottamaan halvemmalla kuin NL. Näitä tavaroita tuotetaan sitten suurin 
määrin ja ne myydään NL:oon sekä muihin SEV-maihin, kapitalistisiin 
maihin tai kehitysmaihin. Toisaalta niiden tuottamien tavaroiden 
menekki on NL:n varassa, koska ne eivät itse pysty kuluttamaan kaikkea 
tuottamaansa — erikoistuminenhan merkitsee suurtuotantoa. Toisaal- 
ta taas ne ovat riippuvaisia NL:sta ja jossain määrin myös muista SEV- 
maista sekä kapitalistisista maista. Näistä maistahan tuodaan ne tavarat, 
joiden tuotantoa ei kotimaassa ole, kuten myös suuri osa raaka-aineista, 
jotka sitten jalostetaan. NL on siis yhtä omavarainen kuin ennenkin, mutta 
muut SEV-maat täysin NL:sta riippuvaisia. Siinä piilee se läheinen etu- 
jen yhteisyys”, josta sosiali-imperialistit niin mielellään haaveilevat. 
Teoriassa on niin, etteivät SEVin sisäiset suhteet ole suinkaan kahden- 
keskisiä suhteita kunkin maan ja NL:n välillä, vaan kaikkien SEV-maiden 
välisiä ”kaikinpuolisen ja tasa-arvoisen yhteistyön” suhteita. Käytäntö on 
kuitenkin yllä kuvaamamme kaltainen. Ottakaamme esimerkiksi Puola. 
»Puolan pienen tilastollisen vuosikirjan 1969», s. 236, mukaan Puola toi 
1950 28,8 % tuontitavaroistaan NL:sta, 13,2 % Tshekkoslovakiasta ja 11,5 
% DDR:stä. Ne olivat Puolan kolme ylivoimaisesti suurinta kauppakump- 
pania. Olisi voinut odottaa Tshekkoslovakian ja DDR:n osuuden 
kasvavan vuoteen 1968 mennessä, koska SEVin sanotaan edistävän kai- 
kinpuolista yhteistyötä. Todellisuudessa kävi juuri päinvastoin: NL:n 
osuus kasvoi 35,4 %:iin, mutta Tshekkoslovakian laski 8,0 %:iin ja 
DDR:n 10,4 %:iin. 


Viennin laita on aivan samoin. NL:n osuus kasvoi 24,3 F:ista (1950) 
36,5 %:iin (1968). Mutta Tshekkoslovakian osuus aleni 9,2 %:sta 5,6 Yo:iin 
ja DDR:n 13,9 %:sta 8,0 Y:iin (sama teos, s. 238). 

Puola ei ole mikään poikkeus. Unkarilainen Matyas Szirös kir- 
joittaa neuvostoliittolaisessa aikakauslehdessä »Uusi aika» 14/1972 
syvämietteisesti: Maamme on kietoutunut tuhansin langoin Neuvostolii- 
ton talouselämään”, ja selittää edelleen: 


1947 suuntautui Unkarin ulkomaankaupasta 13,1 % NL:n 
osalle, 1955 22 %, 1965 jo 35,6 %, 1970 36 % ja 1975 suunnitelman 
mukaan 39 %. Vuonna 1970 55 % tavaranvaihdostamme sosialis- 
tisten maiden kanssa suuntautui NL:oon.... Ulkomaankaupan 
osuudesta Unkarin kansantalouden kehittymiselle on osoituksena 
se, että ulkomaankauppa muodosti vuonna 1971 n. 40 % kansantu- 
losta. .. 41 % Unkarin koko raaka-ainetuonnista (5 viimeisenä 
vuonna; toim.) tuli NL:sta. Monissa tavaroissa (raakaöljy, diesel- 
Öljy, nikkeli, rautamalmi, paperiteollisuuden puuraaka-aine, kai- 
vostarvikkeet) NL täytti 90-100 % tuontitarpeestamme. 


"Neuvostoliitto", kirjoittaa »Izvestija» 23.11.1968, tyydyttää täydelli- 

sesti Tshekkoslovakian talouden raakaöljyntarpeen”. 

1956 Bulgaria toi 33 % tuontitavaroistaan NL:sta, 1968 52 %. (Kts. Sta- 
tistical Yearbook, People's Republic of Bulgaria 1969, s. 185 alkaen). 1959 
Bulgaria osti vajaat 3/5 tuontitraktoreistaan NL:sta, loput Tshekkos- 
lovakiasta, Romaniasta ja DDR:stä. Mutta 1968 se osti ne melkein sata- 
prosenttisesti NL:sta (sama teos, s. 210). Neuvostoliittolaisen dieselöljyn 
maahantuonti kasvoi vuoden 1956 19000 tonnista 409000 tonniin vuonna 
1968. Mutta samaan aikaan laski tuonti Romaniasta 139000 tonnista 
27000 tonniin. (sama teos, s. 211). Vuonna 1956 Bulgaria osti 14000 
kelloa NL:sta ja 41000 DDR:stä. Mutta 1968 se osti 666000 kappaletta 
Neuvostoliitosta, DDR:stä enää vain 600 (sama teos, s. 217). Nämä esimer- 
kit riittävät osoittamaan, että SEV-maiden väliset taloudelliset suhteet 
suuntautuvat yhä yksipuolisemmin NL:oon. 

Miltä näyttää kansainvälinen työnjako” yksittäistapauksissa? Tässä 
pari esimerkkiä: 

DDR:läinen aikakauslehti »Taloustieteet» 5/1958, kertoo SEVissä 
sovitun siitä, että yksityisten maiden tulee erikoistua työstökoneiden mää- 
rättyihin lajeihin. Niinpä Bulgaria tuotti aikaisemmista 25:stä tyypistä 
enää vain 13:a tyyppiä, Unkari 20:stä enää vain 16:a tyyppiä, DDR 64:stä 
enää vain 56, Puola 40:stä enää vain 35, Romania 14:n asemasta enää vain 
6. Sitävastoin NL:n tuottamien työstökonetyyppien rajoittamisesta ei ole 
ollut mitään puhetta. 

Neuvostoliittolaisessa lehdessä »Ekonomitsheskaja Gazeta» 41/1968 
”katsotaan epätarkoituksenmukaiseksi tuottaa Unkarista leikkuupuimu- 
reita, koska NL:lla itsellään on runsaasti kokemusta leikkuupuimureiden 
tuottamisesta. Tämän vuoksi Unkarin maatalouskoreenrakennus onkin 
lopettanut leikkuupuimureiden tuotannon ja erikoistunut D 4-K -trakto- 
reiden valmistamiseen.” 

Edellä luetellut esimerkit eivät ole mitään erillisiä yksittäistapauksia. 
F.N. Sewjakov kirjoittaa DDR:läisessä aikakauskirjassa » Neuvostotiede/ 
Yhteiskuntatieteen saralta» (1969): 

”Tieteellis-teknisen vallankumouksen aikana sosialististen maiden 


pitäisi teollistamisessaan. . . ottaa huomioon kansainvälinen työnjako, 
suorittaa teollistamisensa kotimaisten ja kansainvälisten markkinoiden 
pohjalta.” 


Tässä siis kansainvälinen työnjako” korotetaan SEV-maiden koko 
teollisen kehityksen määrääväksi periaatteeksi, jonka pohjalta jokainen 
erillinen suunnitelma on laadittava. 

Kuten on jo todettu, SEV-maat tulevat niillä talouden aloilla, jotka 
niiden on erikoistumisensa vuoksi Ilvötävä laimin, riippuvaisiksi NL:n 
toimituksista. Teoksen »Statistical Yearbook, People's Republic of 
Bulgaria 1969», s. 68, mukaan Bulgaria tuotti vuonna 1960 75000 polku- 

pyörää, mutta vuonna 1968 enää 24612 kappaletta. Vuonna 1960 se toi 
vain 400 neuvostoliittolaista polkupyörää sekä 4008 muista maista, kuten 
Unkarista, DDR:stä ja Tshekkoslovakiasta. 1968 Bulgarian täytyi tuoda 
30123 polkupyörää NL:sta sekä 588 kappaletta muista maista (sama teos, 
s. 217). Neuvostokapitalistit eivät siis ole siepanneet bulgarialaisilta 
tuottajilta ainoastaan heidän omia markkinoitaan vaan myöskin syrjäyttä- 
neet ”veljesmaiden” taholta tulleen kilpailun. 

Lisäesimerkki: Unkari rajoitti 1967-68, yhden vuoden aikana, traktori- 
tuotantoaan 3583 kappaleesta 2797:een (»Statistical Yearbook 1968), s. 
98). Mutta NL lisäsi vientiään Unkariin 2586:sta (1967) 2644 traktoriin 
(1968). Unkarin tuonti Tshekkoslovakiasta aleni 2104 kappaleesta 525 
kappaleeseen, samalla kun DDR, joka vielä 1967 myi Unkarille 604 trak- 
toria, luopui 1968 kokonaan leikistä (sama teos, s. 272). 

Äskettäin NL on koettanut . yttää vielä laajemmin hyväkseen Unkarin 
taloudellista riippuvaisuutta. Niinpä Fr. Th. Zölch kirjoitti »Frankfurter 
Rundschaussa» 8.6.72, että 

"Moskova vaatii kauppakumppaneiltaan, että niiden pitäisi tehdä 
suuria investointeja NL:n kaivos- ja tuotantokohteisiin ja toimittaa tämän 
lisäksi koneita ja nostolaitteistoja, varusteita, putkia ja muuta sellaista 
NL:lle luottopohjalla. Nämä toimitukset NL maksaisi raaka-ainetoimi- 
tuksina takaisin. Tämä on Unkarille kuitenkin ilmeisen liiallinen 
vaatimus.” 

”Kansainvälisen sosialistisen työnjaon”' ja taloudellisen integraation”? 
avulla sosiali-imperialistit pyrkivät muuttamaan SEV-maat NL:laisten 
tavaroiden turvatuksi markkina-alueeksi. Integraation”? vuoksi sosiali- 
imperialismista riippuvaisille maille käy yhä vaikeammaksi puolustaa 
taloudellista itsenäisyyttään, päästä eroon riippuvuussuhteestaan ja 
suuntautua toisille markkinoille. Tämä on asian toinen puoli. Toinen on 
se, että työnjako” tekee sosiali-imperialisteille mahdolliseksi ylijäämä- 
pääoman sijoittamisen ulkomaisten yritysten kehittämiseen, jolloin nämä 
pystyvät valmistamaan määrättyjä NL:n tarvitsemia tuotteita neuvosto- 
liittolaisia yrityksiä halvemmalla ja kannattavammin. 

Kuvaavaa on, etteivät neuvostoliittolaiset sen paremmin kuin muut- 
kaan SEV-maiden lähteet (sikäli kuin olemme voineet todeta) kerro 
tarkkoja lukuja NL:n antamien luottojen määrästä tai edes siitä missä 
määrin SEV-maat ovat velkaantuneet NL:lle. Neuvostoliiton ulkomaan- 

kauppaministeri Patolitshevin kirjassa nimeltä »Ulkomaankauppa» sano- 
taan ainoastaan: Neuvostoliitto on myöntänyt Bulgarialle tuntuvia pitkä- 
aikaisia luottoja”? tai Neuvostoliitto myönsi Kuuballe suuria pitkäaikai- 
. sia luottoja”? tai tällöin Neuvostoliiton vienti Mongoliaan on aina ollut 
suurempi kuin sen tuonti tästä maasta, mikä selittyy huomattavilla 
neuvostoliittolaisilla tavaratoimituksilla. Ne on suoritettu Mongolian 

Kansantasavallalle myönnettyjä pitkäaikaisia luottoja vastaan.” Vuoden 
1971 kauppatase osoittaa, mitä tämä merkitsee. Mongolian Neuvostolii- 
ton kaupan vaje kohosi 92,2 miljoonaan ruplaan ja ylittää siten reilusti 
Neuvostoliittoon vietyjen tavaroiden arvon, 71,5 miljoonaa ruplaa. Tämän 
perusteella Mongolian voidaan olettaa velkaantuvan vuosittain 80-100 
miljoonaa ruplaa. Tätä velkaantumista sosiali-imperialistit käyttävät 
hyväkseen pyrkiessään Mongolian Kansantasavallan täydelliseen talou- 
delliseen, poliittiseen ja sotilaalliseen alistamiseen. Kiinan vastaisten 
hyökkäyspyrkimysten kannalta Mongolia on sosiali-imperialisteille tärkeä 
lenkki. 

Puhuessaan NKP:n 24. edustajakokouksessa Brezhnev sanoi, että 
vuosina 1966-1970 ”sosialistisissa maissa” toteutettiin Neuvostoliiton 
”teknisen tuen” turvin yli 300 teollisuuden ja maatalouden projektia. Sen, 
että SEV-maat ovat suuressa määrin riippuvaisia luotoista, todistaa 
"Kansainvälisen Sijoituspankin'? perustaminen. SEV perusti sen vuonna 
1971 ja sen käytössä on miljardin vaihdettavan ruplan peruspääoma, josta 
yli kolmannes (399,3 milj >onaa ruplaa) tuli Neuvostoliitosta. ”Sopimuk- 
sessa Kansainvälisen Sijoituspankin muodostamiseksi” sanotaan: 


Pankin päätehtävänä on pitkäaikaisten ja keskipituisten luotto- 
jen myöntäminen sellaisten suunnitelmien toteuttamiseksi, jotka 
edistävät kansainvälistä työnjakoa, erikoistumista ja tuotannollista 
yhteistoimintaa, yhteisen edun mukaisia raaka- ja polttoaineperus- 
tan laajentamishankkeita. Luottoja on myönnettävä myös muille 
talouden aloille sellaisten kohteide:; rakentamiseen, jotka ovat 
kaikkien pankin jäsenmaiden taloud !liselle kehitykselle edullisia. 


Sosiali-imperialistit eivät siis Palua varmistaa vain menekkimarkki- 
noitaan. He harjoittavat myös pä. oman vientiä (lainojen muodossa); vie- 
läpä tarkalleen samoin kuin muutkin imperialistit sillä nimenomaisella 
ennakkoehdolla, että viety pääoma käytetään sellaisiin kohteisiin, jotka 
ovat yhteisesti edullisia”. Niinpä lainat ovatkin edullisia ennenkaikkea 
sosiali-imperialisteille, heidän pyrkiessään alistamaan jonkun maan 
vaikutuspiiriinsä, eivätkä lainan saajalle. (Tätä sosiali-imperialistien poli- 
tiikan puolta selvitämme lähemmin seuraavassa kohdassa, joka käsittelee 
Neuvostoliiton pääomanvientiä SEVin ulkopuolisiin maihin.) 


SEV-maiden kansantaloudellinen riippuvaisuus Neuvostoliitosta mah- 
dollistaa niihin kohdistuvan sosiali-imperialistisen koronkiskonnan ja 
hintamanipulaation. Koska SEV-maat epätasaisen kehityksensä vuoksi 
ovat auttamattomasti neuvostoliittolaisten vientitavaroiden varassa, voivat 
sosiali-imperialistit nostaa tavaroiden hintoja mielivaltaisesti. Ja koska 
toisaalta SEV-mailla ei ole mitään hyödyllistä käyttöä suurissa määrissä 
tuottamilleen erikoistavaroille, täytyy niiden myydä ne Neuvostoliitolle, 

jolloin sosiali-imperialistit voivat mielensä mukaan polkea näiden 
tavaroiden hintoja. 

Teoriassa SEVin jäsenten kesken käytävän kaupan hinnat pohjautuvat 
”'objektiiviselle perustalle'? ja vieläpä "tietyssä määrin parannettuihin 
maailmanmarkkinahintoihin” (»Woprossy Ekonomiki», 8/1968). Nämä 
hinnat määräytyvät oletettavasti kapitalistisilla maailmanmarkkinoilla 
vallitsevien hintojen mukaan: niitä 'parannellaan'' mitättömän vähäisessä 
määrin niiden puhdistamiseksi”? maailmanmarkkinoiden epäoikeuden- 
mukaisuuksista. Niinpä olisi syytä olettaa, että Neuvostoliitto myisi 
tavaransa yleensä samoihin hintoihin SEV-maille kuin maailmanmarkki- 
noillekin, siis kapitalistisille maille, tehden vain vähäisiä muutoksia, 
yleensä heikomman kauppakumppanin eduksi. Käytännössä näyttää 
kuitenkin siltä, että sosiali-imperialistit vaativat SEV-kumppaneiltaan 
säännöllisesti kiskurihintoja, jotka eivät vastaa heidän lännen kapitalisti- 
mailta vaatimiaan hintoja. 

Tästä on hyvänä esimerkkinä Neuvostoliiton harjoittama kauppa 
molempien Saksojen kanssa. Taulukossa I olemme laskeneet virallisen 
neuvostoliittolaisen ulkomaankauppatilaston avulla, kuinka paljon DDR 
ja BRD (Länsi-Saksa) joutuivat vuonna 1971 maksamaan samoista neu- 

vostoliittolaisista vientitavaroista. Allaolevassa taulukossa on otettu huo- 
mioon vain sellaisia tuotteita, joista ilmoitettuja tietoja ei voida tulkita 
moniselitteisesti. Niinpä ei ole otettu huomioon tietoja esim. sellaisista ta- 
varoista kuten nosturit”, **'maaöljytuotteet” tai ”'säilykkeet'', koska 
senkaltaiset nimikkeet käsittävät siinä määrin erilaisia tavaroita, ettei 
niiden kappalehinnan laskemisessa olisi järkeä. Kuten havaitaan, Länsi- 
Saksan ilmoitettujen tavaroiden suuresta enemmistöstä maksamat hinnat 
ovat huomattavasti alhaisemmat kuin DDR:n maksamat, eräissä 
tapauksissa puolta halvemmat, jopa enemmänkin. 

TAULUKKO I 


Neuvostoliiton erilaiset vientihinnat DDR:ään ja BRD:hen (19710), toi- 
mitetun tavaramäärän ja saadun myyntisumman mukaan laskutettuna. 
Vientiluvut ovat peräisin Neuvostoliittolaisesta ulkomaankaupan vuosi- 
kirjasta »Wneschnjaja torgowlja SSSR sa 1971 god», ss. 147—149 ja 
192—193. 


Vientitavarat DDR BRD 

Kivihiili 12,65 6,94 ruplaa/tonni 
Rautamalmi 1.92 6,19 5 
Mangaanimalmi (+) 16,60 16,07 = 
Kromimalmi 37,97 50,14 - 
Pyriitti (+) 7,60 6,89 äi 
Laatuasbesti 121,37 108,86 5 
Grafiitti (+) 122,87 103,74 ” 
Valurauta 39,97 41,58 dä 
Rautarouhe 34,86 25,88 z 
Magnesium 620,30 571,20 jä 
Benzoli 71,10 33,82 x 
Toluoli 55,00 26,14 i 
Metanol 50,09 36,23 i 
Apatiittikonsentraatti (+) 15,50 12,12 ” 
Kuitupuu 13,81 16,01 ruplaa/m 
Havusahapuu 40,72 39,64 i 
Sahatavara 118,46 139,33 
Sulfiittiselluloosa 144,27 142,14 ruplaa/tonni 
Sulfaattiselluloosa 126,55 115,85 = 
Puuvillakuidut 699,25 617,66 N 

Mitä Neuvostoliiton tuontiin tulee, on vertailujen tekeminen sen osalta 
vaikeampaa, koska on vain vähän tuotteita, joita Neuvostoliitto tuo sekä 
DDR:stä että BDR:stä. Esimerkkinä voisi kuitenkin mainita kalin: 1971 
Neuvostoliitto toi Länsi-Saksasta 2725 tonnia ja maksoi siitä 544000 
ruplaa, eli 203 ruplaa tonnilta (s. 195 samassa teoksessa). DDR:stä se toi 
3067 tonnia ja maksoi siitä 560000 ruplaa, siis vain 182 ruplaa tonnilta 
(sama teos, s. 153). Synteettisestä kumista Neuvostoliitto maksoi BRD:lle 
679 ruplaa tonnilta (2149000 ruplaa 31064 tonnista, ibid., s. 196). DDR sai 
vain runsaat puolet eli 365 ruplaa tonnilta (4112000 ruplaa 11252 
tonnista, ibid., s. 154). 

Tämän hintakiskonnan vuoksi SEV-maiden kauppatase Neuvostoliiton 
kanssa on vahvasti vajauksellinen. Tämä vajauksellisuus on erikoisen sil- 
miinpistävä maatalousmaissa, kuten Mongolian Kansantasavallassa, joka 
60-luvun alussa rajoitti jyrkästi teollistamissuunnitelmiaan ja keskittyi 
pääasiassa karjankasvatukseen; tai kuten Kuubassa, missä sosiali-impe- 
rialistit ovat omaksuneet amerikkalaisten imperialistien alulle paneman 

yksipuolisen suuntautumisen ruokosokerin tuotantoon. 1971 Kuuba toi 
Neuvostoliitosta tavaroita 602 miljoonan ruplan arvosta, mutta myi niitä 
sinne vain 288,9 miljoonan ruplan arvosta (sama teos, s. 15). Tästä aiheu- 
tui 313,1 miljoonan ruplan kauppavajaus, joka siis oli enemmän kuin 
koko viennin arvo. Vuoden 1957 jälkeen SEV-maiden kauppatase Neuvos- 
toliiton kanssa on ollut joka vuosi (paitsi vuonna 1965) vajauksellinen. 

II SOSIALI-IMPERIALISMIN TALOUDELLINEN, POLIITTINEN JA 
SOTILAALLINEN LAAJENTUMINEN 


1. Sosiali-imperialismin taloudellinen tunkeutuminen vastaitsenäistynei- 
siin maihin 


Jo välittömästi Hrustshevin vallankaappauksen jälkeen, mutta varsin- 
kin 60-luvun alusta lähtien, neuvostojohtajat aloittivat vilkkaan poliittisen 
ja taloudellisen toiminnan Aasian, Afrikan ja Latinalaisen Amerikan 
nuorissa valtioissa. Valtiovierailut ja ystävyysjulistukset kävivät käsi kä- 
dessä Neuvostoliiton useille nuorille valtioille myöntämien lainojen ja 
näiden maiden ja Neuvostoliiton välisen kaupan räjähdysmäisen kasvun 
kanssa. Kaikki tapahtui ”imperialismin vastaisen taistelun” ja ”pyyteet- 
tömän taloudellisen avun” verukkeella. Neuvostoliiton kehitysavun” piti 
muodostaa todellinen vaihtoehto yhdysvaltalaisen imperialismin uuskolo- 
nialistiselle ”kehitysavulle”. Hrustshev ja Kennedy kilpailivat keskenään 
tämän tai tuon vasta itsenäistyneen valtion päämiehen imartelemisessa; 
kumpikin tarjosi toinen toistaan suurenmoisempia lainoja, kunnianhi- 
moisempia kehityssuunnitelmia, enemmän teknikoita, neuvonantajia ja 
spesialisteja. 

Koko tällä imperialismin ja uuskolonialismin vastaisen taistelun” 
teatterilla ei ollut vähääkään tekemistä orjuutettujen kansojen taloudelli- 
sen rakennustyön rehellisen tukemisen kanssa. Sitä ei toisaalta voida 
odottaakaan sellaiselta maalta kuin nyky-Neuvostoliitto, joka on rappeu- 
tunut sosiali-imperialistiseksi. valtioksi. Todellisuudessa neuvostorevisio- 
nistit eivät pyrkineet mihinkään muuhun kuin astumaan uuskolonialis- 
min suurliikemiehen saappaisiin ja laajentamaan uuskolonialismiansa 
SEVin rajojen ylitse. Yhdysvaltain imperialismi ja sosiali-imperialismi 
pyrkivät viime kädessä samaan päämäärään: käyttämään hyväkseen 
nuorten valtioiden taloudellista takapajuisuutta ja ikuistamaan sen voi- 
dakseen harjoittaa laajamittaista pääomien vientiä, sekä pitämään me- 
nekkimarkkinat ja raaka-ainelähteet käsissään, jotta voisivat riistää hal- 

paa työvoimaa. 

Tosin sosiali-imperialistit eivät vielä rohkene perustaa muihin maihin 
tehtaita, maatiloja tai kaivoksia, jotka olisivat yksin heidän omaisuuttaan, 
kuten perinteellisen imperialismin kuvaan kuuluu. Mutta pääoman vien- 
nillä on useita muotoja. Neuvostoliiton pääomanvienti suoritetaan pää- 
asiallisesti luottojen ja lainojen muodossa, tavalla joka oli jo Leninin aika- 
na hyvin tunnettu. Kirjassaan »Imperialismi kapitalismin korkeimpana 
vaiheena» Lenin havainnollistaa sitä Ranskaa esimerkkinä käyttäen: 


Ranskaan nähden asia on toisin. Sen vientipääoma on sijoitettu 
pääasiassa Eurooppaan, ennen kaikkea Venäjälle (ainakin 10 mil- 
jardia frangia), ja se on etupäässä lainapääomaa, valtionlainoja, ei- 
kä teollisuuslaitoksiin sijoitettua pääomaa. Erotukseksi englanti- 
laisesta, siirtomaaimperialismista, ranskalaista voidaan nimittää 
koronkiskuri-imperialismiksi. (3) 


Alempana Lenin sanoo: 


On aivan tavallista, että lainan ehdoksi asetetaan, että osa siitä 
on käytettävä tuotteiden, varsinkin aseistuksen, laivojen ym. os- 
toon lainanantajamaasta. Ranska on sangen usein käyttänyt tätä 
keinoa kahden viime vuosikymmenen (1890-1910) aikana. Pää- 
oman vienti ulkomaille muodostuu tavarain viennin edistämiskei- 
noksi. (4) 


Kaikki köyhille maille annetut lainat eivät tietenkään ole luonteeltaan 
imperialistisia. Antamalla korottomia tai halpakorkoisia luottoja tai lah- 
joituksia ilman mitään erityisehtoja, sosialistiset valtiot voivat myötävai- 
kuttaa oikealla tavalla alikehittyneiden maiden taloudelliseen kehityk- 
seen. Se kehitysapu, jota entinen sosialistinen Neuvostoliitto 20-luvulta 
lähtien antoi eräille nuorille valtioille, kuten Kiinalle, Turkille ja Afganis- 
tanille, oli näiden maiden kansojen todellista tukemista niiden taistellessa 
imperialismia vastaan maansa itsenäisen rakentamisen puolesta. Samaa 
periaatteellista politiikkaa noudattaa tämän päivän Kiina, joka antaa 
monille Aasian, Afrikan ja Latinalaisen Amerikan maille suurenmoista 
apua. Tällä hetkellä Kiina rakentaa Tansanialle ja Sambialle Tan-Sam- 
rataa, joka on lähes 2000 km pituinen ja jota rakennetaan 1,2 miljardin 
DM:n (Saksan markan) suuruisen korottoman 30-vuoden lainan turvin. 

Neuvostoliiton politiikka kolmannen maailman maita kohtaan perus- 
tuu, samoin kuin SEV-maitakin kohtaan, ”kansainväliseen työnjakoon” 
ja vieläpä aivan erikoisesti köyhien maiden ”perinteellisen” riippuvuuden 
”hyväksikäyttöön”. Niinpä Kosyginin NKP:n 23. edustajakokouksessa 
pitämässä puheessa sanotaan: 


Neuvostoliitolle tämä yhteistyö (köyhien maiden kanssa, toimi- 
tus) tarjoaa lisää mahdollisuuksia kansainvälisen työnjaon laajem- 


paan hyväksikäyttämiseen. Voimme ostaa jatkuvasti kasvavassa 
määrin näiden maiden perinteellisiä tuotteita — puuvillaa, lam- 
paanvillaa, turkiksia, erikoismalmeja metalliseoksiin, kasviöljyä, 
hedelmiä, kahvia, kaakaopapuja, teetä ja muita raaka-aineita sekä 
valmistavaroita. 


Myös J.F. Shamrai osoittaa valaisevassa kirjoituksessaan »Sosialististen 
valtioiden ja kehitysmaiden välinen taloudellinen yhteistyö» (aikakaus- 
kirjassa »Narodny Asiii Afriki» 4/1968, saksannos DDR:läisessä aikakaus- 
lehdessä »Neuvostotieteet/ Yhteiskuntatieteen saralta» 1969, s. S4 eteen- 
päin), miten ”tarkoituksenmukaista” on ”käyttää hyväkseen historialli- 
sesti syntynyttä tilannetta, jossa tietyt maat erikoistuvat määrättyjen raa- 
ka-aineiden tuotantoon”. Mutta hän menee vieläkin pitemmälle: Köyhien 
maiden pitäisi 

. . . harjoittaa jalostamattomien raaka-aineiden viennin ohessa 
myös puolivalmisteiden maastavientiä. Se säästää kuljetuskustan- 
nuksia ja mahdollistaa sitäpaitsi kehitysmaiden viennin lisäämi- 
sen. . . Sosialistisissa maissa sitävastoin voidaan säästää varoja si- 
ten, että luovutaan maahan tuotavien raaka-aineiden alkujalostus- 
ta suorittavista yrityksistä, jotka ovat näiden maiden taloudellises- 
sa rakenteessa niukkatuottoisia. . . Erityisen suotuisasti tulee tässä 
suhteessa vaikuttamaan se, että sosialistiset maat ovat laajentaneet 
ennen kaikkea sellaisten laitteiden ja varusteiden vientiä kehitys- 
maihin, jotka voivat luoda siellä lisää vientimahdollisuuksia sellai- 
sille tuotteille (tietyissä tapauksissa sellaisille raaka-aineille), joista 
sosialistiset maat ovat kiinnostuneita. Ongelman tämänkaltainen 
ratkaisu on myös kehitysmaille edullinen, koska se suo niille tilai- 
suuden maksaa sosialististen maiden tavaratoimitukset vasta ra- 
kennettujen tehtaiden ja laitosten tuotteilla, rakentaa nykyaikai- 
sesti varustettuja teollisuusyrityksiä, joiden tuotantokapasiteettia 
ne voivat käyttää täysin hyväkseen jne. . . . Esim. YAT (Yhdistynyt 
Arabitasavalta, toim.) tulee maksamaan DDR:n rakentaman puu- 
villakombinaatin toimittamalla sille puuvillalankaa. 


Edellä kerrottu voisi yhtä hyvin olla sanasta sanaan Yhdysvaltain impe- 
rialistien uuskolonialismin käytännön kuvausta. Imperialistien on helppo 
todeta, miten kannattamatonta on rajoittua kaikissa tapauksissa vain 
tuomaan raaka-aineita köyhistä maista, jalostaa ne omassa maassa ja vie- 
dä ne uudestaan maasta pois. Heille on usein paljon edullisempaa myydä 
koneita tai kokonaisia tehtaita köyhille maille raaka-aineiden jalostami- 
seksi jo siellä, jonka jälkeen valmiit tavarat tai puolivalmisteet tuodaan 
taas emämaihin. Siten eivät alene vain tuotanto- ja kuljetuskustannukset. 
He voivat siirtää kokonaisia tuotannonhaaroja, ”jotka ovat niukkatuot- 


29 


toisia” imperialististen maiden ”taloudellisessa rakenteessa”, ”matala- 

palkkaisiin maihin”, joissa niistä kaikesta huolimatta muodostuu erittäin 

kannattavia. Tällaiset suunnitelmat eivät suinkaan tyydytä köyhien mai- 

den väestön tarpeita, yhtä vähän kuin ne edistävät näiden maiden talous- 

elämän kaikinpuolista ja riippumatonta kehittymistä. Tämänkaltaisella 
politiikalla ei pyritä maan sisäisten tarpeiden tyydyttämiseen, vaan im- 
perialistien voittojen lisäämiseen. Tällaisten toimenpiteiden ei voida väit- 
tää lisäävän edes kotimaisen porvariston tuloja, koska, kuten lainauksessa 
esitetään, yritysten tuotteiden ”myynnin” tarkoituksen on pitkän aikaa 
nuoren valtion Neuvostoliitolta saamien velkojen kuolettaminen. Neuvos- 
toliitto varustaa yrityksen ja vaatii sitten itselleen maksutta valtaosan 
tuotannosta lainan takaisinmaksuna. Myymällä jatkuvasti varaosia ja 
useimmiten myös määrättyjä raaka-aineita, joita ilman nämä yritykset ei- 
vät voi toimia, eivät sosiali-imperialistit varmista itselleen ainoastaan 
markkina-alueita, vaan lisäävät edelleen myös köyhien maiden velkataak- 
kaa. 

Niinpä Intian ulkomaankauppaministeri Mishra ilmoitti, kuten 
»Handelsblatt» 26.5.1972 kertoi, että Neuvostoliitto oli tarjoutunut ”toi- 
mittamaan Intialle terästä pulttien ja ruuvien valmistusta varten, mikäli 
Intia valmistaisi niitä vietäviksi Neuvostoliittoon.” Vuoden 1972 kauppa- 
pöytäkirja edellyttää Intian toimittavan Neuvostoliitolle tekstiilien ja 
kosmeettisten aineiden ohella ennen muuta akkuja, kaapeleita, kemikaa- 
leja ja värejä”. Bhilain terästehdas, eräs Intian suurimmista teollisuusyri- 
tyksistä, rakennettiin Neuvostoliiton luottojen turvin ja sitä laajennetaan 
aikanaan Neuvostoliiton avulla. Vaikka tehdas virallisesti onkin Intian 
valtion omaisuutta, s.o. suurtilanherrojen ja byrokraattikapitalistien yh- 
teistä omaisuutta, niin sitä johtavat melkein yksinomaan neuvostoliitto- 
laiset teknikot, ja huomattava osa tehtaan terästuotannosta toimitetaan 
Neuvostoliittoon. Eräs intialainen lehti kirjoittaa: Neuvostoliitto laivaa 
Sudanista ostamansa puuvillan Intiaan jalostettavaksi ja kuljettaa sen sit- 
ten kehrättynä Neuvostoliittoon.” 

Neuvostoliiton ulkomaankauppaministeri Patolitshev kirjoittaa lehdes- 
sä »Neuvostoliitto tänään» 11/1972: 


On tärkeätä, että suhteemme yhä useampiin kehitysmaihin poh- 
jautuvat pysyvään työnjakoon, joka on näiden maiden kansanta- 
louksien imperialistisen riistojärjestelmän suoranainen vastakohta. 
(Lihavointi toimituksen.) 


Aikaisemmin lainatussa Shamrain kirjoituksessa sanotaan myös näin: 


Sellaisen suuntauksen vallitessa sosialististen valtioiden suhteet 
kehitysmaihin voidaan rakentaa vankalle taloudelliselle perustalle. 
Vankimmillaan suhteet ovat silloin, kun ne saadaan aikaan luotto- 


jen avulla. Tällaisissa tapauksissa kehitysmaiden tuotteille voidaan 
turvata horjumaton menekki ja sosialistisille maille määrättyjen ta- 
varoiden jatkuva saanti. 


Tämä merkitsee käytännössä, että köyhät maat on sidottava niin tiu- 
kasti Neuvostoliittoon, että niiden on pakko myydä tuotteensa sosiali-im- 


perialisteille, tahtoivat ne sitä tai eivät. 
Asekauppa on yksi lisäkeino vastaitsenäistyneiden maiden orjuuttami- 


seksi. Vaikka tästä ei luonnollisestikaan ole saatavissa kovin tarkkoja tie- 
toja, on yleisesti tunnettua, että Neuvostoliitto myy suunnattomia määriä 
aseita sellaisille maille kuten Egypti, Intia ja Iran. On itsestään selvää, et- 
tä kannatamme periaatteessa Neuvostoliiton asetoimituksia Egyptille, jo- 
ka haluaa vapauttaa miehitetyt alueensa israelilaisista hyökkääjistä. Toi- 
sin on Intian laita. Se harjoittaa hyökkäävää politiikkaa naapureitaan 
Kiinaa ja Pakistania kohtaan ja, samoin kuin Irankin, tukahduttaa 
raa'asti kansanjoukkojen yhä voimakkaammaksi käyvän vastarinnan. 
Tähän mennessä Neuvostoliitto on myynyt jo yksin Intialle aseita n. 300 
miljoonan sterlinkipunnan (= 2400 milj. DM) arvosta. Iranin shaahi-hal- 
litus osti vuoteen 1967 mennessä Neuvostoliitosta aseita n. 200 miljoonan 
dollarin arvosta. Kiinan Kansantasavalta sensijaan, kuten Tsiao Kuan- 
hua eräässä puheessaan YK:n yleiskokouksessa 15.11.1971 korosti, antaa 
”itsenäisyytensä puolesta” taisteleville valtioille ja kansoille maksutonta 
sotilaallista apua” ja kieltäytyy ”esiintymästä asekauppiaana”. Sosiali- 
imperialistit käyttävät häikäilemättä hyväkseen eri maiden oikeutettuja ja 
epäoikeutettuja asetarpeita syöstäkseen ne velkaisuuteen ja riippuvaisuu- 
teen. 

Saamme hyvän kuvan siitä miten musertavan velkataakan alle imperia- 
listit ovat saattaneet eräitä maita esim. Intian rahaministerin Chavanin il- 
moituksesta (» Frankfurter Rundschau» 16.8.1971), että hänen maansa oli 
vuonna 1970 ”maksettava Japanille takaisin peräti 33,7 miljoonaa rupiaa 
enemmän kuin mitä se oli saanut luottoapua Tokion hallitukselta. Kiel- 
teistä Intialle oli myös Maailmanpankin (tappio 116,2 miljoonaa rupiaa), 
Neuvostoliiton (tappio 212 miljoonaa), Tshekkoslovakian (tappio 71,7 
miljoonaa), Puolan (tappio 35,7 miljoonaa) ja Jugoslavian (tappio 1,7 mil- 
joonaa) pääomaapu.” Varainhoitovuonna 1971/72 Intia tulee ottamaan 
(Handelsblatt» 7.4.1972) Neuvostoliitolta uusia luottoja 223,5 miljoonan 
rupian arvosta ja maksamaan samanaikaisesti 409,1 miljoonaa rupiaa ta- 
kaisin. 

Siksi kuulostaakin pilkanteolta, kun E.K. Semenow kirjoittaa (» Yhteis- 
työtä edistyksen nimissä», Moskova 1968): 


« . . Tämänluonteiset suhteet ovat Intian keskiporvaristolle, joka 
ei ole kiinnostunut yhteisomistuksellisten yritysten perustamisesta 

lännen monopolien kanssa, erityisen edullisia, koska niitä ei siten 
uhkaa itsenäisyytensä menettäminen. 

On pantava merkille, että Neuvostoliiton lisäksi muutkin revisionistien 
hallitsemat maat ovat ryhtyneet liiketoimiin ”kehitysavun” varjolla. Tämä 
ei kuitenkaan merkitse, että niistä olisi tullut itsenäisiä imperialistisia val- 
toja. Ne ovat kuten ennenkin Neuvostoliiton sosiali-imperialismin alaisia. 
Niiden harjoittama pääomanvienti on vain Neuvostoliiton pääomanvien- 
nin jatke. Se on vastaavaa kuin Israelin tai Tshiang Kai-shekin politiikka, 
nehän ovat itse taloudellisesti täysin Yhdysvalloista riippuvaisia, ja niiden 
”kehitysapu” toimii ainoastaan amerikkalaisen imperialismin taloudelli- 
sen hyökkäyksen jatkeena. Alistetussa asemassa olevat revisionistiset 
maat ovat monesti edelläkävijöitä investoidessaan sinne, missä voiton- 
saantimahdollisuudet eivät ole kovin varmoja tai minne Neuvostoliitto ei 
poliittisten syiden vuoksi vielä voi itse mennä. 

Sosiali-imperialistit käyttävät hyväkseen eräiden nuorten valtioiden 
suunnatonta velkaantumista, jota varsinkin aseostot vielä pahentavat, 
pakottaakseen ne toimittamaan yhä suurempia raaka-ainemääriä Neu- 
vostoliittoon. Samanaikaisesti se vie näihin maihin runsaasti oman 
maansa tuotteita estäen siten maiden sisäisen talouselämän kehittymisen, 

ja pyrkii jatkuvasti lisäämään niiden velkaantumista. Niiden tavaroiden 
hinnat, joita nämä maat myyvät, poljetaan alas, samalla kun neuvostoliit- 
tolaisia tavaroita tyrkytetään kiskurihintoihin. 

Neuvostoliiton ja eräiden nuorten valtioiden väliset kauppasuhteet saa- 
vat yhä enemmän monopolistisen luonteen. G. Pavlov kirjoittaa »Mezhdu- 
narodnaja zhisn»-lehdessä 9/1970: 


Esimerkiksi YAT:n tuonnissa on Neuvostoliiton osuus 100 % 
hiili- ja maaöljytuotteista, 60 % raakaöljystä ja yli 30 % puutava- 
rasta, ja Iranin tuonnissa 90 % portland-sementistä, 60 % puuta- 
varasta ja 50 % raakaraudasta. 


Toisaalta 


Neuvostoliitto osti 1968/69 98 % Iranista viedyistä neuletuotteis- 
ta ja 87 % valmiista vaatteista. Intiasta Neuvostoliitto osti 55 % 
miesten paitojen koko viennistä ja 50 % nahkakenkien viennistä. 


Erityisen merkittävä oli sosiali-imperialistien suunnitelma käyttää Kii- 
nan Kansantasavallan luonnonvaroja Siperian ja Itä-Aasian teollistami- 
sen raaka-äinepohjana. Kiina oli tarkoitus sitoa tähän suunnitelmaan li- 
säämällä Kiinan velkaantumista Neuvostoliitolle. Tämä ilmenee M.I. 
Sladkovskin artikkelista »Wneshnjaja torgovlja»-lehdessä (Moskova, nu- 
mero 10/1957), jossa sanotaan mm.: 

"Erittäin tärkeä merkitys Neuvostoliiton ja Kiinan taloudellisten suh- 

teiden lähentämiselle ja laajentamiselle edelleen tulee olemaan Neuvosto- 
liiton kansantalouden kehittämisen kuudennella viisivuotissuunnitelmalla 
(1956-1960), joka edellyttää mittavan teollisuuden rakentamista Länsi- ja 
Itä-Siperiaan sekä Kauko-Itään, eli alueille, jotka rajoittuvat välittömästi 
Kiinaan. . . Mahtavan teollisuusalueen luominen Neuvostoliiton itäosiin 
mahdollistaa Neuvostoliitolle Kiinan alituisesti kasvavan laite- ja varuste- 
tarpeen tyydyttämisen, minkä lisäksi näiltä alueilta tapahtuvat toimituk- 
set voidaan suorittaa kolme tai neljäkin kertaa nopeammin kuin Neu- 
vostoliiton keski- ja Euroopan puoleisilta alueilta, eivätkä rautatierahti- 
kustannukset tule ylittämään Euroopan tai Amerikan satamista tapahtu- 
van laivakuljetuksen kustannuksia. . . Kiinan valtavat wolframi-, tina-, 
molybdeeni-, elohopea-, lyijy- ja muiden seos- ja harvinaisten metallien 
varat ja niiden louhinnan lisääminen mahdollistavat Kiinan Kansantasa- 
vallan toiminnan pitkän aikaa näiden metallien päätoimittajana sosialis- 
tisille maille, niiden joukossa Neuvostoliitolle.” 

Maksuliikenteessään Kiinan kanssa Neuvostoliitto käytti clearing-jär- 
jestelmää, jolloin kaikki molemmin puolin tapahtuvat maksut suoritettiin 
kaksipuolisten maksusopimusten välityksellä ruplan pohjalta. Tämä vai- 
kutti Kiinan Kansantasavallan vahingoksi, koska rupla arvostettiin tällöin 
korkeammalle kuin virallisen Moskovan kurssi tai ruplan kansainvälinen 
vaihtoarvo edellytti. Vuosina 1950-59 tapahtuneiden huomattavien teolli- 
suuslaitteiden toimitusten vuoksi Kiinan kauppatase oli joka vuosi alijää- 
mäinen. Mutta jo vuodesta 1956 lähtien, jolloin ilmaantuivat ensimmäiset 
erimielisyydet revisioituneen NKP:n ja KKP:n välille, Kiina vähensi vel- 
kojaan, jotka olivat syntyneet Neuvostoliiton taloudellisesta avusta, voi- 
mistamalla tavaratoimituksiaan. Se ei vaatinut sen enempää lahjoja kuin 
velkojensa mitätöimistäkään. Kiina varjeli taloudellista ja poliittista riip- 
pumattomuuttaan sosiali-imperialistien suhteen eikä alistunut kiristyk- 
seen silloinkaan, kun sosiali-imperialistit vetivät takaisin teknikkonsa 
sekä aloitettujen tai suunniteltujen tehdaslaitosten rakennussuunnitelmat 
aiheuttaakseen Kiinalle taloudellista vahinkoa. 

Neuvostoliitto on tätä nykyä Intian toiseksi suurin kauppakumppani 
Yhdysvaltain jälkeen ja on sivuuttanut entisen siirtomaavallan Englannin. 
Jos otamme Itä-Euroopan maat kokonaisuutena, niin ne ovat 1969-1970 
. 3074,5 miljoonan rupian arvoisella tuonnillaan ohittaneet Yhdysvaltain 
2375,8 miljoonan rupian arvoisen tuonnin. (»The Times of India Directory 
and Yearbook» 1971, s. 178) Neuvostoliiton Intiassa menestymisen salai- 
suus on siinä, että asekaupoistaan huolimatta sosiali-imperialistit ovat 
ymmärtäneet hankkia käsiinsä sellaisten ratkaisevan tärkeiden teollisuu- 
denalojen kuten terästeollisuuden, sähköteollisuuden jne. valvonnan. 
Niinpä Neuvostoliiton suuri taloudellinen ja poliittinen vaikutusvalta Inti- 
assa ei olekaan verrattavissa siihen, että se on vuosina 1951-1970 antanut 


33 


vain 5,6 % Intian saamasta kehitysavusta, ja on 6520 miljoonan rupian 
suuruisella taloudellisella avullaan vasta viidennellä sijalla Yhdysvaltain, 
Maailmanpankin, Länsi-Saksan ja Ison-Britannian jälkeen (sama teos, s. 
166). 

Myös Afganistan on yksi Neuvostoliitosta eniten riippuvaisia maita. Ti- 
lastollisen kokoomateoksen »The Middle East and North Africa» (18 osa, 
Lontoo 1971, s. 131) mukaan Afganistan sai toisen viisivuotissuunnitel- 
mansa (1962-66/67) kuluessa taloudellista apua yhteensä 352,5 miljoonan 
dollarin arvosta. Siitä oli 65 % peräisin Neuvostoliitosta, 23 % Yhdysval- 
loista ja 9 % Länsi-Saksasta. Tähän tulee lisäksi vielä huomattava soti- 
laallinen apu. Neuvostoliitto on ollut jo pitkään Afganistanin suurin 
kauppakumppani. 1967-68 Afganistan vei tavaroita 5018 miljoonan 
afganin arvosta. Siitä sai yksin Neuvostoliitto tavaroita 1668 miljoonan 
afganin arvosta. Toisella tilalla seurasi Intia vajaalla puolella, nimittäin 
816 miljoonalla (sama teos, s. 135). Taulukko II osoittaa Afganistanin 
Neuvostoliiton kanssa käymän kaupan tappiollisuuden 60-luvun alussa 
neljän suurimman vientitavaran kohdalla, joita Neuvostoliitto siihen 
aikaan toi maasta. (Tätä nykyä Neuvostoliitto ostaa Afganistanista pää- 
asiallisesti maakaasua.) Kuten nähdään, Neuvostoliitto painaa Afganista- 
nin vientihinnat vieläkin alemmaksi kuin yhdysvaltalaiset imperialistit. 

Neuvostoliitto on myös Egyptin suurin kauppakumppani. 323,9 miljoo- 
nan Egyptin punnan arvoisesta viennistä meni jo 1969 107,0 miljoonan 
arvosta Neuvostoliittoon. Toisella tilalla seuraa Intia vain 16,7 miljoonalla 
punnalla (sama teos, s. 715). Egyptin tärkein vientitavara on sen puuvilla, 
jonka jo englantilaiset kolonialistit olivat tehneet maan talouden tärkeim- 
mäksi haaraksi. 1968-69 Egypti vei 4,783 miljoonaa gantaria (1 gantar = 
44,9 kg) puuvillaa. Siitä tuli Neuvostoliiton osalle 1,171 miljoonaa ganta- 
ria. Toisella tilalla tuli Japani vain 0,496 miljoonalla gantarilla (sama teos, 
s. 716). Taulukkoon III on laskettu eräiden Neuvostoliiton Egyptiin vie- 
mien tavaroiden hinnat. Tällöin on valittu ne tavarat, joita Neuvostoliitos- 
ta ostavat sekä Egypti, Länsi-Saksa että DDR, ja verrattu niitä hintoja, 
jotka Egypti joutuu maksamaan niihin, jotka on taulukossa 1 laskettu 
Länsi-Saksalle ja DDR:lle. Kuten nähdään, Egypti on vieläkin huonom- 
massa asemassa kuin DDR. Egyptin suurempi etäisyys Neuvostoliitosta ei 
muuten merkitse mitään tässä yhteydessä, koska ilmoitetuissa hinnoissa ei 
ole otettu huomioon kuljetuskustannuksia. 

TAULUKKO Il 
Afganistanin vienti Neuvostoliittoon, Yhdysvaltoihin ja Intiaan (1963/64) 


Kuivatut 
hedelmät 
ja pähkinät 
Öljypit. 
siemenet 


Villa 


Raaka- 
puuvilla 


Määrä 
Arvo 
Hinta 
Määrä 
Arvo 
Hinta 
Määrä 
Arvo 
Hinta 
Määrä 
Arvo 
Hinta 


NL 


10566,6 
141603 
13,40 


11879,3 
93090 
7,84 
3969 
276700 
69,71 
12733,3 
470715 
36,97 


USA 
48,8 
1410 
28,89 
34,0 
248 
7,29 
255,4 
39175 
153,35 


Intia 


10273,1 
315556 
30,72 
484,6 
11697 
24,14 
10,2 
2991 
293,24 
342,8 
12735 
37,16 


Määrä tonneina — Arvo tuhansia afganeja — Hinta tuhansia afganeja/t 
Huomautus: 1963/64 12,53 afgania 1 DM 


Lähde: » Afghanistan's Foreign Trade 1335 through 1342», julk. Afganis- 
tanin Kuninkaallinen Kauppaministeriö, 1965, ss. 96, 98, 102, 103. 
TAULUKKO III 


Neuvostoliiton vienti Egyptiin. Hintavertailu DDR:n ja Länsi-Saksan 
vientiin 


Egypti DDR Länsi- 

Saksa 

Määrä — Arvo Hinta Hinta Hinta 
Kivihiili (tuh.t) 449 7561 15,15 12,65 6,94 
Laatuasbesti (t) 3476 489 140,62 121,37 108,86 
Valurauta (tuh.t) 48 3291 68,56 39,97 — 41,58 
Rautamurska (tuh.t) (romu) 55,2 3050 55,25 34,86 =. 25,88 
Sahatavara (tuh. m ) 10,5 1569 149,43 118,46 139,33 
Sulfiittisell. (t) 8230 1321 160,52 144,27 442,14 
Sulfaattisell. (t) 7581 1213 160,00 126,55 115,85 


Arvo tuhansia ruplia — Hinta ruplaa/tonni tai ruplaa/m 


Lähde: »Wneschnjaja torgowlja SSSR sa 1971 god», s. 283/284. DDR:n ja 
Länsi-Saksan maksamat hinnat taulukosta 1 

Mutta sosiali-imperialistit eivät ole enää pitkään aikaan olleet tyytyväi- 
siä ainoastaan tälläisiin imperialistisiin voittoihin. Jo edellä siteerattu 
Shamrai ilmoittaa, että neuvostoliittolaiset luotot näyttävät kaikesta huo- 
limatta yhä useammin omaavan entistä ”vähäisemmän hyötyvaikutuksen”. 
Mutta häntä harmittaa eniten se, vaikkei hän sitä avoimesti sanokaan, 
että nuoret valtiot useimmiten juuri kehitysavun” vuoksi kurjistuvat 
siinä määrin, etteivät ne pysty maksamaan velkojaan takaisin. Tämän vuok- 
si tulisi etsiä Shamrain mukaan ”taloudellisen yhteistyön uusia, tehok- 
kaampia muotoja”. Sosiali-imperialistit eivät halua enää rajoittua sellaisiin 
pääomaviennin alkeellisiin muotoihin kuin lainoihin. He valmistautuvat 
ottamaan pitkän askeleen eteenpäin uuskolonialistisella tiellä osallistuak- 
seen välittömästi ulkomaisiin yrityksiin. Ulkomaisten yhtiöiden osakkeen- 
omistajina he haluavat varmistaa itselleen kiinteän osuuden työläisistä 
puristetusta voitosta. Sillä sellaisten uusien riistämisen ”muotojen” etsi- 
minen on, kuten Shamrai jatkaa em. selostustaan, 

...johtanut viime aikoina yhteistyön teoreettisen ja käytännölli- 
sen käsitteen määrättyihin muutoksiin. Niinpä sosialistisissa mais- 
sa tätä nykyä keskustellaankin siitä, onko osallistuminen sekayhti- 
öihin yhdessä kehitysmaiden kanssa mahdollista ja tarkoituksen- 


mukaista. 


Tästä kysymyksestä revisionististen talousteoreetikkojen kesken syntyi 
erimielisyyksiä. Shamrai esittää vastustajien perusteluja. On mielenkiin- 
toista, ettei kukaan näytä piittaavan vähääkään siitä, että sellaisilla seka- 
yhtiöillä on avoimesti imperialistinen luonne. Ei, pohditaan vain sitä, et- 
teivät sellaiset suoranaiset omistussuhteet ehkä olekaan ”tarkoituksen- 
mukaisia”, että ”tuotetun lisätuotteen jakamisessa”, siis voitonjaossa, 
voisi syntyä riitaisuuksia. Siitä huolimatta voitolle pääsi mielipide, jonka 
mukaan sellaiset osallistumiset olisivat edullisia. Niinpä jo vuoden 1968 
loppuun mennessä oli syntynyt Shamrain kertoman mukaan koko joukko 
sekayrityksiä, mm. ”bulgarialais-guinealainen sekayhtiö Guinean metsä- 
rikkauksien hyväksikäytön aloittamiseksi” sekä ”puolalais-intialaisia, 
jugoslavialais-tansanialaisia ja -tunisialaisia sekayhtiöitä ja bulgarialaisia 
ja neuvostoliittolaisia Guineassa ja Etiopiassa.” Kuten nähdään, aliste- 
tussa asemassa olevat revisionistiset maat ovat tässä edelläkävijän osassa. 
Revisionistisen maan osuus voitosta suoritetaan ”toimittamalla asian- 
omaisen yrityksen tuotteita”. Nyt ei siis vain imperialististen sijoitusten 
takaisinmaksu tapahdu tavaratoimitusten kautta; revisionistiset maat 
saavat sen lisäksi myös voittoa ja senkin tavaratoimitusten muodossa. 
Mutta koska he itse ovat vasta-alkajia imperialistisessa sijoitustoiminnas- 
sa, lisäarvon jakamisen sijoittajamaan ja kotimaisen porvariston kesken 


tulee tapahtua 

...sellaisessa suhteessa, että asianomainen kehitysmaa yhtiö- 
kumppania valitessaan suo etusijan jollekin sosialistiselle maalle. 
Toisin sanoen sosialistisen maan sijoituksistaan saama voitto tulee 
jäämään alsellisesti vähäisemmäksi kuin mitä kilpailevat kapita- 
listiset yhtiöt vaativat itselleen. Samalla tämän voiton tulee kuiten- 
kin ei vain korvata sosialistiselle maalle todelliset kulut, vaan myös 
taata sijoitettujen varojen tietty kasvu (em. teos). 


(Tässä yhteydessä on vielä silmiinpistävää se seikka, että DDR:läinen 
saksantaja yrittää keinotella ”voittoa” vastaavien saksankielisten sanojen 
”Gewinn”' ja "Profit avulla hämärtääkseen näin sosiali-imperialistisen 
riiston luonteen. Venäjänkielisessä aikutekstissä ”Gewinniä” ja ”Profi- 
tia” ilmaisee yksi ja sama sana.) Mutta sosiali-imperialistien aluksi vähäi- 
sempi voitto ei anna heille lainkaan aihetta huoleen: 


Se selittyy siitä, että sosialistisen maan sekayhtiöihin osallistu- 
misen taloudelliset edut eivät toteudu vain sijoituksista saatavana 
voittona, vaan myös muita kanavia myöten: markkinoiden laajen- 
tumisena, kyseisten tuotteiden jatkuvan tuonnin varmistamisena ja 
— tämän mahdollisena seurauksena niiden tuottamisen laajenta- 
misesta luopumisena, mikäli se olisi maan taloudellisessa raken- 
teessa epäedullista, jne. (em. teos). 


Yksikään näistä eduista ei ole ollut lännen imperialistivalloille tunte- 
maton enää pitkään aikaan. Myös tässä pääomanvienti on tavaranviennin 
lisäämiskeino. Myös tässä imperialistit voivat ulkomaisten yritysten suo- 
ranaisen valvonnan avulla määrätä ne tyydyttämään emämaiden tuonti- 
tarpeita. Myös tässä kapitalistit luopuvat mielih:vin laajentamasta tuo- 
tantoa omassa maassaan, jos he voivat sijoittaa pa .sriansa tuottavammin 
ulkomaille. 

Ainoana erona näiden sosiali-imperialististen sekayhtiöiden ja muiden 
imperialististen valtojen vastaavien välillä on se, että sosiali-imperialistit 
puristettuaan sekayhtiöstä tarpeeksi voittoja sijoitusosuutensa kattami- 
seksi ja varmistettuan pääomansa vastaavan kasvun lupaavat luovuttaa 
yritykset ”kokonaan kyseisen kehitysmaan hallintaan”. Kysymys on vain 
siitä, kuinka kauan kestää ennenkuin näin tapahtuu. Onko yritys enää 
sen jälkeen yleensä kannattava? Eikö siihen mennessä tarvita tuotanto- 
laitteistojen merkittäviä laajentamisia ja uudistamisia, jotka avunsaaja- 
maan tuotantorakenteen yksipuolisuuden vuoksi tulevat olemaan mah- 
dollisia ainoastaan Neuvostoliiton uusien sijoitusten turvin? 

Sekayhtiöden perustaminen merkitsee uutta laadullista harppausta 
sosiali-imperialismin kehityksessä. Kun valtio myy tehtaan toiselle valtiol- 
le ja vaatii maksun vain tuotantolaitteiden hinnasta, se ei ole vielä mitään 
imperialismia, vaan yksinkertainen kauppatoimi. Sosialistinen Kiina myy 

tehtaita Aasian, Afrikan ja Latinalaisen Amerikan edistyksellisille maille, 
jolloin ne muuttuvat heti kyseisen valtion omaisuuseksi ja sen tarvitsee 
suorittaa vain tuotantolaitoksen arvo. Tällöin on huomattava, että Kiina 
myy usein tällaiset tehtaat joko alihintaan tai jopa antaa ne kokonaan 
lahjaksi. Samoin on luonnollista, että Kiina ostaa kokonaisia tuotantolai- 
toksia lännen kapitalistisilta mailta. Aivan toista on kuitenkin, jos impe- 
rialistinen valtio on yrityksen osaomistaja, jos se tuotantolaitoksen perus- 
tamiskustannusten lisäksi ottaa itselleen vielä määrätyn osan lisäarvosta. 
Siitä alkaa imperialismi. Ja juuri näin on neuvostoliittolaisten sekayhtiöi- 
den laita. 

Puolustellakseen tätä köyhien kansojen imperialistista riistoa revisio- 
nistiset teoreetikot eivät kavahda edes marxilaisen talousteorian karkeata 
vääristelyä. Marxhan on osoittanut, että määrätyn tehtaan tuotannon arvo 
koostuu kolmesta osasta: kiinteästä pääomasta (C) (tuotantolaitoksen ja 
raaka- ja apuaineiden arvosta), muuttuvasta pääomasta (V) (työpalkasta) 
ja lisäarvosta (M). Lisäarvo syntyy Marxin mukaan yksinomaan siitä työ- 
ajasta, josta työläiselle ei makseta palkkaa. Sen siis luovat yksin työläiset. 
Erinomaisimmatkaan koneet ja raaka-aineet eivät voi synnyttää enempää 
arvoa, kuin mitä työläiset niitä valmistaessaan niihin sisällyttävät. 
Tuotantoa rationalisoimalla kapitalisti voi jopa panna työläiset luomaan 
suuremman lisäarvon; mutta itse hän ei voi luoda mitään arvoa, lisäarvos- 
ta puhumattakaan. Marx paljasti ne vulgääritaloustieteilijät, jotka pyrki- 
vät viime kädessä vain todistamaan sen järjettömän väitteen, että myös 
kapitalistit myötävaikuttavat lisäarvon luomiseen. Nämä herrat tahtoivat 
tällä tavoin oikeuttaa kapitalistisen riiston. Marx sitävastoin opetti: ai- 
noastaan työläiset voivat luoda lisäarvon; jos kapitalistit ottavat sen itsel- 
leen, niin se ei ole mitään muuta kuin varkautta, riistoa. 

Nämä ovat marxismin peruskäsityksiä. Silti eräs muka-marxilainen 
teoreetikko, juuri ystävämme Shamrai, päätyy toteamaan seuraavaa 
edellä jo useasti lainatun kirjoituksensa lopussa: 


Mutta koska ... ainoastaan ihmistyö pystyy tuottamaan arvon ja 
lisätuotteen (eli puhtaan voiton), sekayhtiössä tuotettu lisätuote on 
yleensä sen maan työtätekevien työn tulosta, jossa sekayhtiö sijait- 
see. Siksi onkin täysin luonnollista, jos tämä maa esittää vaati- 
muksia kyseisessä yrityksessä tuotetun lisäarvon suhteen. Mutta 
tässä yrityksessä tuotetun lisätuotteen (eli puhtaan voiton) suuruus 
ei riipu suoranaisesti työvoiman määrästä. M:n absoluuttiseen 
suuruuteen vaikuttaa epäilemättä myös joukko muita tekijöitä, 
esim. työn tekninen varustelu, sen varustaminen pääomilla, käyt- 
tövoimalla ja raaka-aineilla, työläisten ammattitaitoisuus, työn 
järjestely jne. Sosialistisen maan osallistumisen ansiosta luodaan 
edellytykset tekniselle varustamiselle, ammattityöläisten koulutta- 

miselle ja koneiden käyttöönotolle. Siksi on täysin luonnollista, että 
osakkaana oleva maa saa vastaavan osuuden puhtaasta voitosta 
(M:stä). Kaikkien näiden monimutkaisten taloudellisten yhteyk- 
sien täytyy heijastua lisätuotteen (puhtaan voiton) jakamisen 
menetelmissä ja olla tämän jakamisen perusteiden määrittelemisen 
lähtökohtana. (Lihavoinnit toimituksen.) 


Vääristely alkaa jo siinä, missä tekijä esittää tosiasian, että lisäarvo — ei 
”yleensä”, vaan aina — on kunkin maan työtätekevien työn tulosta, siten, 
että maalla” s.o. valtiolla, kotimaisella porvaristolla, on vaatimuksia 
lisäarvon suhteen. Nuorten valtioiden porvaristolla on tietenkin vaati- 
muksia lisäarvon suhteen, koska on kysymys kapitalistisista valtioista. Ja 
kapitalismin vallitessa lisäarvo, kuten tehtaat ja tuotanto yleensäkin, 
kuuluvat juuri porvaristolle. Tällöin näiden maiden porvaristolla on luon- 
nollisestikin lisäarvon tuottamisen kanssa yhtä vähän tekemistä kuin 
Brezhnevillä kaukaisessa Moskovassa tai kenellä tahansa muulla työläisiä 
lukuunottamatta. Tätä ”marxilainen” teoreetikkomme ei sano. Sillä jos 
hän sanoisi A:n, hänen olisi sanottava B:kin, nimittäin Brezhnev ja 
kumppanit esittävät vaatimuksiaan” lisätuotteen suhteen ainoastaan sen 
vuoksi, että ovat pesunkestäviä kapitalisteja, koska he ovat kaiken maail- 
man kapitalististen yritysten osakkaina. Tämän sijasta Shamrai keittää 
kokoon sen marxismille täysin vastakkaisen ja porvarillisten taloustieteili- 
jöitteneri muodoissa toisteleman teorian, että ”työn tekninen varustelu, sen 
varustaminen pääomin, käyttövoimalla ja raaka-aineilla” samoin kuin neu- 
vostoliittolaisten kouluttajien opetustoiminta muka luovat]lisäarvoa. Tätä ei 
voi sanoa miksikään muuksi kuin imperialismin pyhittämiseksi. Hänen sa- 
nojensa syvin sisältö on: ”Riistäminen on oikeutettua.” 


2. Neuvostoliiton poliittinen ja sotilaallinen kiristystoiminta 


Imperialismi synnyttää sisäisen välttämättömyytensä pakosta sotia ja 
sodanvaaraa. Imperialistiset maat ovat aina tehostaneet herkeämättä 
sotavalmistelujaan. Niiden koko sisä- ja ulkopolitiikkaa määrää militaris- 
mi, sotavarustelu ja kiihkokansallinen propaganda. Ne eivät lyö laimin 
ainuttakaan tilaisuutta esiintyä herroina heikompia maita kohtaan, pai- 
nostaa niitä, uhkailla niitä, puuttua jokaisella tekosyyllä niiden sisäisiin 
asioihin ja orjuuttaa niitä. 

Tämä yleinen totuus pätee tarkalleen myös sosiali-imperialismiin, jota 
neuvostorevisionistinen johtoryhmä harjoittaa. He ovat alistaneet valtansa 
alle melkein kaikki SEV-maat ja joitakin muita valtioita, eivätkä vain 
taloudellisesti, vaan myös poliittisesti ja sotilaallisesti. Samanaikaisesti he 

valmistautuvat sotaan maailman jakamiseksi uudelleen, ja entistä useam- 


pien kansojen orjuuttamiseksi. 
Sosiali-imperialismin aggressiivinen olemus tuli ilmeiseksi sen miehittä- 


essä Tsekkoslovakian elokuussa 1968. Vuoden 1968 alussa Dubcekin re- 

visionistinen ryhmä oli noussut valtaan Tsekkoslovakiassa. Se yritti höl- 

lentää maansa poliittista ja taloudellista riippuvuutta Neuvostoliitosta ja 

kääntyä enemmän Yhdysvaltain ja Länsi-Saksan imperialistien puoleen. 

Dubcekin linja ilmensi sosiali-imperialistien ja Itä-Euroopan maiden re- 

visionististen johtajien välisten ristiriitojen kärjistymistä, jälkimmäisten 

pyrkiessä pääsemään riippumattomammiksi sosiali-imperialisteista kapi- 

talismin palauttamisessa ja pitämään suurempi osa voitosta itsellään. 

Dubcekin ryhmittymä käytti tässä hyväkseen Tsekkoslovakian väestön tyy- 
tymättömyyttä sosiali-imperialismin toimintaan. Tämä kehitys oli sosiali- 
imperialisteille vaarallista. He pelkäsivät, että Dubcekin esimerkki tart- 
tuisi muihin Itä-Euroopan maihin. Sen vuoksi he aloittivat suuren propa- 
gandakampanjan Tsekkoslovakian johtajia vastaan ja pitivät vahvistettuja 
sotaharjoituksia toistuvasti Tsekkoslovakian rajalla. Lopulta Neuvostolii- 
ton joukot marssivat elokuun 20 päivän ja 21 päivän välisenä yönä salaa, 
yllättäen, ilman mitään ennakkovaroitusta Tsekkoslovakiaan ja miehitti- 
vät koko maan muutamassa tunnissa. Lavastaakseen operaationsa ”kan- 
sainväliseksi toimenpiteeksi” ja välttyäkseen ottamasta koko syytä omille 
niskoilleen he pakottivat DDR:n, Puolan, Unkarin ja Bulgarian myös 
osallistumaan miehittämiseen. Viimeksimainittujen joukot poistettiin 
kuitenkin pian, mitä vastoin neuvostoliittolaiset joukko-osastot — kaikis- 
ta miehityksen ”ajallisesta rajoittamisesta” esitetyistä lupauksista huoli- 
matta — ovat jatkaneet miehitystä tähän päivään saakka. 

Tämä hyökkäys oli itsenäisen valtion itsemääräämisoikeuden avointa 
loukkaamista eikä sitä voida mitenkään verrata vuoden 1956 lokakuun 
Unkarin tapahtumiin. Silloin Unkarin kansan laillinen johto, työläisten ja 
talonpoikien vallankumoushallitus, jota johti kommunistisen puolueen 
keskuskomitea, pyysi Neuvostoliittoa auttamaan Unkarin työtätekeviä 
kansandemokraattisen järjestyksen suojelemisessa. Silloin Neuvostoliitto 
noudatti kansainvälistä velvollisuuttaan. 1968 sitävastoin ensinnäkin sekä 
Neuvostoliitto että Tsekkoslovakia olivat jo kotvan aikaan toteuttaneet 
kapitalismin palauttamista. Vaikka Tsekkoslovakian johtomiehet olisi- 
vatkin pyytäneet Neuvostoliittoa hyökkäämään maahan, niin tämä ei olisi 
ollut mitään kansainvälistä apua vaan imperialistien apureilleen antamaa 
tukea. Toiseksi on kiistaton tosiasia, ettei Tsekkoslovakian valtion eikä 
puolueen johto ollut kutsunut neuvostoliittolaisia joukkoja. Tsekkoslova- 
kian kaikki johtavat revisionistit, Husak mukaanluettuna, päinvastoin 
sanoutuivat siitä silloin mitä kiivaimmin irti. Sosiali-imperialistit tosin 
julkaisivat ns. "Tsekkoslovakian puolueen ja valtion johtomiesten vetoo- 

muksen", mutta tähän päivään mennessä kukaan ei ole kuitenkaan il- 
moittanut, kuka tämän ”vetoomuksen” lienee allekirjoittanut. Pian so- 
siali-imperialistit hylkäsivät ”vetoomuksesta” puhumisenkin ja veivät sen 
sijaan Dubcekin, Svobodan ja muita Tsekkoslovakian johtajia Mosko- 
vaan. missä nämä muutamien päivien perästä antoivat siunauksensa 
Neuvostoliiton hyökkäykselle. Ehkäpä he pelastivat siten henkensä. 
Kansan keskuudessa nauttimansa arvonannon he kuitenkin pyyhkäisivät 
siten jäljettömiin. Tänään Tsekkoslovakia on kahlittu entistä tiukemmin 
sosiali-imperialistien herruuteen. 

Olemme jo viitanneet lyhyesti Tsekkoslovakian tapahtumien todellisiin 
syihin. Tarkastelkaamme nyt niitä perusteluja, joiden avulla sosiali-impe- 
rialistit yrittävät puolustella hyökkäystään, mutta jotka itse asiassa pal- 
jastavat heidän imperialistisen luonteensa. 

Neuvostojohtajat väittävät, että Tsekkoslovakian sosialistinen järjestel 
mä oli uhattuna. Ja koska Dubcekin ryhmittymä ei ollut ryhtynyt riittäviin 
toimenpiteisiin ”vastavallankumouksen estämiseksi”, neuvostorevisionis- 
tien osalle lankesi sosialismin säavutusten puolustaminen”. ”Luokka- 
velvollisuutemme, uskollisuutemme sosialismille, huoli valtioittemme 
eduista, sosialismin kohtalosta ja Euroopan rauhasta pakottivat meidät 
siihen”, kuten Breshnev asian NKP:n 24. edustajakokouksessa ilmaisi. 
(Lihavointi toimituksen.) 

Neuvostorevisionistit siis haluavat puolustaa ”sosialismin kohtaloa”? Ja 
kuitenkin juuri he ovat kumonneet proletariaatin diktatuurin Neuvosto- 
liitossa, ja harjoittavat kapitalismin kaikinpuolista palauttamista. ”Sosia- 
lismin saavutukset” olivat joutuneet uhanalaisiksi Tsekkoslovakiassa? Ei 
suinkaan, herrat revisionistit, ne eivät olleet joutuneet uhanalaisiksi, vaan 
ne oli tuhottu jo kauan sitten. Juuri itsehän te olitte lakeijanne Novotnyn 
kanssa polkemassa jalkoihinne Klement Gottwaldin ja Tsekkoslovakian 
työväenluokan saavutuksia. 

Jos Tsekkoslovakiassa vallitsi aikaisemmin proletariaatin diktatuuri, 
niin miksi proletariaatti ei käyttänyt tätä diktatuuriaan vastavallanku- 
mouksen lyömiseksi? Olihan sillä aseita ja organisaatio? — Vastavallan- 
kumous oli voittanut jo ajat sitten. 

Esimerkkinä tästä vaarasta, joka muka uhkasi Tsekkoslovakian 
oletettua sosialismia, neuvostorevisionistit mainitsevat monesti Ota Sikin 
revisionistiset talousteoriat, jotka — kuten he muka kauhukseen havaitsi- 
vat — tähtäsivät kapitalismin palauttamiseen. Tästä voimme varmasti 
olla täysin yhtä mieltä. Mutta kenen edustajana Ota Sik toimi? Pohjim- 
miltaan hänen käsityksensä sosialistisen talouden ”parantamisesta” eivät 
eroa hänen kunnioitetun neuvostoliittolaisen oppi-isänsä Liebermannin 
käsityksistä. Ne eivät menneet pitemmälle kuin monien revisionististen 
talous”uudistajien” teoriat Neuvostoliitossa, DDR:ssä, Puolassa tai Un- 

karissa. Vuoden 1968 elokuun miehitykseen saakka hänen kirjansa olivat 
oppikirjoina revisionististen maiden yliopistoissa. Niinpä Ota Sikin revi- 
sionistinen teos, ”Talous--Edut—Politiikka”, julkaistiin vuonna 1966 
Berliinissä Dietz-kustantamon, SED:n (Saksan sosialistisen yhtenäisyys- 
puolueen) virallisen kustantamon, toimesta saksankielellä. Ja vieläpä sel- 
laisen esipuheen kanssa, jossa ihastellaan ”erittäin mielenkiintoista teos- 
ta”, ”tärkeätä panosta”, ”hyvin monia ja mielenkiintoisia herätteitä 
laajan sosialistisen rakennustyön lukuisien ajankohtaisten kysymysten 


ratkaisemisesta” jne. | 
Toiseksi väitetään, että ”vastavallankumouksellisten” tarkoituksena oli 


reväistä Tsekkoslovakia irti ”sosialistisesta leiristä” ja syöstä maa ame- 
rikkalaisten imperialistien ja länsisaksalaisten revanshistien kitaan. 
Mutta ketkä ylipäänsä ovat hajoittaneet sosialistisen leirin marxismin 
revisionismilla? Ketkä ovat avanneet maansa portit länsisaksalaisille ja 
japanilaisille imperialisteille rosvoamaan raaka-aineita ja riistämään työ- 
voimaa? Ketkä toimivat tiiviissä yhteistyössä Yhdysvaltain imperialistien 
kanssa ”maailman ongelmien ratkaisemiseksi”? Juuri Hrustshev, 
Brezhnev ja heidän kaltaisensa, jotka nyt tahtovat innokkaasti puolustaa 
”sosialistista leiriä”. 

Mutta siinäkin tapauksessa, että Neuvostoliitto olisi vielä sosialistinen 
maa, se ei soisi sille mitään oikeutta sekaantua aseellisesti toisen sosialis- 
tisen maan asioihin ilman ja vastoin tämän valtion hallituksen, kommu- 
nistisen puolueen ja kansan tahtoa. Kansojen itsemääräämisoikeuden 
tunnustaminen on eräs marxismi-leninismin perusperiaatteista. Neuvos- 
toliiton vuodelta 1936 peräisin olevassa perustuslaissa, joka laadittiin Sta- 
linin johdolla, tunnustetaan jopa vapaaehtoisesti yhteenliittyneiden liitto- 
tasavaltojen oikeus erota Neuvostoliitosta. Vuoden 1957 Moskovan julis- 
tuksessa, jonka kaikkien sosialististen maiden kommunistiset puolueet 
yksimielisesti hvväksyivät, todetaan: 


Sosialistiset maat luovat keskinäiset suhteensa täydellisen tasa- 
arvoisuuden, alueellisen koskemattomuuden kunnioittamisen, val- 
tiollisen riippumattomuuden ja itsemääräämisoikeuden, toistensa 

— sisäisiin asioihin puuttumattomuuden periaatteiden mukaan... 
Kaikki suhteita koskevat kysymykset sosialististen maiden välillä 
voidaan ratkaista täydellisesti toverillisin neuvotteluin sosialisti- 
sen kansainvälisyyden periaatteista tiukasti kiinnipitäen. 


Jos Tsekkoslovakiassa vallitsi proletariaatin diktatuuri elokuussa -68, 
ts. jos se oli sosialistinen valtio, niin asevoimien lähettäminen sinne vastoin 
sen tahtoa oli aseellinen hyökkäys sosialistiseen valtioon — jos taas katso- 
taan, että Tsekkoslovakia ei ollut sosialistinen valtio, vaan että siellä val- 
litsi porvariston diktatuuri, niin tässä tapauksessa kutsumattomat vieraat 

syyllistyivät rauhanomaisen rinnakkaiselon periaatteiden törkeään louk- 
kaukseen tai imperialisteille tyypilliseen voimapolitiikkaan. Kysymys oli 
siis 1) hyökkäys sosialistiseen valtioon tai 2) trotskilainen vallankumouk- 
sen vienti” tai 3) imperialistinen voimapolitiikka. Mikään näistä vaihto- 
ehdoista ei ole tietenkään marxismi-leninismin tai kansakuntien itsemää- 
räämisoikeuden mukainen. 

Miehittäessään Tsekkoslovakian sosiali-imperialistit heittivät yli laidan 
marxismi-leninismin periaatteet ja Moskovan julistukset vuosilta 1957 ja 
1960 sekä loivat marxismin vastaisen teoriansa ”rajoitetusta itsemäärää- 
misoikeudesta”. 

S. Koraljov kirjoitti »Pravdassa» 29.9.1968: 

Ei voida jättää huomiotta niitä silloin tällöin esiintyviä väitteitä, 
joiden mukaan viiden sosialistisen maan toimet muka olisivat risti- 
riidassa marxilais-leniniläisen suvereenisuuden ja kansojen itse- 
määräämisoikeuden periaatteen kanssa. Sellaiset väitteet ovat en- 
nen kaikkea sen vuoksi kestämättömiä, koska ne perustuvat suve- 
reenisuutta ja kansojen itsemääräämisoikeutta koskevan kysy- 
myksen abstraktiin, eikä luokkakantaiseen lähentymiseen. Ei ole 
vähäisintäkään epäilystä siitä, että sosialististen maiden kansoilla 
ja kommunistisilla puolueilla on ja täytyy olla rajoittamaton va- 
paus maansa kehitystien määräämisessä. Kuitenkaan mikään rat- 
kaisu ei saa tuottaa vahinkoa heidän maassaan sosialismille eikä 
muiden sosialististen maiden peruseduille eikä kansainväliselle 
työväenliikkeelle, joka käy taistelua sosialismin puolesta. Se mer- 
kitsee, että jokainen kommunistinen puolue on vastuussa ei vain 
omalle kansalleen vaan myös kaikille sosialistisille maille ja kuko 
kommunistiselle liikkeelle. (Toimituksen lihavoinnit.) 


Koraljov ottaa suvereenisuuden tunnustamisen suuhunsa vain sylkäis- 
täkseen sen heti pois. Suvereenisuus kyllä, mutta vain määrätyissä rajoissa — 
kunhan vain pysyttelette neuvostorevisionististen pelisääntöjen puitteissa, 
kunhan vain ette loukkaa ”perusetujamme”. Tämä ei ole mitään muuta 
kuin kaikkien imperialistien gangsterilogiikkaa. Tässä sosiali-imperialis- 
tit myöntävät avoimesti loukanneensa Tsekkoslovakian itsemääräämisoi- 
keutta, myöntävät sen ettei heitä ollut kutsunut yksikään puolueen tai 
valtion johtomiehistä. Kuka sitten ratkaisee sen, etteivät Tsekkoslovakian 
johtajat ”vahingoita sosialismia maassaan”? Mikä on se kommunistisen 
maailmanliikkeen neuvottelukokouksessa tehty päätös, jonka pohjalla 
sosiali-imperialistit ottavat itselleen ja neljälle lakeijalleen oikeuden tuo- 
mita tämä tai tuo puolue, päättää, kuka vahingoittaa ”sosialismia” ja 
kuka ei? Mitään sellaista päätöstä, johon he voisivat vedota, ei ole ole- 
massakaan. : 

Puhuessaan Puolan Yhtyneen Työväenpuolueen V. edustajakokoukses- 
sa 13. marraskuuta 1968 Brezhnev sanoi: 


Sosialistiset maat kannattavat kaikkien maiden itsemääräämis- 
oikeuden järkkymätöntä kunnioittamista. Olemme minkä tahansa 
valtioiden asioihin sekaantumisen, niiden itsemääräämisoikeuden 
loukkaamisen päättäväisiä vastustajia... Mutta (nyt tietysti seuraa 
”mutta” — toimitus.) onhan tunnettua, toverit, että on olemassa 
sosialistisen rakennustyön yhteisiä luonnonlakeja, ja niistä poik- 
keaminen voisi johtaa poikkeamiseen yleensä sosialismista. Ja jos... 

jossain tietyssä maassa syntyy uhka tuon maan sosialismin asialle, 
uhka koko sosialistisen yhteisön turvallisuudelle, niin se ei enää 
ole suinkaan vain tuon maan kansan ongelma, vaan yhteinen on- 
gelma, kaikkien sosialististen maiden asia. 


Miten samansointuisilta kuulostavatkaan kaikkien imperialistien sanat! 
Myös yhdysvaltalaiset imperialistit väittävät jokaisen tekemänsä hyök- 
käyksen yhteydessä, että heidän täytyi torjua ”uhka vapaalle maailmalle”. 
Brezhnevin ”sosialistinen yhteisö” ei ole mitään muuta kuin amerikka- 
laisten imperialistien vapaan maailman” jäljennös. Kaikkien muiden 
maiden rajoitettu itsemääräämisoikeus, mutta sosiali-imperialistien ra- 
joittamaton vallankäyttö: tämä on Brezhnevin edellä esitettyjen sanojen 
varsinainen sisältö. 

Sosiali-imperialistien logiikan toinen ilmenemismuoto on teoria ”kan- 
sainvälisestä diktatuurista”. K. T. Mazurov puuttui Lokakuun Suuren 
Sosialistien Vallankumouksen 51-vuosipäivän juhlaistunnossa Moskovas- 
sa Tsekkoslovukiaan tehtyyn hyökkäykseen ja selitti sitä seuraavasti: 


V.L Lenin oivalsi ennakolta, että historian kehitys tulee asetta- 
maan tehtäväksi proletariaatin diktatuurin laajentamisen kansal- 
lisesta kansainväliseksi diktatuuriksi, joka pystyy vaikuttamaan 
ratkaisevasti koko maailmanpolitiikkan. Leninin testamenttia 
noudattaen sosialististen maiden kansat ovat myös liittyneet yh- 
teen, ne ovat muodostaneet tasa-arvoisten sosialistisen yhteisön 
puolustaakseen yhdessä elinetujaan, työtätekevien historiallisia 
saavutuksia, noudattaakseen työväenluokan politiikkaa, sosialis- 
min politiikkaa kansainvälisellä areenalla... Sosialistisen kansain- 
välisyyden hengen läpitunkemassa Braiislavan julistuksessaan 
Bulgarian, Unkarin, Saksan Demokraattisen Tasavallan, Puolan, 
Neuvostoliiton ja Tsekkoslovakian kommunistiset ja työväenpuo- 
lueet ovat vahvistaneet yksimielisesti periaatteen, että niiden jokai- 
sen kansan uhrautuvan työn sankarillisten ponnistelujen hinnalla 
luotujen saavutusten tukeminen, lujittaminen ja puolustaminen 
”on kaikkien sosialististen maiden yhteinen kansainvälinen vel- 
vollisuus”. 


Mitä Leninon sitten todellisuudessa sanonut? Lenin puhuu proletariaatin 
tehtävästä, 


...muuttaa proletariaatin diktatuuri kansallisesta diktatuurista 
(s.o. diktatuurista, joka on olemassa vain yhdessä ainoassa maassa 
eikä pysty määräämään maailmanpolitiikkaa) kansainväliseksi dik- 
tatuuriksi (s.o. proletariaatin diktatuuriksi vähintäin joissakin edis- 
tyneissä maissa, joka diktatuuri pystyisi vaikuttamaan ratkaisevasti 
koko maailmanpolitiikkaa). (5) 


On ikäänkuin kohtalon ivaa, että samat revisionistit, jotka ovat korvan- 
neet proletariaatin diktatuurin ”koko kansan valtiolla”, haluavat nyt 
yht'äkkiä herättää proletariaatin diktatuurin uudelleen henkiin, ja vieläpä 
”kansainvälisen” diktatuurin muodossa. Niin yksinkertaisesti se revisionis- 
teilta käy. Lenin sitävastoin on sanonut selvästi, ettei ”kansainvälinen dik- 
tatuuri” tarkoita mitään muuta kuin proletariaatin diktatuuria useissa 
maissa, ei sellaista yhteistä” diktatuuria, jonka mukaan voisi mielivaltai- 
sestisekaantuatämäntaituon sosialistisen maan asioihin, muka pitääkseen 
huolta joistakin ”yhteisistä elineduista”. Näitä Leninin sanoja voidaan vielä 
vähemmän käyttää sen puolustelemiseen, että yksi ainoa maa asettuu sosia- 
listisen leirin valtiaaksi ja harjoittaa kaikkia muita maita kohtaan ”kan- 
sainvälistä diktatuuria”. 

Samassa kirjoituksessaan Lenin nimittäin jatkaa: 


Pikkuporvarillinen kansallismielisyys väittää kansakuntien tasa- 
arvoisuuden pelkän tunnustamisen jo olevan kansainvälisyyttä, ja 
jättää (välittämättä vähääkään siitä, että sellainen tunnustaminen on 
vain suupuhetta) kansallisen itsekkyyden koskematta, kun taas pro- 
letaarinen kansainvälisyys vaatii: ensiksikin, että proletariaatin tais- 
telun edut jokaisessa yksityisessä maassa alistetaan maailman 
mitassa käytävän proletariaatin taistelun eduille; toiseksi, että 


kansakunta, joka on saavuttanut voiton porvaristostaan, on ky- 
kenevä ja valmis suurimpiinkin kansallisiin uhrauksiin kansainvä- 


lisen pääoman kukistamiseksi. (6) 


Eivätkö nämä sanat ole tarkoitettu juuri sosiali-imperialistien potvarilli- 
selle kansallismielisyydelle? Sillä myös heillä ”tasa-arvoisuuden” tunnusta- 
minen (kuten myös Mazurovin puheessa)on vain ”suupuhetta”, samalla kun 
he todellisuudessa harjoittavat kansojen alistamista ja orjuuttamista. He 
eivät alista etujaan ”proletariaatin maailmanlaajuiselle taistelulle”. He 
haluavat päinvastoin saattaa koko kommunistisen maailmanliikkeen pal- 
velemaan omia imperialistisia etujaan. He yrittävät käyttää Leninin 
kansainvälisiä oppeja kommunististen puolueiden velvollisuuksista kom- 
munistista maailmanliikettä kohtaan puolustellakseen kansojen alistamista 
imperialistisen suurvallan herruuteen. 


Brezhnev väittää, ettei koskaan ”ole ollut olemassakaan rajoitetun itse- 
määräämisoikeuden teoriaa”, että se kaikki on lännen propagandan ”kek- 
sintöä” jne. Miksi hän ei sitten sanoudu irti Tsekkoslovakian miehittämi- 
sestä, ja sen edellä esitetyistä teoreettisista puolusteluista? Todellisuudessa 
mikäänei ole muuttunut sosiali-imperialistien propagandassa, käytännöstä 
puhumattakaan. Tänään revisionistiset teoreetikot jopa hylkäävät loruilun 
”tasa-arvoisuudesta” ja esiintyvät avoimesti revisionistisen leirin herroina. 
”Olisiasian yksinkertaistamista arvioida jokaisen maan roolia saman mitta- 
puun mukaan”, kirjoittaa aikakauskirja ”Mezhdunarodnaja zhisn”, 
3/1972. Ja sitten se tähdentää: 


Voidaanko esimerkiksi jättää huomiotta se osa, joka Neuvostolii- 
tolla, yhdellä maailman suurvalloista, on sosialismin aktiivisen poli- 
tiikan toteuttamisessa kuten myös sosialistisen maailmanjärjestel- 
män taloudellisten ja sotilaallisten voimavarojen lisäämisessä? Tä- 
män jättäminen huomiotta tai peräti asettuminen Neuvostoliittoa 
vastaan merkitsisi jokaiselle maalle ennen kaikkea omien elinetujen- 
sa vahingoittamista. Seuraukset voisivat olla tälle maalle hyvin vaka- 
via... Riippumattomuuden ja itsemääräämisoikeuden periaatteet 
muuttuvat hyvin pian tyhjiksi käsitteiksi, jollei nauti Neuvostoliiton 
ja muiden sosialististen maiden todellista ja tehokasta tukea. 


Tämä artikkeliliittyy siihen äjojahtiin, jota Neuvostoliiton propagandistit 
ovat jo jonkin aikaa harjoittaneet Romaniaa vastaan. Ja todellakin, eikö 
Tsekkoslovakian kansa voi todistaa siitä, miten ”vakavia” voivat olla ”seu- 
raukset”, jos asettuu sosiali-imperialisteja vastaan”? Miten nopeasti 
muuttuvat riippumattomuus ja itsemääräämisoikeus ”tyhjiksi käsitteiksi”, 
jollei enää nauti sosiali-imperialistien suosiota? 

Tsekkoslovakian miehityksen jälkeen sosiali-imperialismin aggressiivi- 
suus on vain lisääntynyt. Gromyko sanoi Korkeimmassa Neuvostossa 10. 
heinäkuuta 1969 pitämässään puheessa: 


Suurena maailmanvaltana Neuvostoliitolla on pitkälle kehittynei- 
tä kansainvälisiä yhteyksiä eikä se myöskään voi pysytellä toimetto- 
mana sivustakatselijana tapahtumissa, jotka suuresta maantieteel- 
lisestä etäisyydestään huolimatta koskettavat omaa ja ystäviemme 
turvallisuutta. 


Tämän mukaisesti 'sosiali-imperialistit ovat lisänneet sekaantumistaan 
muiden maiden sisäisiin asioihin. Erään kerran he tahtovat sanella suoma- 
laisille, mitä suomalaiset sanomalehdet saavat kirjoittaa. Toisen kerran he 
taas haluavat määrätä latinalaisen Amerikan maille tai Islannille, miten 
kauas ne saavat ulottaa merirajansa tai kalastusoikeutensa. Kolmannen 
kerran he taas järjestävät sotilaskaappauksen, kuten Sudanissa ja Afganis- 
tanissa, ja yrittävät syöstä hallituksen vallasta. 

3. Sosiali-imperilistien sodan valmistelun ja 
sotilaallisen laajentumisen politiikka 


Sosiali-imperialistit harjoittavat määrätietoisesti sotavalmisteluja. 
Niinpä viimeisten kolmen vuoden aikana on Kiinan vastaisella rajalla ole- 
vien neuvostodivisioonien määrää nostettu 15:sta 45:een. Neuvostoliiton lä- 
hetystöistä on monissa maissa tullut vakoilu- ja solutustoiminnan keskuksia. 
Sosiali-imperialistit ovat sijoittaneet miehitysjoukkojaan ei vain eräisiin 
Itä-Euroopan valtioihin ja Mongolian Kansantasavaltaan; myös Egyptissä 
Neuvostoliitolla on yksinoikeus käyttää kolmea sotatukikohtaa. Se, että 
Egyptin hallitus karkotti äskettäin noin 15000 neuvostoliittolaista sotilas- 
neuvonantajaa, johtuisiitä, että se katsoi niiden uhkaavan maan riippumat- 
tomuutta. 

Neuvostoliiton sotalaivasto risteilee nykyään (toisin kuin ennen) maail- 
man kaikilla merillä ja muodostaa siten vakavan uhan maailmanrauhalle. 
Maailman sotalaivastoista kootun tilaston, »Jane's Fighting Shipsin» tieto- 
jen mukaan Neuvostoliitolla on käytettävissään: 

408 sukellusvenettä, 95 niistä atomikäyttöisiä, ohjuksin varustettuja; 
12 ohjusasein varustettua risteilijää; 

15 risteilijää; 

2 helikopteritukialusta; 

66 hävittäjää; 

35 ohjusasein varustettua hävittäjää; 
130 fregattia; 

258 saattuealusta; 

330 miinanetsintä- ja -raivausalusta; 
145 ohjusasein varustettua pikavenettä; 
200 torpedopikavenettä. 

Lisäksi tulevat sadat apualukset. 

Tämä valtava sotalaivasto, joka tuskin jää jälkeen Yhdysvaltain sotalai- 
vastosta, ja jonka kasvuvauhti kaiken aikaa vain kiihtyy ennätyksellisen 
nopeasti ei suinkaan palvele vain Neuvostoliiton puolustusta, vaan ennen 
kaikkea sosiali-imperialistien kaikkialla maailmassa harjoittan.. *n politii- 
kan toteuttamista. 

Aikaisemmin Neuvostoliitto vastusti amerikkalaisten imperialistien 
suunnitelmia kansainvälisten meriväylien rantavaltioiden pakottamisesta 
sallimaan Yhdysvaltain sotalaivojen esteettömän kauttakulun ilman eri- 
tyislupaa. Niinpä Neuvostoliiton hallitus vielä vuonna 1958 ilmaisi seuraavat 
varauksensa kansainväliseen Sopimukseen aluevesistä ja lähialueista”: 

”Neuvostoliiton hallitus on sitä mieltä, että rannikkovaltiolla on oikeus 
määrätä itse menettelystä käsitellessään ulkomaisten sota-alusten kautta- 
kulun sallimista omien aluevesiensä kautta.” 

Ilmoittaessaan kantansa YK:n merenpohjan hyväksikäyttöä käsittele- 
välle komitealle 24. maaliskuuta 1972 neuvostoedustaja kuitenkin yhtyi 
Yhdysvaltain kantaan ja vetosi ””kauttakulun vapauteen” merten salmissa ja 
korosti, että ilman tämän vapauden tunnustamista "avomeren hyväksikäy- 
tön vapauden toteuttaminen on käytännössä mahdotonta”. Neuvostoliitto 
on yhdessä Japanin kanssa tuottanut suunnitelman Malakan salmen ”kan- 
sainvälistämisestä”. Nämä kaksi valtiota haluavat siten osoittaa isännyy- 
tensä tämän Indonesian ja Malesian välissä sijaitsevan kulkuväylän suhteen. 

Mutta yhä useammat maat asettuvat vastustamaan sosiali-imperialistien 
seikkailunomaista laivastopolitiikkaa. Sri Lanka (Ceylon) ja myös muuta- 
mat muut valtiot esiintyvätkin sen vuoksi Intian Valtameren ydinaseetto- 
maksi alueeksi julistamisen puolesta. Algeria, Libya ja muut Välimeren 
maat tuomitsevat amerikkalaisten ja neuvostoliittolaisten sotalaivastojen 
läsnäolon Välimerellä. Algerian valtionpäämies Boumedienne sanoi äsket- 
täin: ”Välimeri kuuluu Välimeren maille. Ulkomaalaiset sotalaivat ja Väli- 
merellä sijaitsevat tukikohdat on poistettava; Välimeren täytyy olla rauhan 


meri.” 
Kansojen vastarinnan ahdistamina sosiali-imperialistit turvautuvt mitä 


naurettavimpiin perusteluihin. Niinpä vara-amiraali N. Smirnov kirjoittaa 
»Kraznaja Zvezdassa» 12. marraskuuta 1968, että Neuvostoliitto on ”tunne- 
tusti Mustan Meren valta ja siksi myös Välimeren valta”. Ohimennen 
kuitenkin huomattakoon, että Mustan Meren erottaa Välimerestä noin 300 
km pituinen meritie, joka kulkee Bosborin, Marmaran Meren ja Dardanel- 
lien kautta, jotka kaikki ovat Turkin aluevesiä. Tähän muuan sveitsiläinen 
lehtimies huomautti, että saman kummalisen logiikan mukaan voisi väittää 
Sveitsin olevan Pohjanmeren valtio, koska Rein laskee Pohjanmereen. Kun 
marsalkka Gretshko vieraili kesäkuussa 1971 suuren neuvostoliittolaisen 
sotalaivaston mukana Välimerellä, hänellä oli mukanaan »Izvestijan» 
toimittaja, joka kuvasi tätä huomiota herättänyttä tapatumaa innostunees- 
ti: 


Ja nyt me purjehdimme Välimerellä. Ikimuistoisista ajoista saak- 
ka venäläiset merenkulkijat ovat purjehtineet sillä. Siihen liittyvät 
monet kansamme maineikkaista voitoista meritaisteluissa. Jo Kievin 
ruhtinaskunnan aikana allekirjoitettiin sopimus slaavien oikeudesta 
esteettömään purjehdintaan Mustalla Merellä ja Välimerellä. 
Myöhemmin täällä kaunistivat kuolemattomalla maineella lippunsa 
sellaiset venäläiset laivastojohtajat kuten Ushakov, Senjavin, 
Lasarjev, Istomin ja Makarov. Välimerellä oli aina venäläisiä laivas- 
to-osastoja suojaamassa Venäjän valtiollisia etuja. Ei, emme todel- 
lakaan ole muukalaisia täällä! 

Mitä "maineikkaita' hahmoja yllä luetellut herrat sitten olivat? Olivatko 
hechkä kansan riveistä nousseita sankareita sisällissodan ajoilta tai panssa- 
rilaiva Potemkinin miehistön jäseniä! Ei sinne päinkään! Esimerkiksi F. F. 
Ushakov oli Venäjän sotalaivaston amiraali, joka näytteli johtavaa osaa 
Venäjän— Turkin sodassa 1787—1791 sekä Välimerellä käydyissä meri- 
taisteluissa 1798—1800, eli Venäjän siirtomaapolitiikan kahdessa 
rikollisessa seikkailussa. Kontra-amiraali Istomin kuoli 1855 Krimin 
sodassa, jossa tsaarivalta turhaan yritti riistää Balkanin, Bosborin ja Darda- 
nellit Turkilta, sodassa, josta Lenin sanoi, että se oli osoittanut ”Maaorjuus- 
Venäjän koko mädännäisyyden ja voimattomuuden”. Vara-amiraali S. O. 
Makarov sai surmansa 1904 venäläis-japanilaisessa sodassa, tässä venäläis- 
ten ja japanilaisten imperialistien tappelussa Kiinan jakamisesta. M. D. La- 
sarjev ja D.N. Senjavin olivat myös tsaarin sotalaivaston korkeita upseereita 
20. vuosisadan alussa. 

Asettamalla sellaisia esikuvia sosiali-imperialistit osoittavat selvästi, 
kenen politiikkaa he jatkavat. Tunkeutuminen Välimerelle oli pitkän aikaa 
eräs tsaarinvallan hyökkäyspolitiikan päätavoitteista. Niinpä Venäjä ryhtyi 
ensimmäiseen maailmansotaan ennen kaikkea toivoen Turkin jakamista 
voidakseen valloittaa Bosborin ja Dardanellit. Rosvoretket, joilla entiset 
tsaarit syöksivät Venäjän kansat rappioon, ovat sosiali-imperialistien poli- 
tiikan ”maineikkaita” esikuvia. Mutta muistuttakaamme heitä siitä, 
kuinka Venäjän kansatvetivät entiset tsaarit edesvastuuseen politiikastaan; 
sosiali-imperialistien kohtalo tulee olemaan sama. 

Sosiali-imperialistien sodanvalmistelut eivät suinkaan rajoitu laivastopo- 
litiikkaan. Ydinaseillaan sosiali-imperialistit uhkaavat vielä vakavammin 
maailman kansoja. Kun sosialistinen Neuvostoliitto II maailmansodan jäl- 
keen kehittiatomipommin jarikkoi siten Yhdysvaltain atomiasemonopolin, 
seolitärkeä askel maailmanrauhan suojaamiseksi ja yhdysvaltalaisten sota- 
kiihkoilijoiden saamiseksi järkiinsä. Mutta samanaikaisesti Neuvostoliitto 
taisteli päättäväisesti atomiaseiden kieltämisen puolesta. Tänään Kiinan 
Kansantasavalta jatkaa tätä kommunistista perinettä: jo vuosia sitten Kiina 
on esittänyt vaatimuksen maapallon kaikkien valtioiden — olipa niillä ato- 
miaseita tai ei — huippukokouksen koollekutsumisesta päättämään kaik- 
kien atomiaseiden kieltämisestä ja tuhoamisesta ja laatimaan ensi askeleena 
tähän suuntaan sopimuksen ydinaseiden käyttämättömyydestä. 

Maailman ainoana ydinvaltana Kiina on heti ensimmäisen ydinkokeensa 
toimeenpanopäivänä luvannut juhlallisesti, ettei se koskaan ja missään olo- 
suhteissa tule käyttämään ensimmäisenä ydinaseita eikä myöskään tule 

koskaan käyttämään ydinaseita ydinaseettomia valtioita vastaan. Kiinan 
hallitus on vaatinut Yhdysvaltoja ja Neuvostoliittoa antamaan samanlaiset 
julistukset. Tähän mennessä sitä ei ole tapahtunut, vaikka esim. tunnettu 
englantilainen sotilasstrategi Liddell Hart kirjassaan »Strategia» kehoitti 

samanlaiseen julistukseen ja arveli: Tulee olemaan ratkaisevan tärkeää 
sanoa mahdollisimman selkeästi, ettemme tule aloittamaan mitään kau- 
punkien yleistä pommittamista ydinasein emmekä maiden tuhoamista, 
mikäli toinenkaan puoli ei sitä tee. Tämän sijasta supervallat ovat keittä- 
neet kokoon ns. ”ydinsulkusopimuksen”, joka varaa ydinasevalloille oikeu- 
den varustautua kuumeisesti minkälaisia aseita tahansa, kun taas kaikkien 
muiden maiden tulee jäädä suojattomiksi supervaltojen ydinuhkalle ja -ki- 
ristykselle. 

Supervallat USA ja Neuvostoliitto ovat sisällyttäneet ydinsodan koko soti- 
laalliseen strategiaansa. Niinpä marsalkka V.D. Sokolovskin vuonna 1963 
Moskovassa ilmestyneessä kirjassa »Sotastrategia» (kölniläisen Markus- 
kustantamon saksaksi julkaisema) sanotaan: 


Erään tärkeän periaatteen neuvostoliittolaisissa sotilaallisissa 
käsityksissä muodostaa se, että maailmansota, jos imperialistit sen 
aloittavat, tulee pakostakin muodostumaan ohjus- ja ydinasesodak- 
si, s.o. välienselvittelyksi, jossa ydinaseet tulevat tärkeimmiksi tais- 
teluvälineiksi ja ohjukset niiden maaliin kuljettamisen tärkeimmiksi 
välineiksi. 

Atomi- ja vetyaseiden massiivinen käyttö rajoittamattomine 
mahdollisuuksineen kuljettaa ne ohjusten avulla muutamissa mi- 
nuuteissa mihin tahansa maaliin tekee mahdolliseksi saavuttaa 
mitä lyhimmässä ajassa ratkaisevia sotilaallisia voittoja missä etäi- 
syydessä tahansa ja valtavan laajoilla alueilla. 

Kannattaa kiinnittää erityistä huomiota siihen, että kansainvä- 
listen suhteiden tässä vaiheessa ja sotatekniikan vastaavalla kehi- 
tystasolla jokainen sotilaallinen välienselvittely tulee pakostakin 
laajenemaan yleiseksi ydinasesodaksi, jos ydinasevallat vedetään 
mukaan tähän selkkaukseen... Ulkomaalaisten asiantuntijoiden 
mukaan Yhdysvalloilla oli vuoden 1963. alussa käytettävissään noin 
40 000 atomilatausta. Myös Neuvostoliitto omistaa enemmän kuin 
tarpeeksi näitä taisteluvälineitä. Näiden edellytysten vallitessa me- 
nettäisi, kuten tiedemiehet ovat laskeneet, jo ensimmäisen ydin- 
aseiskun aikana 700—800 miljoonaa ihmistä henkensä ja useiden 
maiden kaikki suurimmat kaupungit tuhoutuisivat... 

Neuvostostrategian teoria edellyttää, että myös ohjus- ja ydin- 
asesodan oloissa käytetään mitä laajimmassa mitassa perinteellisiä 
aseita ja että niiden käyttö on yhdistettävä taitavasti ydinaseiden 
käyttöön viimeksimainittujen täydentämiseksi... 

Maan ilmatorjuntajoukkojen varustaminen it-tykistöllä it-oh- 
juksiin siirtyen on tuonut mukanaan tavattoman suuria etuja. 
Tämän todistaa yksiselitteisesti seuraava tosiasia: Viime sodan ai- 
kana yhden ainoan viholliskoneen tuhoamiseen it-tykistön toimes- 


ta käytettiin keskimäärin 400—600 kranaattia. Nyt voidaan ampua 
alas nykyaikainen lentokone, jonka nopeus on suunnaton ja lento- 
korkeus it-kranaattien ulottuvuuteen verrattuna yli kaksinkertai- 
nen, ensimmäisellä ja poikkeuksellisessa tapauksessa toisella ra- 
ketilla. 


Myöskään äskettäin Moskovassa allekirjoitettu sopimus ”Strategisen 
aseistuksen rajoittamisesta”'ei merkitse niiden asevarastojen vähentämistä, 
jotka molemmat imperialistiset supervallat ovat luoneet sorrettuja kansoja 
vastaan, vaan ainoastaan hyökkäysohjusten torjuntaan tarkoitettujen 
puolustusaseiden tiettyä rajoittamista. Se merkitsee vain taloudellista 
huojennusta Yhdysvalloille ja Neuvostoliitolle, jotka haluavat vahvistaa 
selustaansa voidakseen sortaa häiritsemättä muita kansoja. Yhtä petolli- 
sen luonteen omaavat kaikki muutkin molempien imperialististen super- 
valtojen esittämät ”aseriisunta”ehdotukset. Tähän mennessä ei USA ja 
Neuvostoliitto ole ryhtynyt rajoittamaan sotilaallisia menojaan, asevoi- 
miaan tai sodanuhkauksiaan. ” Aseriisunta”keskustelujen varjolla ne ovat 
molemmat voimistaneet sodanvalmistelujaan ja takoneet entistä epäinhi- 
millisempiä joukkotuhoaseita. 

Sen, joka silti tähän saakka uskoi, että sosiali-imperialistit rajoittuisivat 
omien etupiiriensä varmistamiseen, että he tosin nujertavat ylivaltansa 
vastaisen vastarinnan revisionistisen leirin sisällä, mutta eivät kuitenkaan 
elättele mitään hyökkäysaikeita muita alueita kohtaan, sen on täytynyt 
päästä asiasta parempaan selvyyteen Intian niemimaalla vuoden 1971 
lopulla sattuneiden tapahtumien jälkeen. Muistakaamme vaikkapa vain 
sitä, miten sosiali-imperialistit vuoden 1971 puolivälin jälkeen yllyttivät 
intialaisten taantumuksellisten laajentumishalua; miten he allekirjoittivat 
Intian kanssa ”Sopimuksen rauhasta, ystävyydestä ja yhteistyöstä” ja 
miten intialaiset ekspansionistit — sopimuksen musteen tuskin kuivuttua 
— hyökkäsivät uusine neuvostoliittolaisine aseineen Itä-Pakistanin kimp- 
puun; miten Neuvostoliiton YK:n lähettiläs Malik käytti viivytystaktiik- 
kaa hyväkseen lykätäkseen jokaisen YK:n päätöksenteon niin pitkälle, 
kunnes Intia olisi saattanut päätökseen Itä-Pakistanin miehittämisen; 
miten Neuvostoliitto Itä-Pakistanin miehittämisen jälkeen yhdessä Intian, 
Bhutanin ja muutamien revisionististen valtioiden kanssa asettui koko 
muuta maailmaa vastaan ja äänesti molemminpuolista joukkojenvetä- 
mistä vastaan. Haluamme muistuttaa lyhyesti myös siitä, minkälaisin pe- 
rustein sosiali-imperialistit kaunistelivat tätä hyökkäystä; miten he tah- 
toivat myöntää Intian taantumuksellisille, jotka sortavat Intian kaikkien 
kansallisuuksien ja uskonnollisten ryhmien muodostamaa väestöä ja yl- 
lyttävät niitä toisiaan vastaan, oikeuden sekaantua Pakistanin kansalli- 
suusongelmiin ja valloittaa ”itsemääräämisoikeuden” lippua heiluttaen 
osia naapurimaasta asettaakseen sinne nukkehallituksensa. Viime 

kädessä tämä on ”rajoitetun suvereeniteetin” teorian siirtämistä sosiali- 
imperialismin apurien käyttöön: intialaisilla ekspansionisteilla on Neu- 
vostoliiton liittolaisina lupa ”rajoittaa” naapuriensa itsemääräämisoi- 
keutta, julistaa sujuvasti vieraan omaan osia ”riippumattomiksi valtioik- 
si” ja harjoittaa "kansainvälistä diktatuuria”. 

Ei voi olla vähäisintäkään epäilystä siitä, että neuvostojohtajat olivat 
koko tämän hyökkäyksen varsinaisia taustatekijöitä. Ilman ulkoapäin 
tullutta rohkaisua Intia ei olisi koskaan uskaltanut ryhtyä sellaiseen seik- 
kailuun. Samoin kuin Israel tekee likaisen työn Yhdysvaltain puolesta 
lähi-idässä ja erottaa muista maista mielensä mukaan valtavia alueita, 
niin Intiakin on tullut sosiali-imperialistien työkaluksi Etelä-Aasiassa. 
Neuvostojohtajat haluavat Intiaa hyväksi käyttäen laajentaa poliittisia ja 
taloudellisia vaikutusalueitaan. He haluavat sitoa Intian vielä lujemmin 
itseensä, pystyttää laivastotukikohtia Bengalin lahdelle, tiukentaa Kiinan 
vastaista saartoa ja rohkaista Intiaa uuteen hyökkäykseen sosialismin lin- 
naketta vastaan. 

Tämä on revisionistien tie: kapitalistisen riiston palauttamisesta omas- 
sa maassa taloudelliseen tunkeutumiseen vieraisiin maihin ja jopa soti- 
laalliseen hyökkäykseen. Neuvostoliitto, johon koko maailman proletaarit 
ja sorretut kansat katsoivat neljänkymmenen vuoden ajan kunnioituksella 
ja rakkaudella, on tänään Yhdysvaltain jälkeen maailmanlaajuisen 
taantumuksen, kansainvälisen riiston ja sodanvalmistelun mahtavin lin- 
noitus. Niinpä amerikkalainen sanomalehti »U.S. News and World 
Report» toteaakin vahingoniloisesti 5.1.70: ”Olemme huomanneet, että he 
(venäläiset) erehtyvät aivan yhtä raskaasti kuin mekin — elleivät sitten 
vielä raskaammin.” 

Mutta molemmat epäonnistuvat lopulta. Riistetyt ja uudelleen orjuute- 
tut kansat tulevat käymään taisteluaan sekä yhdysvaltalaista imperialis- 
mia että sosiali-imperialismia vastaan, kaikkia imperialisteja vastaan va- 
pautuakseen uuskolonialismin ikeestä ja luodakseen rauhan, riippumat- 
tomuuden ja veljeyden maailman. 

III SOSIALI-IMPERIALISMIN TALOUDELLINEN YHDENTYMINEN 
IMPERIALISTISEEN MAAILMANJÄRJESTELMÄÄN 
JA AIKAKAUTEMME RISTIRIIDAT 


1. Imperialististen ryhmittymien taloudellinen yhteenkietoutuminen 


Imperialistien välisillä poliittisilla liitoilla ja taloudellisilla sopimuksilla 
on vain väliaikainen, taktinen merkitys. Kuten Lenin artikkelissaan »Dia- 
lektiikasta» kirjoittaa: 


Vastakohtien ykseys (yhteellisyys, samuus, samantehoisuus) on 
ehdollista, — tilapäistä, — ohimenevää, — relatiivista. = Toisensa 
poissulkevien vastakohtien taistelu on absoluuttista, niin kuin on 
absoluuttista kehitys, liike. (7) 


Kysymys sosiali-imperialismin ja muiden imperialististen valtojen väli- 
sestä taloudellisesta yhteistyöstä on hyvä esimeri:ki tästä dialektisesta 
laista. 

Eri maiden monopolikapitalistit ovat aina solmineet keskenään taloudel- 
lisia sopimuksia, tukeneet toisiaan rahallisesti, vaihtaneet lisenssejä ja pa- 
tentteja ja jakaneet maailmanmarkkinat keskenään. Yksi monopolika- 
pitalisti haluaa parantaa toisen avulla asemaansa kolmanteen nähden ja 
omaksua uusia teknisiä menetelmiä. Kauppasopimusten avulla osapuolet 
yrittävät saada kilpailijansa pois pelistä. Monopolikapitalistit makaavat 
kernaasti monessa vällyssä samalla kertaa: esim. Japani tekee sopimuksia 
EEC:n kanssa Yhdysvaltoja vastaan, samalla kun se liittoutuu Yhdysval- 
tain kanssa Länsi-Euroopan maita vastaan. Sosiali-imperialistit ovat 
tämän kaksoistaktiikan mestareita. Tätä nykyä he voimistavat taloudel- 
lisia yhteyksiään kaikkiin muihin imperialistisiin ryhmittymiin. 

Millaisista kaupoista sitten on kysymys? Sosiali-imperialistit sallivat 
lännen 'imperialististen valtioiden pääomanviennin Neuvostoliittoon. 
Neuvostoliitto on esim. saanut suuria ja pitkäaikaisia luottoja länsimaista. 
»Neue Ziiricher Zeitungin», 1.3.1972 mukaan Moskovan ”Taloudellisen 

yhteistyön kansainvälinen pankki” sai kevättalvella melko pitkäaikaisen 
20 miljoonan dollarin lainan yhdeksältä länsieurooppalaiselta pankilta. 
Japanilaisen pääoman viennistä Neuvostoliittoon kirjoittaa »Pravda» 
30.7.1970: 


Neuvostoliittolais-japanilainen talouskonferenssi päätti 1968 
solmia yleisen sopimuksen jonka mukaan japanilaiset yhtiöt toi- 
mittaisivat Neuvostoliitolle 300 miljoonan dollarin suuruisen lai- 
nan. Tällä summalla hankittaisiin teknisiä laitteita koneita ja 
raaka-aineita kauko-idän puuteollisuuden edistämiseksi. Neuvos- 
toliittolainen osapuoli suorittaisi lainan takaisinmaksun Japanille 
puutoimituksina. 


Saman periaatteen mukaisesti Neuvostoliitto on solminut Japanin 
kanssa sopimuksen myös Siperian maaöljyvarojen riistämisestä. 

Eräät revisionistiset maat tosin menevät vieläkin pitemmälle. Jugoslavia 
myy kapitalistisille maille jopa 49 % osuuksia omista yrityksistä. Voitot, 
jotka aikaisemmin sijoitettiin Jugoslaviaan, tarjotaan nyt vierasmaalaisille 
kapitalisteille maasta pois vietäviksi. Neuvostojohtajatkaan eivät torju 
ulkomaisen pääoman maahantunkeutumista, mutta he toimivat pidätty- 
vämmin. Länsisaksalaisen »Spiegel»-lehden haastattelussa (19/1972) neu- 
vostoliittolainen neuvottelija Gvishiani (Kosyginin vävy) vastasi kysymyk- 
seen: ”Onko olemassa periaatteellisia esteitä sille, että ulkomaista pää- 
omaa sijoitettaisiin sosialistisen yhteiskuntajärjestelmän sisälle?” seuraa- 
vasti: 


Periaatteessa ei. Me olemme jopa joillakin aloilla alkaneet mo- 
nikansalliseen omistukseen. Olemme esimerkiksi valmiita raken- 
tamaan ja organisoimaan yhdessä tutkimuslaitoksia. Meillä on 
Dubnassa atomienergian tutkimuslaitos, joka on siihen osallistu- 
vien maiden yhteistä omaisuutta. Tietenkään tämä asia ei ole 
mikään itsetarkoitus, kysymys on vain hyvän yhteistyömuodon löy- 
tämisestä toisen osapuolen kanssa. 


Ja itse asiassa monet ulkomaiset liiketoimet Neuvostoliitossa ovat vain 
verhottua pääomanvientiä. Gvishiani selittää: 


Jos sopimuksista halutaan sellaisia, että tuotteiden myynnistä 
saatava voitto luovutetaan asianomaisille osapuolille, niin voimme 
suostua siihen oman järjestelmämme puitteissa. 


Neuvostoliitto puolestaan osallistuu erilaisiin rakennushankkeisiin 
Länsi-Euroopan maissa. Neuvostoliittolais-belgialainen osakeyhtiö on 
rakentanut mm. Antwerpeniin suuren öljysataman (katso: »Neue Ziiricher 
Zeitung», 1.5.1970). Tämä NAFSA-niminen yhtiö tuo neuvostoliittolaisia 
"maaöljytuotteita Antwerpenin kautta. Myös muut revisionistiset Itä-Eu- 

roopan maat ovat samaan aikaan luoneet ulkomaisten kapitalistien 
kanssa itä-länsi-yhtiöitä. Tässä joitakin »Handelsblattin» 9.9.1969 julkai- 
semia esimerkkejä: 

DUTA-ROBUSTA, unkarilais-ranskalainen, traktorikauppaa harjoitta- 
va osakeyhtiö. 

SWETHO, unkarilais-ruotsalainen osakeyhtiö, joka käyttää ruotsalai- 
sia rakennuslisenssejä. 

INTERCARBON, unkarilais-itävaltalainen osakeyhtiö, joka toimii 
polttoainealalia. 

CORTEZ MEXIKO S. A., unkarilais-meksikolainen osakeyhtiö, myy 
unkarilaisia työkalukoneita latinalaiseen Amerikkaan. 

TECHNOTRANS, unkarilais-ranskalainen yhtiö, myy unkarilaisia työ- 
kaluja, sähkömoottoreita ja -laitteita. 

MOTALEX-FRANCE, puolalais-ranskalainen osakeyhtiö, käy kaup- 
paa useilla erilaisilla tavaroilla. 

SIGMA-ITALIANA, tsekkoslovakialais-italialainen osakeyhtiö, myy 
pumppuja yms. 

SOWPIM, bulgarialais-ranskalainen kauppayhtiö koneiden ja koneen- 
osien vientiä ja tuontia varten. 

SIBIMEX, bulpgarialais-italialainen yhtiö samalla alalla. 

VALIST KAPUSHKI KAISHI, bulgarialais-japanilainen yhtiö, joka 
valmistaa ja myy Japanissa bulgarialaisia sähkövaunuja. 

Integroituminen siis edistyy, varsinkin Länsi-Euroopassa. Aloitteen 
tekijöinä ovat ennen kaikkea Neuvostoliiton ja muiden revisionisten mai- 
den pankit (rahapääoma on jo pitkän aikaa osallistunut kaikenlaiseen 
yhteenpunoutumiseen). Tämän vahvistaa myös moskovalainen Ivan Iva- 
nov eräässä kirjoituksessaan aikakauskirjaan »Bliitern fiir deutsche und 
internationale Politik», 5/72: 

Ne (revisionististen maiden pankit) ovat viime aikoina kehittä- 
neet toimintaansa läntisillä rahamarkkinoilla ja perustaneet idän 
ja lännen välisen kaupan elvyttämiseksi länsimaihin sekayhtiöitä ja 
tytäryhtiöitä. Näihin kuuluu esim. neuvostoliittolainen pankki 
”Woshod” Zirichissä. Seitsemän länsipankkia ja Puolan ulko- 
maankauppapankki muodostivat yhdessä tytäryhtiön ”Zentrofin”. 
Romanian ulkomaankauppapankki ja ”Credit Lyonnais” ovat 
perustaneet yhteisen romanialais-ranskalaisen pankin. 

Zirichin ”Woshod-liikepankki Oy:lla” oli 1969 334,5 miljoonan Sveit- 
sin frangin liikevaihto ja se sai 1,12 miljoonaa Sveitsin frangia puhdasta 
voittoa. Pariisissa toimii neuvostoliittolainen ”Euro-pankki”, jonka liike- 
vaihto oli 1970 kolme miljardia Ranskan frangta sekä pääoma 130 miljoo- 
naa frangia. Voittoa saatiin 14,5 miljoonaa frangia. Lontoon ”Moskau-Na- 
rodny-Bank Ltd.” tuottivuonna 1969 825000 sterlinkipunnan voiton. Kapi- 

talistinen toiminta lännessä on siis sosiali-imperialisteille kannattavaa. 
Niinpä Frankfurtiin perustettiinkin äskettäinen neuvostoliittolainen pank- 
ki, jonka nimeksi tuli ”Itä-Länsi-Kauppapankki Oy”, sen osakepääoma oli 
20 miljoonaa DM. Se sai myös täydellisen toimiluvan. 

Sosiali-imperialistit toimivat käsi kädessä lännen imperialistien kanssa 
myös köyhiä maita riistäessään. Niinpä »Frankfurter Allgemeine 
Zeitung» kertoi 3.10.1970, että brittiläinen ”Bank of London and South 
America” ja neuvostoliittolainen ”ulkomaankauppapankki” myönsivät 
yhdessä Sao Paulon sähkölaitoksille Brasiliassa 19,5 miljoonan dollarin 
lainan vesivoimalaitoksen rakentamiseksi. Koneisto oli määrä toimittaa 
Neuvostoliitosta. Brasilian tulee maksaa laina takaisin kahdeksan vuoden 
kuluessa kahvilla. 

»Sovjetunion heute»-lehdessä, 12-13/1972, Gvishiani teki Länsi-Sak- 
salle seuraavan tarjouksen: "Voitaisiin myös ajatella yhteistä toimintaa 
kolmansien maiden markkinoilla”. Tätä mahdollisuutta hän pohti myös 
»Spiegelille» myöntämässään haastattelussa. Länsisaksalainen idänkaup- 
pan asiantuntija Wolff von Amerongen arveli ilahtuneena, että ”täytyy 
aloittaa neuvottelut siitä, missä määrin Liittotasavalta voisi antaa yhdessä 
Neuvostoliiton kanssa rakennusapua kehitysmaille” (kts: »Frankfurter 
Rundschau» 20.4.1972). Neuvostoliittolaiset ja länsisaksalaiset imperialis- 
tit haluavat siis koordinoida taloudellisen mahtinsa määrätyille aloille 
vallatakseen menekki- ja pääomamarkkinoita muissa maissa. 

Sosiali-imperialismin taloudellinen yhteistyö lännen imperialististen 
valtioiden kanssa ilmentää sen yhdentymistä kapitalistiseen maailmanta- 
louteen. »Neue Zeit»-lehdessä 27/72 neuvostoliittolainen talousasiantuntija 
N. Shmeljov puhuu SEVin ja EEC:n välisen pitkän tähtäimen ”työnjaon” 
puolesta. 

”Laajempi teollinen yhteistyö ja koko mantereen käsittävät menekki- 
mahdollisuudet tarjoaisivat ilmeisesti johtavien länsieurooppalaisten mai- 
den suuryrityksille verrattomasti paremmat säilymismahdollisuudet ny- 
kyaikaisessa kilpataistelussa... Sosialistinen ja kapitalistinen osapuoli voi 
kehittää erillisiä tuotannonhaaroja, pitäen samalla huolta toistensa 
tarpeiden tyydyttämisestä pitkähkönkin ajanjakson kuluessa.” 

>Spiegelin» kysymykseen, ”tuleeko Neuvostoliitto sitten tulevaisuudessa 
osallistumaan voimakkaammin kansainväliseen työnjakoon”, Gvishiani 
vastasi: 


Kyllä, se on ulkomaansuhteittemme kehityksen perussuuntaus. 
Olemme todella valmiit laajaan työnjakoon kansainvälisillä mark- 
kinoilla... 

Meillä ei ole omavaraisuus-asennetta. Omavaraisuuspyrkimyk- 
set syntyivät meillä vain sen tähden, että eräät maat eivät tahtoneet 
toimia yhteistyössä kanssamme. Lokakuun vallankumouksen jäl- 


keen mejdät pakotettiin omavaraisuuteen. Talous on aina maail- 
mantaloutta. Joka ei sitä tänään käsitä, ei käsitä sitä huomenna- 
kaan. (lihavointi toimituksen). 


Mitä Neuvostoliitosta olisikaan tullut, jos kapitalistit jo ”Lokakuun 
vallankumouksen jälkeen” olisivat käsittäneet” miten hyödyllistä 
kauppa Neuvostoliiton kanssa olisi eivätkä olisi pystyttäneet mitään saar- 
toa sitä vastaan, ja jos myös Lenin olisi sen ”käsittänyt” eikä Neuvosto- 
liitto olisi rakentanut itsenäistä taloutta, vaan olisi antanut sitoa itsensä 
kansainvälisen työnjaon talutusnuoraan? Olisiko sosialismin rakentami- 
nen ja voitto fasisminvastaisessa sodassa ollut siinä tapauksessa mahdol- 
lista? 

Jo lainatussa esityksessään »Neue Zeitissä» N. Shmeljov sanoi: 


Koko Euroopan turvallisuus on välittömästi kiinni siitä, saa- 
daanko tällä mantereella aikaan asiallinen yhteistyö ja kump- 
panuus, ystävyys valtioiden välillä, tahtoisinpa sanoa, elintärkei- 
den taloudellisten etujen molemminpuolinen yhteenkietoutuminen 
eri maiden välillä. Tällainen tilanne supistaisi poliittisten ja mui- 
den selkkausten vaaran mahdollisimman vähiin. (lihavointi toimi- 
tuksen) 


”Molemminpuolinen yhteenkietoutuminen” on sopiva ilmaus imperia- 
lismin pyrkimykselle yhdistää kapitalistimaiden mitä erilaisimmat talous- 
alueet. Mutta myötävaikuttaako se todellakin turvallisuuteen”, kuten 
revisionistit herkeämättä väittävät? Lenin otti tähän kysymykseen selvän 
kannan kirjoituksessaan »Imperialismi kapitalismin korkeimapan vai- 
heena»: 


Eräät porvarilliset kynäilijät (heihin on nyt yhtynyt myös K. 
Kautsky luovuttuaan täydellisesti marxilaisesta kannastaan, mikä 
hänellä oli esimerkiksi vuonna 1909) ovat lausuneet sen mielipi- 
teen, että kansainväliset kartellit, jotka ovat pääoman kansainvä- 
listymisen näkyvimpiä ilmauksia, antavat toivoa kansojen välisen 
rauhan säilymisestä kapitalismin vallitessa. Tämä mielipide on 
teoreettisesti silkkaa pötyä ja käytännössä se on sofismi, pahim- 
man opportunismin epärehellinen puolustuskeino. Kansainväliset 
kartellit osoittavat, mille asteelle kapitalistiset monopolit ovat nyt 
kasvaneet ja mistä kapitalistiliittojen kesken taistellaan. ... Ser 
vuoksi ”interimperialistiset” eli ”ultraimperialistiset” liitot kapita- 
listisessa todellisuudessa — eikä englantilaisten pappien tai sak- 
salaisen ”marxistin” Kautskyn latteassa poroporvarillisessa mieli- 
kuvituksessa — esiintyivätpä nämä liitot muodoltaan millaisina 
tahansa, joko imperialistisena liittoutumana toista imperialistista 
liittoutumaa vastaan tai kaikkien imperialistivaltojen yhteisenä 

liittona, ovat kiertämättä vain ”hengähdystaukoja” sotien välillä. 
Rauhalliset liitot valmistelevat sotia ja vuorostaan kasvavat esiin 
sodista edellyttäen toisiaan, synnyttäen rauhallisen ja ei-rauhalli- 
sen taistelun muotojen vaihtelua samalta maailmantalouden ja 
maailmanpolitiikan imperialististen yhdyssiteiden ja keskinäis- 

suhteiden pohjalta. (8) 


Juuri tänään, jolloin idän ja lännen imperialistien talouden ”molem- 
minpuolinen yhteenkietoutuminen” edistyy jättiläisharppauksin, Yhdys- 
vallat ja sosiali-imperialistit tehostavat sodanvalmistelujaan, interventio- 
ia hyökkäyspolitiikkaansa ja törmäävät yhä vaarallisemmin toisiinsa. Sa- 
maan aikaan kun länsisaksalaiset imperialistit ratifioivat Neuvostoliiton 
kanssa sopimuksia, jotka NKP:n revisionististen johtajien mielestä muka 
”turvaavat rauhan”, Länsi-Saksa nostaa sotilasmenonsa huippuunsa, 
sosiaalidemokraattinen hallitus ryhtyy lukuisiin toimiin lisätäkseen 
Bundeswehrin ”iskukykyä”. Vain täysin todellisuudesta vieraantunut voi 
uskoa, että sosiali-imperialistien tähän mennessä Länsi-Saksalle tekemät 
taloudelliset ja poliittiset myönnytykset tulisivat tyydyttämään länsisaksa- 
laisten monopolien saaliinhimon ja muuttamaan heidät rauhan enkeleik- 
si. CDU/CSU:n (Barzelin/Straussin ”kristillisten” liittojen, suom. huom.) 
esiintyminen liittopäivien ratifioimiskeskustelussa todistaa, ettei porva- 
risto ole vieläkään tyytyväinen sosiali-imperialistien myönnytyksiin, että se 
yrittää kaikin keinoin puristaa heistä irti vieläkin enemmän. Historiassa 
on kyllin paljon esimerkkejä siitä, miten taloudellinen tunkeutuminen 
toiseen maahan on imperialisteille vain ensi askel aseelliseen hyökkäyksen 
valmistelemisessa. ””Molemminpuolisen yhteenkietoutumisen” taakse 
kätkeytyy molemmin puolin loppujen lopuksi hyökkäysaikeita. 

Edellä lainattiin »Pravdan» kirjoitusta 30.7.1970 Neuvostoliiton ja Japa- 
nin välisestä taloudellisesta yhteistyöstä. Lueteltuaan joitakin esimerkkejä 
molempien maiden taloudellisten etujen yhteennivoutumisesta kirjoitus 
jatkuu: 

Japanin hallitsevat piirit...myöntävät, että ystävälliset naapu- 
ruussuhteet (Neuvostoliiton kanssa, toim.) eivät ainoastaan palvele 
kummankin maan etua, vaan vakiinnuttavat myös kauko-idän ti- 
lannetta. Myöskin Neuvostoliitossa pidetään suuressa arvossa lä- 
heisiä suhteita naapuriimme Japaniin... Voidaan sanoa, että Japa- 
nin talouselämän ja politiikan realistisesti ajattelevat piirit ymmär- 
tävät oikein hyvin, että juuri rauhallinen ilmapiiri takasi Japanin 
taloudellisen nousun sodan jälkeen, ja että sotilaallisen liiton säi- 
lyttäminen Yhdysvaltojen kanssa tulee edelleenkin olemaan maan 
ulkopolitiikan painolastina. Ne ovat jo pitkän aikaa sitten huo- 
manneet, että Japanilla on objektiivisesti katsottuna suurempi 


mielenkiinto rauhaan tällä alueella kuin sen amerikkalaisella 
sopimuskumppanilla. 


Neuvostorevisionistit luonnollisesti tietävät aivan yhtä hyvin kuin 
mekin, ettei ”rauhallinen ilmapiiri” vaan Japanin kuumeinen jälleen- 
aseistautuminen teki mahdolliseksi japanilaisten monopolikapitalistien 
uuden ”nousun” niiden kärsittyä tappion II maailmansodassa. Tänään, 
kun Japanin varustelumenot ovat nousseet päätähuimaaviksi, kun japani- 
laiset imperialistit tehostavat taloudellista hyökkäystään sellaisiin entisiin 
Japanin siirtomaihin kuten Etelä-Koreaan, Taiwanille ja Indonesiaan, 
vieläpä Afrikkaan ja Latinalaiseen Amerikkaankin, kun he väittävät avoi- 
mesti Etelä-Korean ja Taiwanin kuuluvan Japanin ”puolustusvyöhykkee- 
seen”, on silkkaa ivantekoa puhua Japanin hallitsevien piirien rauhan- 
rakkaudesta. Tällaisen teeskennellyn pasifismin taakse kätkeytyy tieten- 
kin jotain aivan muuta. Se tulee selvästi ilmi em. artikkelin väitteessä: 


Ei ole mikään sattuma, että terveesti ajattelevat japanilaiset 
vaativat kiihkeästi Japania etsimään keinoja rauhan turvaamisek- 
si omalle maalleen ja samalla koko Aasialle. (lihavointi toim.) 


Tällaisen toiminnan ilmeisenä tarkoituksena on Japanin Kiinan vastai- 
sen hyökkäyshalun kiihottaminen. Toisaalta ylistetään pilviin saakka 
japanilaisten militaristien ”järkevyyttä” ja ”rauhantahtoisuutta”, toisaal- 
ta Japanille luvataan jo rauhantehtävä ”koko Aasian osalta”. 

Myös suhteissaan Länsi-Saksaan sosiali-imperialistit ruokkivat, tietoi- 
sesti tai tietämättään, länsisaksalaisten imperialistien hyökkäyshaluja. 
Julistuksessaan 8.12.1967 Neuvostoliitto oli vielä asettanut Länsi-Saksan 
kanssa solmittavan väkivallastaluopumissopimuksen ehdoksi seuraavat 
vaatimukset: 

— Euroopan olemassaolevien rajojen tunnustaminen, 

— Bonnin yksinedustajavaatimuksista luopuminen, 

— ydinaseiden tavoittelusta luopuminen, 

— Länsi-Berliinin loukkausten lopettaminen, 

— yksiselitteinen julistus, jonka mukaan Mänchenin sopimus oli 
alusta lähtien pätemätön. 

Nyt sosiali-imperialistit ovat Bonnin kanssa tekemiensä kauppojen 
vuoksi luopuneet näistä kaikista vaatimuksistaan. He ovat nielleet vas- 
taanpanematta liittopäivien yksimielisesti tekemän revanshistisen pää- 
töksen 13. päivältä toukokuuta 1972. Siinä sanotaan: Neuvostoliiton ja 
Puolan kanssa tehdyt sopimukset ”eivät luo mitään oikeudellista perustaa 
tänään olemassaoleville rajoille. Itsemääräämisen kumoamaton oikeus 
(tällä Brandt ja Barzel tarkoittavat 'oikeutta? DDR:n valloittamiseen; 
toimitus.) jää sopimuksissa koskemattomaksi”. Länsi-Berliinin sopimuk- 
sen solmimisen jälkeen sosiali-imperialistit eivät ole olleet vähääkään 

huolissaan Länsi-Berliinin liittämisestä Länsi-Saksaan. Tällä tavoin län- 
sisaksalaiset revanshistit ovat voittaneet ensi taistelunsa kamppaillessaan 
Saksan ”jälleenyhdistämiseksi” imperialismin lippujen alle. 

Länsi-Saksan imperialismin jälleen herännyt hyökkääväisyys tulee väis- 
tämättä suuntautumaan eräänä päivänä Neuvostoliittoa ja sosiali-impe- 
rialismin hallitsemia maita vastaan. Myös Japanin imperialistit voisivat 
uhata Neuvostoliitton kauko-itää. Mutta Brezhnev ja. kumppanit ottavat 
tämän riskin kaupanpäälliseksi, kun he yhteistyöllään Länsi-Saksan ja 
Japanin kanssa edistävät niiden taloudellisen ja sotilaallisen mahdin vah- 
vistumista ja luulottelevat tämän apgpgressiivisuuden suuntautuvan vielä 
toistaiseksi muihin vastustajiin. 

”Rauhan” puheillaan idän ja lännen imperialistit haluavat tuudittaa 
kansat uneen, etteivät ne asettuisi vastustamaan imperialistien kaupan- 
tekoa. Mutta proletariaatti ja sorretut kansat tietävät, ettei mitään to- 
dellista rauhaa voida saavuttaa niin kauan kuin imperialismia on olemas- 
sa. Se, aloittavatko imperialistit kolmannen maailmansodan vai eivät, 
riippuu kansojen taistelusta, siitä, karkoittavatko sorretut imperialismin 
ajoissa historian näyttämöltä. Mutta jos imperialistit kaikesta huolimatta 
uskaltavat aloittaa uuden maailmansodan, on heidän ehdottomasti otet- 
tava huomioon se, että he vain voimistavat kansojen suuttumusta, että 
kansat tulevat näkemään entistäkin selvemmin imperialismin todellisen 
olemuksen ja tekemään historialliset johtopäätöksensä. Eli juuri kuten 
Mao Tsetung sanoo: 


Mitä tulee maailmansotaa koskevaan kysymykseen, siinä on vain 
kaksi mahdollisuutta: toinen on se, että sota tulee synnyttämään 
vallankumouksen ja toinen se, että vallankumous tulee estämään 
sodan. (9) 


Ja edelleen: 


Uuden maailmansodan vaara on yhä olemassa ja kaikkien mai- 
den kansojen on valmistauduttava. Mutta vallankumous on tämän 
päivän maailman kehityksen pääsuunta. (10) 


2. Aikakautemme ristiriidat ja niiden kärjistyminen 


Olemme edellä käsitelleet: sosiali-imperialismin kietoutumista yhteen 
imperialistisen maailmanjärjestelmän kanssa. Tarkastelimme lähinnä 
imperialististen maiden välistä yhteistyötä. Mutta tämä ei merkitse, että 
yhteistyö olisi pääasiallinen puoli. Asianlaita on juuri päinvastoin. Impe- 
rialististen valtioiden väliset ristiriidat ja kaikki maailman ristiriidat ovat 
yleensä kärjistymässä. Seuraavassa luonnehditaan näitä ristiriitoja. 

Leninismin oppien mukaan imperialismin aikakaudella on olemassa 
neljä perustavanlaatuista ristiriitaa, jotka määräävät maailmanpolitiikan 
kehityssuunnan. 

Ensimmäinen perusristiriita on kapitalististen maiden porvariston ja 
proletariaatin välinen ristiriita. Tämän ristiriidan perustana on porvaris- 
ton harjoittama proletariaatin riisto. Yhä kiivaammaksi käyvät luokka- 
taistelut kaikissa kapitalistissa ja varsinkin imperialistisissa maissa osoit- 
tavat tämän ristiriidan kärjistymistä. 

Toinen perusristiriita on imperialismin ja sorrettujen kansojen välinen 
ristiriita. Tämän ristiriidan perustana on monopolien harjoittama kanso- 
jen riisto. Kansallisten vapaustaistelujen nopea kasvu lukuisissa maissa, 
monien maiden lisääntyvä vastarinta imperialististen suurvaltojen har- 
joittamaa ryöväystä ja riistoa vastaan ovat ilmauksia tämän ristiriidan 
kärjistymisestä. 

Kolma perusristiriita on ristiriita, joka vallitsee imperialististen maiden 
ja ryhmittymien välillä sekä yksityisen imperialistisen maan eri monopoli- 
kapitalististen ryhmittymien välillä. Tämän ristiriidan perustana on 
imperialismin epätasainen kehitys, voimakkaampien imperialististen val- 
tioiden pyrkimys riistää heikommiltaan niiden taloudelliset vaikutusalu- 
eet ja lisätä voittojaan niiden kustannuksella. Tämä kilpailu voimistuu 
jatkuvasti ja johtaa lopulta imperialistisiin sotiin joiden tarkoituksena on 
maailman uudelleen jakaminen. 

Neljäs perusristiriita on lopuksi imperialististen ja sosialististen maiden 
välinen ristiriita. Tämä ristiriita perustuu imperialistien pyrkimykseen 
vallata takaisin menettämänsä markkinat ja riistoalueet sosialistisissa 
maissa ja tehdä loppu sosialismista. Tämä ristiriita ilmenee tänään ennen 
kaikkea imperialististen valtioiden vihamielisyytenä väestömäärältään ja 
taloudeltaan voimakkainta sosialistista maata, Kiinan Kansantasavaltaa, 
kohtaan. 

Tutkittaessa minkä tahansa maan sisäisiä ristiriitoja on ensin osoitetta- 
va pääristiriita. Ottakaamme esimerkiksi Indokiina. 

Indokiinassa on useiden kuten esim. köyhien talonpoikien ja tilanher- 
rojen, buddhalaisten ja katolilaisten, kapitalistien ja työläisten jne. välis- 
ten ristiriitojen lisäksi, edellämainittujen kaikkien ollessa sivuristiriitoja, 
yksi pääristiriita. Se' on amerikkalaisten imperialistien ja kansallista 
vapautustaisteluaan käyvien Indokiinan kansojen välinen ristiriita. 

Kunkin maan pääristiriita voidaan löytää erittelemällä taloudellista 
ja poliittista tilannetta ja ristiriitojen suurta joukkoa, se voi myös muuttua 
tilanteen muuttuessa. Silloin jokin toinen ristiriita muodostuu pääristirii- 
daksi. Mao Tsetung toteaakin: 


...joka tapauksessa on aivan varmaa, että prosessin kehityksen 
joka vaiheessa on vain yksi pääristiriita, joka esittää johtavaa osaa. 

Tästä johtuen, jos missä tahansa prosessissa on lukuisia ristiriitoja, 
yksi niistä on varmasti pääristiriita, joka esittää johtavaa ja ratkai- 
sevaa osaa, kun taas muut ovat toissijaisia ja riippuvaisessa ase- 
massa. (11) 


On tunnettava tarkoin pääristiriita, jotta voitaisiin suunnata taistelun 
strategia ja taktiikka sen mukaisesti. Mao Tsetungin mukaan jokaisella 
ristiriidalla on pääasiallinen ja toissijainen puolensa, jotka voivat myös 
muuttua toisikseen. Ja edelleen: 


...ilmiön luonteen määrää suurimmalta osalta ristiriidan pää- 
asiallinen puoli, se puoli, joka on noussut vallitsevaksi. Kun vallit- 
sevaksi päässyt pääasiallinen puoli muuttuu, ilmiön luonne muut- 
tuu sen mukaisesti. (12) 

Ylempänä tutkittiin, mitä sääntöjä sosiali-imperialististen johtajien 
harjoittama riiston ja laajentumisen imperialistinen politiikka noudattaa. 
Olemme tähän asti kuitenkin tarkastelleet tätä politiikkaa vain yhdeltä 
puolen. Tällöin olemme jättäneet melkein kokonaan huomiotta sen, että 
tämän imperialismin tiellä on vakavia esteitä. Seuraavassa tarkastellaan 
sosiali-imperialismia maailmanlaajuisten ristiriitojen puitteissa. 

Sosiali-imperialismi on imperialistisen leirin tärkeä osa. Ensinnäkin se 
on ristiriidassa Neuvostoliiton proletariaattiin. (Neuvostoproletariaatin 
riistoa olemme tutkineet tämän teoksen II osassa, kts. »Neuvostoliiton ta- 
lousuudistus: kohti kapitalismia.) 

Toiseksi se on ristiriidassa SEV-maihin ja muihin sorrettuihin kansoihin, 
joita sosiali-imperialismi riistää tai joiden keskuudessa se harjoittaa solu- 
tustyötä. 

Kolmanneksi se on ristiriidassa Yhdysvaltain imperialismin ja muiden 
imperialististen maiden ja ryhmittymien kanssa, joiden kanssa se kiistelee 
maailman uudelleen jakamisesta. 

Neljänneksi se on ristiriidassa sosialististen maiden, ennen kaikkea Kii- 
nan, kanssa, koska ne toimivat kaikkein päättäväisimmin sosiali-imperia- 
lismin hegemonistisia pyrkimyksiä vastaan. 

Brezhnev ja kumppanit elävät aikakaudella, jolloin maailman jakami- 
nen imperialististen valtojen kesken on jo päättynyt, enää ei ole lainkaan 
avoimia alueita ja he voivat laajentaa valtaansa ainoastaan toisten impe- 
rialistien kustannuksella maailman uudelleen jakamisen avulla. He elävät 
proletaarisen ja kansallisen vallankumouksen aikakaudella, jolloin 
joukko maita jo on irtautunut kapitalistisesta maailmanjärjestelmästä ja 
rakentaa sosialismia. Tämän päivän olosuhteet, joiden vallitessa sosiali- 
imperialistit yrittävät pystyttää maailmanvaltansa, ovat paljon epäsuotui- 
sammat kuin ne, jotka vallitsevat silloin, kun englantilaiset tai amerikka- 

laiset imperialistit elivät nousukauttaan. 

Miltä sitten näyttävät sosiali-imperialismin ja muiden imperialististen 
valtioiden väliset suhteet? Kaikille imperialisteille on yhteistä lähinnä 
seuraava: ne ovat ristiriidassa proletariaatin, sorrettujen kansojen ja 
sosialismin kanssa; niitä vastassa on maailmanvallankumouksen etene- 
minen. Missä on kysymys kansojen nujertamisesta, siellä he pyrkivät 
sysäämään syrjään riitaisuutensa yhteisten imperialististen etujen nimissä. ' 

Mutta olisi vakava virhe luulla, ettei imperialistien välillä ja erityisesti 
sosiali-imperialismin ja muiden imperialistien välillä, olisi mitään ristirii- 
toja, tai että nämä ristiriidat olisivat merkityksettömiä. Tänään on muo- 
dostunut neljä suurta imperialistista ryhmittymää: Yhdysvallat, Neuvos- 
toliitto, EEC ja Japani. Niiden keskinäinen kiistely markkinoista ja vaiku- 
tusalueista saa yhä ankarampia muotoja. Muut imperialistiset ryhmitty- 
mät käyttävät tarmokkaasti hyväkseen Yhdysvaltain imperialismin hei- 
kentymistä. Japanilainen pääoma virtaa Latinalaiseen Amerikkaan, 
Yhdysvaltain ”takapihalle”. EEC-maat yhtenäistävät kauppapolitiik- 
kaansa Yhdysvaltoja kohtaan. Yhdysvallat ja Neuvostoliitto kiristävät 
sotilaallista kilpailuaan. Näitä esimerkkejä voisi luetella useita. Imperia- 
listien erimielisyys, niiden taistelu toisiaan vastaan, on proletariaatille, 
kansoille erittäin merkityksellistä. Ja, kuten Stalin teoksessaan »Leninis- 
min perusteista» kirjoitta, näin on juuri sen vuoksi, 


...ettäsejohtaa imperialistien keskinäiseen toistensa heikentämi- 
seen, yleensä kapitalismin aseman heikkenemiseen, proletaarisen 
vallankumouksen hetken lähenemiseen, tämän vallankumouksen 
käytännölliseen välttämättömyyteen. (13) 


3. Kahden imperialistisen supervallan yhteistyö 
sorrettuja kansoja vastaan 


Sorrettujen kansojen vapausliike muodostaa tällä hetkellä suurimman 
uhan Yhdysvaltain imperialismin ja sosiali-imperialismin maailmanher- 
ruudelle. Tosin sosiali-imperialistit ylvästelevät jatkuvasti Yhdysvaltain 
imperialismia vastaan suuntautuneiden vapautusliikkeiden ”tukemisel- 
la”. He antavat niille silloin tällöin todella tiettyä aineellista apua heiken- 
tääkseen Yhdysvaltain imperialismin asemia ja vahvistaakseen omia ase- 
miaan maailman jakamisessa. Pohjimmiltaan he kuitenkin pelkäävät 
suuresti taisteluun nousseita kansoja. Sillä Brezhnev ja kumppanit tietä- 
vät, että kansa, joka on saavuttanut vapautensa aseellisen taistelun avulla, 
ei tule ilman muuta taipumaan sosiali-imperialismin edessä. Vapautus- 
liikkeet eivät uhkaa vain Yhdysvaltain imperialismia, vaan koko imperia- 
listista maailmanjärjestelmää. 

Jo Hrustshev muotoili tämän pelon klassisella tavallaan. Sillä veruk- 

keella, että paikalliset sodat” ja ennen kaikkea sorrettujen kansojen 
vapautussodat muka ovat äärimmäisen vaarallisia ja voivat muka milloin 
tahansa päästää uuden maailmansodan valloilleen — koska ”jopa yksi 
ainoa pieni kipinä voi sytyttää maailmanpalon”, kuten hän Korkeimmas- 
sa Neuvostossa lokakuussa 1959 puhuessaan lausui —, hän lupasi, että 
tulisi ”ponnistelemaan sitkeästi” ”pulkeakseen sammuksiin ne hehkuvat 
kipinät, jotka voisivat sytyttää sodan palon” (Puhe Washingtonissa 
16.9.1959). 

Voidakseen antaa tämän kyseenalaisen panoksensa ”maailmanrauhal- 
le”, Hrustshev tarvitsi Yhdysvaltain ja Neuvostoliiton läheistä yhteistyötä. 
»Pravdan» 10.9.1961 julkaisemassa haastattelussa Hrustshev sanoi Yhdys- 
valtain ja Neuvostoliiton olevan 


.. maailman mahtavimpia valtioita. Jos me olemme yhdessä 
rauhan puolella, ei tule olemaan mitään sotaa. Mutta jos silti olisi 
joku järjetön, joka koettaisi päästää sodan valloilleen, meidän tarvit- 
sisi vain heristää sormeamme saadaksemme hänet pitämään suunsa 
kiinni. 

Tai kuten Gromyko ilmaisi asian Korkeimmassa Neuvostossa 13.12. 
1962: 


Jos N. S. Hrustshevin, Neuvostoliiton hallituksen päämiehen, ja 
Yhdysvaltain presidentin, John Kennedyn välillä päästään sopi- 
muksiin, tulee syntymään ratkaisu kansainvälisiin ongelmiin, 
joista ihmiskunnan kohtalo riippuu. 


Tämän mukaan kansojen tulisi lopettaa taistelunsa ja jättää kohtalonsa 
supervaltojen huomaan. Maailman kansojen ongelmien ratkaisemisen 
tulisi siis olla kahden supervallan yksinoikeus: asianomaisten kansojen 
tulisi olla vaiti ja totella. 

Jo Hrustshev osoitti käytännössä, että hän oli valmis ”polkemaan 
sammuksiin” yhdessä Yhdysvaltain kanssa kansansodan ”hehkuvat kipi- 
nät”; esim. silloin kun Neuvostoliiton YK-valtuutettu äänesti yhdessä 
Yhdysvaltain kanssa YK-joukkojen Kongoon lähettämisen puolesta, siis 
niiden, jotka hukuttivat vereen Lumumban johtaman Kongon kansan 
imperialisminvastaisen taistelun. 

Mutta tähän mennessä selvin esimerkki Yhdysvaltain ja sosiali-impe- 
rialismin vastavallankumouksellisesta yhteistyöstä on niiden toiminta Pa- 
lestiinan kansaa ja muita arabikansoja vastaan. 

Imperialistiset suurvallat pelkäävät kansallista vallankumous arabi- 
alueella ja koettavat tukahduttaa sen. Yhdysvallat ja Neuvostoliitto 
hyväksikäyttävät 22.11.1967 YK:n turvallisuusneuvostossa päätöslausel- 
maa, jonka muka tulee turvata ”oikeudenmukainen ja kestävä rauha Lähi- 

Idässä”. Sosiali-imperialistit eivät ole tähän päivään mennessä lakanneet 

tuomasta tätä päätöslauselmaa esille kaikissa ajateltavissa olevissa tilan- 
teissa "pysyvän rauhan turvaamiseksi Lähi-Idässä”. Mitä tähän päätös- 
lauselmaan sisältyy? Se edellyttää Israelin asevoimien vetämistä vuonna 
1967 miehitetyiltä alueilta, mutta laillistaa toisaalta Palestiinan muiden 
osien miehityksen. Päätöslauselma vaatii sananmukaisesti: 


...kaikkien sotaisten julistusten ja kaiken sotatilan lopettamista 
sekä alueen kaikkien valtioiden itsemääräämisoikeuden, alueelli- 
sen koskemattomuuden ja poliittisen riippumattomuuden sekä 
niiden turvallisten rajojen sisäpuolella vapaana uhkauksista ja vä- 
kivaltateoista rauhassa elämisen oikeuden kunnioittamista ja tun- 
nustamista. (lihavointi toimituksen) 

Arabivaltioiden tulee siis hyväksyä Israelin miehitys suurimmassa osas- 
ssa Palestiinaa ja lopettaa tukensa Palestiinan vallankumoukselle. 
Turvallisuusneuvoston päätöslauselman jatkona oli ”Rogers-suunnitel- 
ma”, joka sisältyy Yhdysvaltain ulkoministerin erääseen Egyptin halli- 
tukselle lähettämään kirjeeseen heinäkuulta 1970. Se edellyttää aselepoa 
Lähi-Idässä ja epäsuorien keskustelujen aloittaminen arabivaltioiden ja Is- 
raelin kesken turvallisuusneuvoston päätöslauselman toteuttamiseksi. 
Egypti ja Jordania hyväksyivät Rogers-suunnitelman. Kaikki palestiina- 
laisjärjestöt ja useat arabivaltiot torjuivat sen kuten päätöslauselmankin. 
Palestiinan Vapautusjärjestön (PLO:n) Keskuskomitean kannanotossa 
25. heinäkuuta 1970 sanotaan: 


Turvallisuusneuvoston päätöslauselman toteuttaminen Israelin 
tunnustamisen saavuttamiseksi neuvottelujen avulla merkitsee 
arabien luopumista lupauksestaan olla käymättä mitään neuvotte- 
luja Israelin kanssa. Tämä merkitsee lopullista luopumista Pales- 
tiinan arabikansan oikeudesta elää palestiinalaisessa kotimaas- 
saan... 

Aselepo taas merkitsee iskuprikaatien toiminnan kieltämistä, 
mikä tulee johtamaan selkkaukseen Palestiinan vastarintaliikkeen 
kanssa. On ilmiselvää, että amerikkalaisten suunnitelma on ole- 
mukseltaan hyvin salakavala, sillä se koettaa jäytää arabien lujaa 
yhtenäisyyttä ja hajoittaa arabien sisäisen rintaman. Edelleen se 
pyrkii nujertamaan ja tuhoamaan lopullisesti arabien vapautus- 
liikkeen, ja ennen kaikkea Palestiinan vastarintaliikkeen. Pales- 
tiinan Vapautusjärjestön Keskuskomitea puhuu Palestiinan kan- 
san nimissä, ilmaisee taistelunsa päämäärät ja julistaa, että Pales- 
tiinan kansa torjuu turvallisuusneuvoston päätöslauselman ja 
kaikki muodot ja aikeet tämän suunnitelman toteuttamiseksi, 
Rogers-suunnitelma mukaanlukien. Keskuskomitea julistaa edel- 
leen, ettei yhdelläkään arabi- tai muulla ulkomaisella taholla 

ole oikeutta kieltää Palestiinan kansan olemassaoloa, luovuttaa 
sen kotimaata sionisteille ja imperialisteille tarkoituksenaan Pales- 
tiinan kansan ja sen kotimaan täydellinen ja lopullinen tuhoami- 
nen. Palestiinan kansa, joka tulee ase kädessä vapauttamaan koti- 
maansa, palaamaan kotimaaansa, ja harjoittamaan itsemäärää- 
misoikeuttaan, ei tule milloinkaan luovuttamaan aseita käsistään. 
Se tulee jatkamaan edelleenkin aseellista taistelua eikä lopetta- 
maan tulta ennen kuin se on saavuttanut täydellisen vapautumi- 


sen. 


Entä miten siihen suhtautuivat sosiali-imperialistit, jotka olivat turvalli- 
suusneuvoston päätöslauselman alullepanijoita? 1. elokuuta 1970 he kir- 


joittivat »Pravdassa»: 


YAT:n, Jordanian, Libanonin ja Sudanin YAT:n aloitteeseen 
Lähi-Idän kriisin poliittiseksi ratkaisuksi ilmaisemien reaktioiden 
valossa herättää Irakin baath-puolueen johdon asenne hämmäs- 
tystä. Bagdadissa puhutaan täysin odottamattomasti siitä, että 
”on ryhdytty yrityksiin Palestiinan kysymyksen lopulliseksi tuhoa- 


miseksi”. 


Tyypillistä revisionistista hämärtämistä harjoittaessaan »Prayda» koet- 
taa herättää sellaisen vaikutelman kuin Rogersin suunnitelma ei olisikaan 
Yhdysvaltain vaan Egyptin laatima. Tämä käy ilmi täysin järjettömästä 
lauseesta: YAT:n ... YAT:n aloitteeseen ilmaiseman reaktion”. Lisäksi he 
yritävät antaa sellaisen vaikutelman kuin Irak, jonka kanssa: sosiali- 
imperialisteilla oli silloin hankaluuksia, olisi ollut ainoa suunnitelman 
torjunut arabivaltio. Palestiinalaisista ei puhuta ylipäänsä mitään. Silti on 
selvää, mitä oikeastaan on tarkoitus sanoa. Kolme päivää myöhemmin 
Palestiinan Vapautusjärjetön pää-äänenkannattaja »Fateh», vastaa: 


» Pravda» ottaa itselleen vapauden arvostella mielensä mukaan 
niitä, jotka ovat torjuneet Rogersin suunnitelman, moittimalla 
heitä kielteisestä asenteesta... Palestiinan asia on meidän oma 
asiamme. Kenelläkään muulla kuin meillä ei ole oikeutta sekaan- 
tua siihen. Ken haluaa edustaa internationalistista asennoitumis- 
ta, hänen tulee joko tukea meitä tai pitää suunsa kiinni; muussa 
tapauksessa on odotettava vastausta, jos kerran koputtaa ovelle. 


Sama lehti viittasi 29. heinäkuuta 1970 erittäin osuvasti siihen, että: 

-..on kummallista, etteivät turvallisuusneuvosto ja neljä suurval- 
taa ole milloinkaan muulloin päässeet yksimielisiin päätöksiin 
kuin Palestiinan kansaa koskevassa kysymyksessä. Miksi asia on 
niin? Onko maamme asia niille kaikille niin vaarallinen vai onko 
heille kaikille etua Palestiinan asian tuhoamisesta? 


Ehkäpä nämä suurvallat haluavat toimia toistensa uskottuina, 
jotka kaikkialla maailmassa voivat jakaa mielensä mukaan uudel- 
leen vaikutuspiirejä, jolloin heidän erimielisyytensä koskevat vain 
sitä, kenelle tämä tai tuo maapala on kuuluva, samalla kun he pi- 
tävät kiinni keskinäisestä Gentleman's Agreementista” (”herras- 
miessopimuksesta”, suom. huom.) pienten kansojen pelottelemi- 
sessa aineellisella ja teknisellä ylivoimallaan. Ehkäpä taistelu täy- 
delliseksi vapautumiseksi kaikenlaatuisesta ulkomaisesta vaiku- 
tuksesta on vihastuttanut suurvallat ja pannut ne näyttelemään 
voimiaan pelotellakseen maittemme kansoja ja niiden yleistä mie- 
lipidettä, jotta taipuisimme niiden edessä ja kansamme jättäisivät 
kalleimmat kansalliset etunsa niiden huomaan. 


Seuraavien viikkojen tapahtumat todistivat: oikeiksi palestiinalaisten 
arvion Rogersin suunnitelmasta ja repivät: alas supervaltojen rauhan- 
naamiot. Syyskuussa 1970 järjesti Yhdysvaltain imperialismi apurinsa, 
Jordanian kuninkaan, murhaaman palestiinalaisia sissejä ja pakolaislei- 
rien siviiliväestöä. Palestiinalaisten vastarinnan poistaminen pelistä oli 
- nimittäin välttämätön ennakkoehto turvallisuusneuvoston päätöslausel- 
man toteuttamiselle. Sosiali-imperialistit eivät protestoineet sanallakaan 
pälestiinalaisten joukkomurhaa vastaan. Tyypillisenä esimerkkinä heidän 
asenteestaan on »Izvestijan» kannanotto 19. syyskuuta 1970: 


Jordaniasta saapuvat tiedot kertovat maan sisäisen tilanteen no- 
peasta mutkistumisesta. On ilmeistä, ettei kumpikaan kahdesta 
osapuolesta voi voittaa mitään Jordanian veljesmurhan jatkamisel- 
la, eivät Jordanian viranomaiset, eivät palestiinalaiset sissijär- 
jestöt eikä mikään arabimaa. 


Neuvostolehdistön ainoassakaan kannanotossa ei tehty Jordanian 
taantumuksellisia edesvastuullisiksi taisteluista. Yhdessäkään kannan- 
otossa ei osoitettu Rogersin suunnitelmaan sisältyneen ”rauhanomaisen 
ratkaisun” ja palestiinalaisten julman nujertamisen välistä yhteyttä. Yk- 
sikään lehti ei kuvannut palestiinalaisten todella sankarillista vastarintaa 
kaupungeissa. kylissä ja pakolaisleireissä Jordaniassa. Aina sai lukea vain 

”jännittyneestä tilanteesta” ja ”traagisesta veljessodasta”. 

29. syyskuuta -70 »Pravda» vajosi jopa niin alas, että se kirjoitti ”YAT:n 
ja Jordanian rauhaarakastavasta asenteesta”. Kun Syyria ja Irak lähetti- 
vät joukkojaan Palestiinalaisten avuksi Jordaniaan, sosiali-imperialistit 
taivuttivat heidät vetämään ne takaisin. Ei ole lainkaan liioiteltua, jos 
väitetään, että sosiali-imperialistit ovat olennaisesti myötäsyyllisiä Pales- 
tiinan tuhansien parhaimpien poikien kuolemaan, raskaaseen takais- 
kuun, jonka arabien vapaustaistelu koki syksyllä 1970. 

Egyptin presidentti Sadat ja Egyptin lehdistö ovat neuvostoliittolaisten 

sotilasneuvonantajien 18. heinäkuuta 1972 tapahtuneen karkottamisen 
jälkeen viitanneet toistuvasti siihen, kuinka sosiali-imperialistit käyttivät 
väärin Egyptin johtajien luottamusta ja kieltäytyivät toimittamasta Egyptil- 
lelupaamiaan hyökkäysaseita. Kävi siis selvästi ilmi, että lupaus pakottaa Is- 
rae]l luovuttamaan miehittämänsä alueet oli ainoastaan molempien suur- 
valtojen syötti Egyptin houkuttelemiseksi Rogersin suunnitelman talutus- 
nuoraan, arabien Israelin vastaisen rintaman hajoittamiseksi ja palestii- 
nalaisten saamiseksi pois pelistä, ja Egyptin sitomiseksi ”sotilaallisen 
avun” verukkeella poliittisesti ja taloudellisesti Neuvostoliittoon. Neuvos- 
tojohtajat yrittivät vuosikausien ajan hämätä Egyptiä ”diplomaattisilla 
ponnisteluillaan rauhanomaisen ratkaisun aikaansaamiseksi”. Niinpä on 
syntynyt tilanne ”ei sotaa eikä rauhaa”, mikä on kalvanut Egyptin armeijan 
ja väestön taistelutahtoa. 

Lähi-Idän kysymyksessä kahden supervallan vastavallankumoukselli- 
nen yhteistyö ilmenee erikoisen selvästi. Mutta sama peruslinja voidaan 
osoittaa myös sosiali-imperialistien suhteissa kaikkiin muihin vapau- 
tusliikkeisiin. 

He eivät tietenkään uskalla ottaa samassa määrin avointa kantaa Viet- 
namin kansan vapaustaistelua vastaan, kun jopa eräiden maiden, kuten 
esim. Ruotsin, sosiaalidemokraatit kuuluttavat ”solidaarisuuttaan” Poh- 
jois- Vietnamia ja FNL:ää kohtaan. Siitä huolimatta sosiali-imperialistit 
eivät ole lakanneet sabotoimasta Vietnamin vallankumousta ehdottele- 
malla kehnoja kompromisseja. Myös tässä kysymyksessä he mainostavat 
äänekkäästi ns. ”rauhanomaista ratkaisua”. He eivät ainoastaan halua 
valistaa vietnamilaisia sillä, että ainoa keino Indokiinan kysymyksen 
ratkaisemiseksi ovat neuvottelut ilman kiristys- ja saneluyrityksiä”, kuten 
TASSin julistuksessa 16. huhtikuuta 1972 sanotaan. (Toimituksen Iliha- 
vointi.) Sosiali-imperialistit väittävät siis, etteivät Indokiinan kansat voisi 
saavuttaa itsenäisyyttään luottamalla pääasiassa aseelliseen taisteluun, 
vaan niiden tulisi odottaa passiivisesti siihen saakka, kunnes amerikkalai- 
set imperialistit muuttuisivat niin jaloluontoisiksi, että alkaisivat tosissaan 
käydä rauhanneuvotteluja. Vietnamin kansa on valmis käymään neuvot- 
teluja Vietnamin kysymyksen rauhanomaisesta ratkaisusta. Mutta se ei 
ole ”ainoa tie”. Jolleivät amerikkalaiset imperialistit tunnusta tappiotaan 
eivätkä vetäydy vapaaehtoisesti Vietnamista, silloin vietnamilaiset isän- 
maanystävät ovat valmiit käymään kansansotaansa niin kauan kunnes 
vihollinen on täysin voitettu. Mutta ei ole mikään sattuma, että TASS 
julkaisi yllämainitun julistuksensa samaan aikaan, kun Etelä-Vietnamin 
vapautusrintama oli aloittamassa uuden suuren hyökkäyksensä. Sen mitä 
sosiali-imperialistit ajattelevat tästä hyökkäyksestä, paljastaa tunnettu 
neuvostoliittolainen lehtimies Victor Louis eräässä (vain ulkomaille tar- 
koitetussa) kirjoituksessaan, jonka hän julkaisi »London Evening 

Postissa» 16.6.72. Siinä sanotaan: 

Presidentti Podgornyn Hanoin vierailun tarkoituksena on saada 
vihollisuudet lakkaamaan Indokiinan kaikilla rintamilla, jotta 
neuvottelut voisivat edistyä. Moskovalaiset tarkkailijat uskovat, 
että jos pohjois- ja etelävietnamilaiset jäävät nykyisiin asemiinsa, 
niin voi alkaa jännityksen lieventymisen kausi, joka voisi mahdollis- 
taa kansanäänestyksen tai uusien vaalien pitämisen Etelä-Vietna- 
missa... Mutta kiinalaisten kanta näyttää yhä vielä epäselvältä, 
samoin kuin Pohjois-Vietnamin johtajienkin, jotka ovat kiina- 
laismielisiä. Epäonnistuttuaan yrityksessään estää amerikkalais- 
neuvostoliittolainen tapaaminen (tark. Nixonin Moskovanmatkaa; 
toim.) aloittamalla uusi hyökkäys etelässä, pohjoisvietnamilaiset 
tulevat yrittämään, niin arvellaan Moskovassa, presidentti Pod- 
gornyn vierailun tekemistä merkityksettömäksi. 


Seitsemän kohdan rauhanehdotuksessaan Etelä-Vietnamin Väliaikainen 
Vallankumoushallitus teki täysin selväksi, että Etelä-Vietnamissa voi 
olla aselepo vasta silloin, kun ”kaikki osapuolet solmivat sopimuksen 
kaikkien Yhdysvaltain ja muiden sen kanssa liittoutuneiden valtioiden 
joukkojen vetämisestä Etelä-Vietnamista”. Sama pitää paikkansa vaa- 
lienkin kohdalla. Podgorny koetti siitä huolimatta saada vietnamilaiset 
luopumaan oikeutetusta kannastaan ja taivuttaa heidät lopettamaan tais- 
telunsa jo ennen amerikkalaisten hyökkääjien vetäytymistä. 

Sosiali-imperialistien vastavallankumouksellinen rooli Indokiinan ky- 
symyksessä tulee ilmi ennen kaikkea heidän asenteessaan Kambodshaan. 
Indokiinan kansojen historiallisen toukokuussa 1970 pidetyn huippuko- 
kouksen jälkeen Vietnamin, Kambodshan ja Laosin kansat ja vapautus- 
armeijat ovat muodostaneet rikkoutumattoman v"*+eisrintaman ja sovitta- 
neet poliittiset ja sotilaalliset tavoitteensa läheises.1 yhteen. Kambodshan 
Kansallisen Yhtenäisyyden Kuninkaallinen Hallitus, jonka valtionpää- 
mies Samdech Norodom Sihanouk perusti CIA:n ohjaaman kaappauksen 
jälkeen, pitää valvonnassaan 85 % Kambodshan maa-alasta ja yli 5/7 sen 
väestöstä. Tämän hallituksen useimmat ministerit ovat tätä nykyä 
Kambodshan vapautetuilla alueilla; ei siis voida puhuakaan ”pakolais- 
hallituksesta”. Lukuisat maat, niiden joukossa Kiina, Albania, Korea, 
Romarftia, Kuuba ja tietysti VDT sekä Etelä-Vietnamin Väliaikainen Val- 
lankumoushallitus, ovat tunnustaneet Sihanoukin hallituksen ainoaksi 
lailliseksi. 

Kuten tunnettua neuvostojohtajat ovat vuoden 1970 maaliskuun kaap- 
pauksen jälkeen katkaisseet diplomaattiset suhteensa Sihanoukiin ja tun- 
nustaneet Phnom Penhin kaappariklikin ”Kambodshan lailliseksi halli- 
tukseksi”. Tähän saakka he eivät ole antaneet Kambodshan kansalliselle 
vapautusliikkeelle minkäänlaista poliittista tai sotilaallista tukea. Tämä ei 
ole isku vain Kambodshan taistelevaa kansaa vastaan, vaan myös isku 

Vietnamin ja Laosin kansoja vastaan. Samalla se merkitsee avointa tuho- 
laistoimintaa Indokiinan kolmen kansan yhteisrintamaa vastaan. Sosiali- 
imperialistit jopa yrittivät neuvotella Lon Nolin klikin kanssa ”poliittisen 
ratkaisun” aikaansaamiseksi Kambodshan kansan ja sen laillisen halli- 
tuksen selän takana. Kuten turinettu australialainen lehtimies Wilfred 
Burchett kirjoittaa Le Monde diplomatiguessa» (4/1972), neuvostojohta- 
jien ja Lon Nolin klikin "pyrkimyksenä on Kansallisen Yhteisrintaman 
hajoittaminen ja ”kolmannen voiman”, vieläpä tekaistun ”kommunisti- 
sen” puolueen, haaliminen kokoon. Kambodshalaiset kommunistit, jotka 
tietenkin toimivat Kansallisessa Yhteisrintamassa sen eturiveissä, tuomit- 
sevat suuttuneina tällaisen suunnitelman. Sihanouk sanoikin Burchetille: 


Lon Nol on suunniltaan ilosta sen vuoksi, että hänellä on puo- 
lellaan venäläiset. Kolmas voima ”kommunistinen puolue”, on 
E antava uskottavuutta hänen puheilleen ”demokratiasta” ja 

”puolueettomuudesta”... Kambodshan todelliset kommunistit 
uusi Kansallisen Yhteistintamamme urhoollisimpiin taisteli- 
joihin. 

Sen miksi Kambodshassa ei voi olla mitään ”kolmatta voimaa”, selitti 
eräs Kansallisen Yhteisrintaman (FUNK:n) Kambodshan sisäpuolella 
taistelevan osan johtajista, Ieng Sary »Le Mondelle» myöntämässään haas- 
tattelussa 15.1.1972: 


Sotamme erityisenä tunnusmerkkinä nykyvaiheessa on FUNKiin 
kuuluvien kaikkien kansakunnan isänmaallisten voimien luja yhte- 
näisyys. Koskaan ei kansallinen yhteisrintama ole kyennyt kokoa- 
maan niin laajoja voimia, alkaen entisestä kuninkaasta, maan lail- 
lisesta valtionpäämiehestä, jota elähdyttää suurenmoinen isän- 
maallisuus ja päättäväinen voitontahto, aina köyhimpään talonpoi- 
kaan saakka, ja tähän välille jäävät kuninkaallisen perheen jäse- 
net, kansallinen porvaristo, pikkuporvaristo. työläiset, älymystö, 
buddhalaiset munkit jne. Tämä rintama ja sen hallitus ovat osoi- 
tuksena valtiollisesta laillisuudesta ja jatku uudesta. FUNKin 
maan sisäpuolella ja ulkopuolella toimivien o ien yhtenäisyys on 
vankkumaton. . . FUNKin luoma laaja yhte: "isyys selittää sen 
miksi meidän ja maanpetturien ja heidän isäntic isä amerikkalais- 
ten imperialistihyökkääjien välillä ei ole eikä voi olla mitään ”kol- 
matta voimaa”. 

Ieng Sary ilmaisee pahoittelunsa sen johdosta, etteivät ”... eräät maat, 
jotka eivät ole liittoutuneet Yhdysvaltain kanssa”, ole vielä tunnustaneet 
laillista hallitusta, ja jatkaa: 


Toivomme, etteivät nämä hallitukset tule epäämään meiltä tu- 
keaan, sitten kun he ovat vakuuttuneet väistämättömästä voitostam- 

me ja ehdottomasta kieltäytymisestämme suostua mihinkään komp- 
romisseihin petturi-joukkion kanssa. Kaikki toiveet ja kaikki yrityk- 
set pakottaa Kambodshan kansaa jonkinlaiseen kompromissiratkai- 
suun eivät ole vain harhakuvia, vaan silkkaa imperialistien ja heidän 
lakeijoittensa rohkaisemista. 


FUNKin sisäisen yhtenäisyyden, vapaustaistelijoiden ja kansan välisen 
yhtenäisyyden, Kambodshan, Vietnamin ja Laosin välisen yhtenäisyyden ja 
Kiinan, Korean ja maailman kaikkien edistyksellisten voimien antaman 
tuen ansiosta Kambodshan kansa tulee saavuttamaan voiton lähitulevai- 
suudessa. Miksi neuvostojohtajat asettuvat vastustamaan tätä kehityssuun- 
taa? Miksi he yrittävät jäytää Indokiinan kolmen kansan voitokasta taiste- 
luyhtenäisyyttä? Vain sen vuoksi, koska he haluavat käytännössä estää 
kansanvallankumouksen voiton Etelä-Vietnamissa, Kambodshassa ja 
Laosissa. Samdech Sihanouk ei varmaankaan erehtynyt sanoessaan aika- 
kauslehti »Far Eastern Economic Review»lle 25.12.1971 myöntämässään 
haastattelussa: 


Neuvostoliiton olisi vaikea evätä tukeaan Pohjois-Vietnamilta, so- 
sialistiselta maalta. Mutta minä olen nähnyt mitä he antavat Pohjois- 
Vietnamille: lentokoneita, ohjuksia, tutkalaitteita — mutta tämä 
materiaali ei ole nykyaikaista. Venäläiset eivät ole antaneet Hanoille 
neljäsosaakaan siitä, mitä he ovat antaneet Egyptille. Miksi? Koska 
venäläiset eivät tahdo, että Hanoi voittaa. He antavat välttämättö- 
mimmän, jotta vietnamilaiset eivät häviä sotaa, mutta eivät tarpeeksi 
sen voittamiseksi, vaikka he pystyisivät siihen helpostikin. Luulen, 
etteivät venäläiset tahdo aasialaisten kansojen voimistuvan liiaksi. 
Pelkään, että amerikkalaiset ja venäläiset sairastavat samanlaista ra- 
sismia; heillä on sama kompleksi ”keltaisesta vaarasta”, jonka he 
ovat Kiinassa näkevinään. 


Indokiinan ja Palestiinan ohella on olemassa imperialismin vastaisen 
aseellisen taistelun kolmaskin polttopiste Afrikassa. Siellä Angolan, Mo- 
sambikin ja Guinean (Bissau) kansat käyvät kansansotia portugalilaista 
siirtomaaherruutta vastaan, mitä Yhdysvallat ja Länsi-Saksa tukevat. Myös 
siellä sosiali-imperialistit mainostavat äänekkäästi näille kansoille muka 
antamaansa tukea. Kuitenkaan he eivät mene ”tukemisessaan” edes niin 
pitkälle, että katkaisisivat taloudelliset suhteensa portugalilaisiin kolonia- 
listeihin. Eivätpä he kavahda edes asekauppoihin ryhtymistä heidän kans- 
saan. Portugalin Bonnissa toimivan lähetystön julkaisema »Portugal 
Report» kirjoittaa kesäkuun numerossaan 1971: 


Tshekkoslovakian ja Portugalin kesken äskettäin solmitun kaup- 
pasopimuksen pohjalla Mosambikiin toimitetaan tshekkiläisiä 
kuorma-autoja raskaisiin kuljetuksiin rakennuspaikalla (Cabora- 

Bassa-patorakennuksella; toim.). Kysymyksessä on maastokelpoi- 
nen Tatra-kuorma-auto, joka on rakennettu erityisesti sotilaskäyt- 
töön ja jota kaikki itäblokin maat käyttävät. Mosambikiin viedään 
tietenkin siviilimuunnosta. (Lihavointi toimituksen) 


”Tietenkin”! Vaikka tämä sattuisikin pitämään paikkansa ”'siviilimuun- 
noksesta”, asia on sittenkin huonolla tolalla. Länsi-Saksan edistykselliset 
voimat ovat käyneet jo pitkän aikaa taistelua länsisaksalaisten yhtiöiden 
Cabora-Bassa-suunnitelmaan osallistumista vastaan. Tämän suunnitelman 
tarkoituksena on sii tomaaherruuden lujittaminen Mosambikissa. 

Angolan Vapautuksen Kansanliikkeen (MPLA:n) Pohjois-Euroopan ja 
Skandinavian edustaja, Antonio Alberto Neto, kertoi Tiibingenissä järjeste- 
tyssä avoimessa keskustelutilaisuudessa 7.2.1972, että Puolan ulkoministe- 
riön viranomaiset olivat hänen Puolan vierailunsa aikana myöntäneet, että 
Puola myi Portugalille Angolassa ja Mosambikissa käytettäväksi neljä hyvin 
varustettua kuljetusalusta. Nämä aseita ja sotilashenkilökuntaa kuljetta- 
vat alukset tilattiin vuosina 1968 ja 1969 ja toimitettiin vuosina 1970 ja 
1971. Myös Neuvostoliitto on toimittanut Portugalille laivoja, jotka val- 
mistettiin 1971 Odessassa. Alberto Neto sanoi edelleen, että Neuvostoliitto 
piti yllä taloudellisia yhteyksiä Rhodesiaan — YK:n saartopäätöksestä 
huolimatta. Myös Tshekkoslovakia toimitti vuoteen 1961 saakka aseita 
Portugalille. Neto tähdensi, että Portugalin siirtomaiden kansat vastusti- 
vat kaikenlaisia yhteyksiä Portugaliin, koska ne olivat omiaan vaikeutta- 
maan Portugalin eristämistä. 

Voisimme mainita Indonesian esimerkkinä, jossa sosiali-imperialistit 
eivät edes vaivaudu teeskentelemään Indonesian kommunistisen puolueen 
käymän aseellisen taistelun tukemista. Tästä taistelusta ei neuvostopro- 
pagandassa hiiskahdetakaan. Sen sijaan sosiali-imperialistien aikakaus- 
lehdet avaavat palstansa kouralliselle Indonesian kommunistisesta puo- 
lueesta eronneille luopioille, jotka piilottelevat jossain Itä-Euroopassa ja 
parjaavat työkseen Indonesian kommunistista puoluetta ja sen marxilais- 
leniniläistä linjaa. Ja kun tämäkään ei tunnu riittävän, sosiali-imperialistit 
jopa toimittavat aseita ja lentokoneita Indonesian fasistiselle sotilashalli- 

tukselle, jotta se voisi käyttää niitä kommunistien käymää vapautustaiste- 
lua vastaan. Samoin julkisuudessa on esiintynyt tietoja, että neuvostoliit- 
tolaiset upseerit toimivat Indonesian fasististen asevoimien kouluttajina ja 
neuvonantajina. 

Tarjolla olisi vielä lukuisia esimerkkejä. Esitettyjen pitäisi kuitenkin 
riittää osoittamaan, kuinka sosiali-imperialistit sabotoivat sorrettujen 
kansojen vapaustaistelua. Siellä, missä he ”tukevat” tai tarjoavat ”tu- 
keaan” jollekin vapautusliikkeelle, he yrittävät kiristää tätä vapautuslii- 
kettä johtaakseen sen harhaan, pidättymään aseellisesta taistelusta ja tyy- 
tymään huonoihin kompromisseihin. He pyrkivät monesti käyttämään tä- 

tä tai tuota vaonautusliikettä pelinappulanaan. Mutta heti kun sellainen 
vapautusliike ei enää sovi pelinappulaksi heidän imperialistisia kilpaili- 
joitaan vastaan ja jopa uhkaa asettua poikkiteloin imperialistisen kau- 
panhieronnan tielle, sosiali-imperialistit hyökkäävät sen niskaan. Sorret- 
tujen maiden kansat huomaavat päivä päivältä yhä selvemmin, ketkä ovat. 
niiden todellisia ja ketkä niiden valheellisia ystäviä. Ne eivät lankea so- 
siali-imperialistien petoshankkeisiin, eivätkä anna heidän kiristysyritys- 
tensä johtaa itseään harhaan. 


4. Sosiali-imperialistien taistelu sosialistista Kiinaa vastaan 


Kiinan Karsantasavalta on tänään maailmanlaajuisen imperialismia 
vastaan käytävän taistelun luotettavin tukipylväs. Kiinan kansan suuren- 
moiset saavutukset sosialistisessa rakennustyössä, proletariaatin dikta- 
tuurin lujittamisessa ja kapitalismin palautumisen torjumisessa herättä- 
vät innostusta vallankumouksellisissa kansanjoukoissa maailman kaikissa 
osissa, ja ovat todistuksena sosialistisen yhteiskuntajärjestelmän ylivoi- 
maisuudesta. Kiinan kansa antaa suuria uhreja tukeakseen proletariaatin 
ja sorrettujen kansojen taistelua kaikin käytettävissään olevin keinoin. 

Kiinan kasvava merkitys kommunistisessa maailmanliikkeessä, sen Ii- 
sääntyvä vaikutus kansallisiin vapaustaisteluihin herättävät kaikissa im- 
perialisteissa, revisionisteissa ja taantumuksellisissa ahdistusta ja pelkoa. 
Imperialistit yrittävät eristää Kiinan vainoamalla ja panettelemalla sitä 
kaikin mahdollisin tavoin, ja uhkaavat sitä sodalla. Aluksi näin toimi 
pääasiassa Yhdysvaltain imperialismi, joka uhkasi Kiinaa Taiwanin saa- 
relta ja Korean sodalla; sitten liittyivät myös neuvostoliittolaiset sosiali- 
imperialistit Kiinan vastaiseen rintamaan. He ovat muodostaneet yhdessä 
amerikkalaisten imperialistien ja muiden taantumuksellisten, kuten In- 
tian hallituksen, kanssa vastavallankumouksellisen, Kiinanvastaisen ja 
kommunisminvastaisen pyhän liiton. 

Kiinalaiset kommunistit ja heidän puheenjohtajansa Mao Tsetung tie- 
dostivat välittömästi NKP:n 20. edustajakokouksen (v. -56) leninismin- 
vastaiset teesit ja puolustautuivat alusta lähtien niitä vastaan. Pitäen läh- 
tökohtanaan pyrkimystä 'yhtenäisyyteen he eivät pitkään aikaan arvostel- 
leet julkisesti Hrustshevin revisionismia. Lukuisissa keskusteluissa neu- 
vostojohtajien kanssa he kuitenkin ilmaisivat selvästi, etteivät he olleet 
yhtä mieltä Stalinin tuomitsemisesta, ns. ”rauhanomaisen siirtymisen” 
teesistä ja muista Hrustshevin väitteistä. Ja lopulta he puolustivat lukui- 
sissa kirjoituksissaan julkisesti marxismi-leninismin oppeja neuvostore- 
visionismia vastaan. 

Tämä kiinalaisten kommunistien periaatteellinen kanta sai Hrustshevin 

tuohtumaan. Viisikymmenluvun lopulla he alkoivat levittää valheita Kii- 
nan politiikasta. Niinpä Hrustshev ja muut revisionistit hyökkäsivät jo 
1958 Kiinan maatalouspolitiikkaa vastaan. 1960 neuvostorevisionistit rik- 
koivat avoimesti ja yksipuolisesti neuvostoliittolais-kiinalaiset taloudelliset 
sopimukset ja vetivät yllättäen kaikki neuvostoteknikot ja neuvonantajat 
Kiinasta. Tällä he yrittivät sabotoida Kiinan taloutta. Samana vuonna he 
järjestivät ensimmäiset provokaationsa Neuvostoliiton ja Kiinan välisellä 
rajalla. Kuusikymmenluvun alussa neuvostojohtajat tukivat avoimesti In- 
tian laajentumispolitiikkaa Intian taantumuksellisen hallituksen aloit- 
taessa tällöin sodan Kiinaa vastaan. 

Se avoin väittely, jota kiinalaiset kommunistit ovat vuoden 1963 puoli- 
välistä lähtien käyneet neuvostorevisionisteja vastaan, oli ehdottoman 
tarpeellinen ja muodosti mitä tärkeimmän tuen kaikkien maiden marxi- 
lais-leniniläisille. KKP:n ohjelmalliset kirjoitukset osoittivat, etteivät 
marxismi-leninismin vallankumoukselliset opit suinkaan olleet aikansa 
eläneitä, että kommunismi elää ja etenee Hrustshevin, Brezhnevin ja 
kumppanien petoksesta huolimatta. Tämä väittely vei Hrustshevin hajoi- 
tustoiminnan ankarasti koetteleman kansainvälisen kommunistisen liik- 
keen uuteen nousuun. 

Ne valheet, joiden turvin neuvostojohtajat ovat käyneet taistelua Kiinaa 
vastaan, ovat kuin revisionismin vararikkojulistus. Samat revisionistiset 
kynäilijät, jotka eivät koskaan väsy lausumaan ajatuksiaan imperialistis- 
ten maiden ”terveesti ajattelevista” ja ”järkevistä” piireistä, joutuvat 
suunniltaan kun on puhe Kiinasta. Mikään vääristely ei ole heistä tällöin 
liian typerä. Niinpä he väittävät: Kiina absolutisoi aseellisen taistelun tien, 
Kiina vastustaa periaatteessa rauhanomaista rinnakkaineloa, Kiina tah- 
too aloittaa sodan Kapitalistisia maita vastaan viedäkseen niihin vallan- 
kumousta, Kiina pyrkii uuden maailmansodan syttymiseen, Kiina esittää 
aluevaatimuksia Neuvostoliitolle, Kiina pyrkii saamaan koko Aasian val- 
taansa jne. yms. | 

Emme halua myöskään pysähtyä niihin kauhukertomuksiin elämästä 
Kiinassa, joita neuvostolehdistö jäljentää Tsiang Kai-shekin koplan tiedo- 
tusministeriöltä tai Hongkongin bulevardilehdistöstä: Kiinassa on muka 
talous lamassa, nälänhätää, kapinoita, julkisia teloituksia, kirjarovioita, 

kansallisten vähemmistöjen joukkomuuttoja, itsemurha- -aaltoja älymystön 
piirissä, puoluejohtajien henkilökohtaista juonittelua jne. yms. (Nämä 
ovat kaikki esimerkkejä, jotka todellakin ovat Vmestyneet viime vuosina 
neuvostolehdistössä.) 

Mutta sosiali-imperialistit eivät rajoitu kommunisminvastaisen propa- 
gandan harjoittamiseen. Aivan samoin kuin amerikkalaiset imperialistit 
he peittävät tällä panettelullaan sodanvalmistelunsa Kiinaa vastaan. 

On tosiasia, että sosiali-imperialistit kokoavat sotavoimiaan ja ohjustu- 

kikohtiaan Neuvostoliiton Kiinan vastaiselle rajalle ja Kiinan ja Mongo- 
lian Kansantasavallan väliselle rajalle. Läntiset tiedustelupalvelut, jotka 
pystyvät vakoilusatelliittiensa avulla seuraamaan tarkoin neuvostoliitto- 
laisia sotajoukkojen siirtoja, ilmoittavat, että sosiali-imperialisteilla on jo 
nyt Aasiassa enemmän joukkoja kuin Euroopassa. Tämä on myös seu- 
rausta sosiali-imperialistien Euroopassa harjoittamasta ' rauhanpolitii- 
kasta”. Pyrkimällä Euroopan ”kollektiiviseen turvallisuusjärjestelmään” 
he haluavat varmistaa selustansa Kiinaa vastaan käytävää sotaa varten, 
aivan samoin kuin amerikkalaiset imperialistit esiintyvät "jännityksen 
laukaisemisen” puolesta Euroopassa vapauttaakseen sotilaallisia voi- 
miaan Aasiassa harjoittamaansa sotapolitiikkaän. 

Strategisesti katsottuna sosia!' 'mperialistien sotavalmistelut kohdistu- 
vat viime kädessä nimenomaan sosialistista Kiinaa västaan. Neuvostoliit- 
tolaiset sotatukikohdat Neuvostoliitossa ja Mongolian Kansantasavallassa 
muodostavat yhdessä amerikkalaisten Etelä-Koreassa, Japanissa, Kiinan 
Taiwan-maakunnassa ja Filippiineillä sijaitsevien tukikohtien ja amerik- 
kalaisten Vietnamissa, Kambodshassa, Laosissa ja Thaimaassa olevien 
hyökkäysjoukkojen sekä Intian ekspansionistien joukkojen kanssa saar- 
torenkaan Kiinan ja Aasian muiden sosialististen maiden ympärille. 

— Sosiali-imperialistit yrittävät kaikin keinoin eristää Kiinan ulkomaail- 
masta. Jollei muilla mailla olisi mitään taloudellisia tai poliittisia yhteyk- 
siä Kiinan kanssa, ne olisivat valmiimpia osallistumaan sotilaalliseen toi- 
mintaan Kiinaa vastaan tai rauhassa sietämään tällaista toimintaa. Japa- 
nin hallitusta lähellä oleva sanomalehti »Japan Times» kirjoitti 19. touko- 
kuuta 1972 Neuvostoliiton ja Japanin välisestä rajakysymyksestä: 


Neuvostoliitto harjoittaa hymydiplomatiaa Japania kohtaan es- 
tääkseen lähentymisen Japanin ja Kiinan välillä. . . Neuvostoliitto 
on ehdottanut, että Japani ja Neuvostoliitto aloittaisivat vuoden 
kuluessa neuvottelut rauhansopimuksesta. On itsestään selvää, et- 
tä ennen kuin näiden maiden välillä voidaan solmia rauhansopi- 
mus, on päästävä selvyyteen' alueriidoista. Neuvostoliitto sanoo tätä 
nykyä: ”Asenteemme aluekysymykseen riippuu Japanin asenteesta 
Kiinaa kohtaan.” Samalla se vihjaa, että Japanin olisi parempi 
odottaa vielä viisi vuotta ennen diplomaattisten suhteiden solmi- 
mista Kiinaan, koska tässä maassa tulisi tapahtumaan sisäisiä 
muutoksia. 

Viimeinen lause voidaan ymmärtää vain viittauksena siihen, että sosia- 
li-imperialistit toivovat voivansa aseellisen sekaantumisen tai kiinalaisten 
agenttiensa juonittelujen avulla nostaa Kiinässa valtaan revisionistit. Ku- 
vaavaa on myös se, että ainoa japanilainen oppositiopuolue, joka esiintyy 
Tanakan hallituksen uutta Kiinanpolitiikkaa vastaan, on revisionistinen 

puolue. Japanin hallitus ei kuitenkaan jättäytynyt sosiali-imperialistien 
harhakuvien varaan, vaan solmi vitkastelematta diplomaattiset suhteet 
Kiinan Kansantasavaltaan. 

Yhdysvaltain suhteen tilanne on sama. Vielä joitakin vuosia sitten so- 
siali-imperialistit vaativat demagogisesti Yhdysvaltoja vetämään joukkon- 
sa pois Taiwanilta ja tunnustamaan Kiinan. Mutta nyt, kun Yhdysvaltain 
imperialisteille äärimmäisen vaikea kansainvälinen ja sisäinen tilanne on 
pakottanut heidät tekemään ainakin näennäisesti tiettyjä myönnytyksiä 
Kiinalle, ylipäänsä ottamaan kansan Kiinan olemassaolon virallisesti 
huomioon, nyt revisionistit yht'äkkiä eivät enää puhukaan näistä vaati- 
muksista. Sosiali-imperialistien ja heidän matkijoidensa jälkipuheet Nixo- 
nin Kiinan vierailun johdosta ovat vielä tuoreessa muistissa. Mutta tämä 
on vain todistuksena siitä, etteivät sosiali-imperialistit ole todellisuudessa 
vähääkään kiinnostuneita jännityksen lieventämisestä Aasiassa, vaan 
päinvastoin haluavat voimistaa sitä uhatakseen Kiinaa vielä voimakkaam- 
min ja voidakseen vahvistaa Kiinan vastaista yhteistyötään amerikkalais- 
ten imperialistien kanssa. 

Jo toisaalla puhuttiin Neuvostoliiton ja Intian välisestä sotilaallisesta 
yhteistyöstä, josta mainitaan myös maiden välillä äskettäin solmitussa 
avunantosopimuksessa. Tämän sopimuksen allekirjoitus tapahtui juuri 
ennen Intian hyökkäystä Pakistaniin vuonna 1971. Sen perustana ovat 
eräiltä osin sosiali-imperialismin taloudelliset edut. Samalla siinä on kui- 
tenkin aivan ilmeisesti kysymys myös Kiinan vastaisesta sotaliitosta. On 
tunnettua, että intialaiset taantumukselliset esittävät Kiinalle täysin epä- 
oikeutettuja aluevaatimuksia ja että he hyökkäsivät vuosina 1959 ja 1962 
Kiinaan. Mutta tässä yrityksessä he ainoastaan polttivat sormensa. Siitä 
saakka Intia on pitäytynyt vihamieliseen asenteeseensa ja tehnyt tyhjiksi 
Kiinan hallituksen kaikki ponnistelut rajakysymyksen rauhanomaisen 
ratkaisun saavuttamiseksi. Jo ennen ensimmäistä hyökkäystään Kiinan 
alueelle Intian hallitus oli yrittänyt kourallisella Tiibetin taantumukselli- 
sia Lamapappeja estää Tiibetin orjanomistusjärjestelmän poistamista. 

Intian-Pakistanin niemimaan tapahtumat ovat hyvänä osoituksena siitä 
miten imperialistien sodanvalmistelut sosialistisia maita vastaan liittyvät 
erottamattomasti niiden taisteluun maailman keskinäisestä uudelleenja- 
kamisesta. 

Aasian ”kollektiivisen turvallisuusjärjestelmän” verukkeella Brezhnev 
koettaa yhdistää Aasian kaikki Kiinan vastaiset ja kommunisminvastaiset 
voimat yhdeksi Kiinan vastaiseksi liitoksi. Tosin huonolla menestyksellä. 
Hän ei epäröi edes yhteyksien solmimista Kiinan kansan pahimpaan vi- 
holliseen, Tsiang Kai-shekin joukkioon. »Far Eastern Economic Reviewsn 
(12/1971) kertoman mukaan neuvostoliittolainen agentti ja lehtimies Vic- 
tor Louis saapui 1968 Taiwanille käymään salaisia keskusteluja Tsiang 

Kai-shekin pojan ja hänen seuraajakseen määrätyn Tsiang Tshing-kuon 
sekä Tsiangin joukkion muiden johtomiesten kanssa. Sen jälkeen on ta- 
pahtunut useampia keskusteluluontoisia yhteydenottoja sosiali-imperia- 
lismin ja Tsiangin joukkion välillä. 

Mutta sosiali-imperialistit eivät rajoitu sodanvalmisteluihin ja sotaliit- 
tojen suutaroimiseen. He ovat siirtyneet avoimiin rajaloukkauksiin. Tähän 
mennessä vakavimmat aseelliset yhteenotot tapahtuivat vuonna 1969 Kii- 
nan koillisrajalla. Neuvostoliittolaiset joukot tunkeutuivat 2. maaliskuuta 
1969 kiinalaiselle saarelle, Tshenpaolle, Ussuri-joelle. Seuraavina viikkoi- 
na ja kuukausina nämä loukkaukset lisääntyivät. 

Tällöin sosiali-imperialistiset hyökkääjät turvautuivat kaikkiin ajatel- 
tavissa oleviin. valheisiin salatakseen hyökkääjän osansa ja vierittääkseen 
syyn Kiinan niskoille. 

Mutta tosiasiat ovat kaikkien ulottuvilla, jotka haluavat ottaa niistä 
selvää. Kiinan Kansantasavalta ei ole perustamisensa jälkeen hyökännyt 
kertaakaan minkään vieraan maan kimppuun eikä anastanut kämmenen 
leveyttäkään vierasta maata. Kiinalaisia joukkoja ei ole koskaan ollut Kii- 
nan rajojen ulkopuolella. Kiinalla ei ole tukikohtia muissa maissa, niin 
kuin muilla suurvalloilla. Kiina on kyennyt ratkaisemaan rajaongelmansa 
kaikkien naapureittensa kanssa — Neuvostoliittoa ja Intiaa lukuunotta- 
matta — rauhanomaisesti. Kiina noudattaa tiukasti rauhanomaisen rin- 
nakkainolon politiikkaa maailman kaikkien maiden kanssa ja kunnioit- 
taa tunnontarkasti itsemääräämisoikeutta. Revisionistien valheet Kiinan 
”sodanhaluisesta” ja ”kiihkoisänmaallisesta” politiikasta eivät voi muut- 
taa vähääkään näitä kiistämättömiä tosiasioita. 

Sosiali-imperialistit sitävastoin pitävät useita maita jo vuosia sitten al- 
kaneessa miehityksessään ja perustavat tukikohdan toisensa jälkeen 
maailman kaikkiin osiin. Vain muutamia kuukausia ennen taistelujen 
puhkeamista Ussuri- ja Heilung-joilla neuvostoliittolaiset miehitysjoukot 
marssivat koko maailman nähden Tshekkoslovakiaan. On tuskin yhtään 
maata, jota sosiali-imperialistit eivät olisi painostaneet ja jonka sisäisiin 
asioihin he eivät olisi sekaantuneet. 

Emme voi tässä puuttua laajasti neuvostoliittolais-kiinalaisen rajakysy- 
myksen historiaan. Olennaisinta on tämä: Vaikka Kiinan ja Neuvostolii- 
ton nykyinen raja syntyikin tsaarien hyökkäysten tuloksena ja perustuu 
epäyhdenvertaisiin sopimuksiin, jotka tsaarinvalta pakotti puolisiirto- 
maan asemassa olevan Kiinan hyväksymään, Kiinan hallitus on valmis 
tunnustamaan nämä sopimukset lopullisen rajanvedon pohjaksi eikä vaa- 
di tsaarien riistämien alueiden luovuttamista takaisin. Mutta Neuvostolii- 
ton hallitus pyrkii anastamaan itselleen vielä enemmän kiinalaisia alueita 
kuin tsaarit. Se yrittää juonitellen asettaa kyseenalaiseksi Kiinan rajat ja 
luoda siten itselleen historiallisen ”oikeutuksen” tulevaa Kiinan vastaista 

hyökkäystään varten. 

Sosialismi ja hyökkäyshaluisuus eivät kuulu yhteen. Kiina ei uhkaa ke- 
tään eikä tule koskaan hyökkäämään. Kiina tarvitsee rauhaa jatkaakseen 
sosialistista rakennustyötään; sillä tämä on arvokkain panos, jonka Kii- 
nan kansa tällä hetkellä voi antaa maailmanvallankumoukselle. 

Imperialistit sitävastoin tarvitsevat sotaa, se on imperialismin laki. Hei- 
dän on laajennettava alituisesti taloudellisen ja poliittisen vaikutusvaltan- 
sa piiriä jos haluavat päästä käsiksi suurempiin voittoihin. He tarvitsevat 
militarismia ja kiihkoisänmaallisuutta pitääkseen kurissa oman maansa 
työväenluokan. Ja imperialismin strategiassa lopullisena tavoitteena tulee 
aina olemaan sosialismin tuhoaminen. | 

Sen vuoksi taistelu supervaltojen Kiinan vastaisia vehkeilyjä vastaan 

liittyykin erottamattomasti Amerikan kansan, neuvostokansan ja koko 
maailman kansojen taisteluun imperialismin herruutta vastaan. Neuvos- 
toliiton vallankumoukselliset kansanjoukot, jotka vaalivat Leninin ja Sta- 
linin muistoa, eivät varmastikaan tule katsomaan kädet ristissä, jos 
Brezhnev ja kumppanit ryhtyvät sotaan Kiinaa vastaan. Imperialistien 
suunnitelmille tulee tuottamaan tappion ei vain Kiinan kansan vastarinta, 
vaan kaikkien kansojen taistelu. 


IV SOSIALI-JMPERIALISMIN IDEOLOGINEN YHTYMINEN 
IMPERIALISTISEEN MAAILMANJÄRJESTELMÄÄN 


1. Ns. konvergenssiteoria — porvariston ideologinen savuverho kapita- 
lismin palautumisen salaamiseksi 


Vastavallankumouksellisen kaappauksen epäonnistuminen Unkarissa 
vuonna 1956 osoitti imperialisteille, ettei sosialismia voitu voittaa tällä ta- 
voin. Mutta vuosi 1956 oli, mitä imperialistit eivät vielä silloin voineet aa- 
vistaa, kapitalismin palautumisen alkuvuosi itse Neuyostoliiton sisällä. 
Tämä uudentyyppisen kapitalismin palautuminen tapahtui kahdessa vai- 
heessa. Ensiksi oli muutettava sosialistisen yhteiskunnan ylärakennetta 
(marxismi-leninismin tarkistaminen ja proletariaatin diktatuurin kumoa- 
minen). Sitten alkoi taloudellisen perustan muuttaminen, sosialistisen ta- 
louden muuttaminen kapitalistiseksi. 

Neuvostoliitossa tapahtunut kehitys sai imperialistit muuttamaan po- 
liittista strategiaansa ja taktiikkaansa Neuvostoliittoa ja muita revisionis- 
tisia maita kohtaan. ”Kylmän sodan” politiikka korvattiin ”jännityksen 
laukaisemisen” politiikalla. Porvariston ideologit tuottivat uusia teorioita, 
joissa otettiin huomioon tämä kehitys. 

Siksi ei ole mikään sattuma, että yksi tällainen uusi teoria — konver- 
genssiteoria — syntyi juuri vuoden 1960 vaiheilla, kun Neuvostoliitossa 
käynnissä ollut uuskapitalistinen kehitys kävi porvarillisille ideologeille 
yhä ilmeisemmäksi. Emme halua puuttua tässä konvergenssiteoreetikko- 
jen käsityksissä oleviin eroavuuksiin, sillä pohjimmiltaan ne kaikki tar- 
koittavat yhtä ja samaa. 

Konvergenssi tarkoittaa lähestymistä. Kapitalistisen ja sosialistisen yh- 
teiskuntajärjestelmän välillä konvergenssi merkitsee molempien järjestel- 
mien lähentymistä ja lopulta sulautumista uudeksi, kolmanneksi järjes- 
telmäksi, aivan kuten punaisen ja valkoisen sekoittamisesta on tuloksena 
vaaleanpunainen. 

Konvergenssiteoria sisältää seuraavanlaisen näkemyksen: Lähtökohta- 
na on pidettävä uutta tieteellis-teknistä vallankumousta, joka aiheuttaa 
kaikissa kehittyneissä kapitalistisissa ja sosialistisissa teollisuusmaissa sy- 
vällisiä muutoksia ja sillä tavoin poistaa vähitellen näiden järjestelmien 
väliset eroavuudet ja sulauttaa ne samankaltaisiksi teollisuusyhteiskun- 
niksi. Tuotantokoneistoa johtavat teknikko-johtajat. Heidän johtaessaan 
koko tuotannon kulkua siitä poistuvat pääoman omistajat. Siten kapita- 
listisessa tuotantotavassa käyvät tarpeettomiksi kapitalistit ja sosialistises- 
sa tuotantotavassa käy tarpeettomaksi yhteiskunta pääomanomistajana. 
Molemmat järjestemät kadottavat erityisominaisuutensa. Molemmista 
järjestelmistä otetaan niiden myönteiset puolet ja yhdistetään ”kolman- 
neksi järjestelmäksi”. Nämä ovat lyhyesti sanottuna konvergenssiteorian 
peruspiirteet. Tämän teorian eri vivahteet voidaan yleisesti ottaen jakaa 
kahteen pääsuuntaan: konvergenssiteorian pikkuporvarilliseen ja impe- 
rialistiseen muunnokseen. 

Konvergenssiteorian pikkuporvarillisen muunnoksen alkuna on pikku- 
porvarin halu oman olemassaolonsa turvaamiseen. Pikkuporvarin pelko 
häviöön joutumisesta toisaalta valtiomonopolistista kapitalismia kohtaan 
ja toisaalta hänen samanaikaiset epäilynsä sosialismia kohtaan johtavat 
hänet ratkaisemattomaan ristiriitaan. ”Kehittyneessä yhteiskunnassa”, 
kirjoittaa Marx Annenkoville, 


pikkuporvarista tulee jo hänen asemansa vuoksi toisaalta sosia- 
listi, toisaalta taloustieteilijä, toisin sanoen häntä häikäisee suur- 
porvariston loisto ja hän on myötätuntoinen kansaa kohtaan sen 
kärsimysten vuoksi. (14) 


Pikkuporvari haluaa säilyttää porvarillisen yhteiskuntajärjestelmän ar- 
vostellen silti samalla ponnekkaasti valtiomonopolistista kapitalismia. 
Hän haluaisi joitakin sosialismin ominaisuuksia, hyväksymättä silti sosia- 
listista yhteiskuntajärjestelmää. Hänen käsityksensä sosialismista ovat 
lähtöisin hänen kaksinaisesta asemastaan 


Tämä (pikkuporvarillinen, toim.) eritteli hyvin teräväkatseisesti 
nykyaikaisissa tuotantosuhteissa ilmenevät ristiriidat. Se paljasti 
talousoppineiden ulkokultaiset kaunistelut. Se osoitti kumoamat- 
tomasti koneellisen tuotannon ja työnjaon tuhoisat vaikutukset, 
pääomien ja maaomaisuuden keskittymisen, liikatuotannon, pulat, 
pikkuporvariston ja pientilallisten väistämättömän perikadon, pro- 
letariaatin kurjuuden, tuotannon anarkian, räikeät epäsuhteet rik- 
kauden jakautumisessa, kansakuntien välisen teollisen hävitysso- 
dan, vanhojen tapojen, vanhojen perhesuhteiden ja vanhojen kan- 
sallisuuksien häviämisen. 

Myönteisellä sisällöllään tämä sosialismi tahtoo kuitenkin joko 


palauttaa käytäntöön vanhat tuotannon- ja vaihdonvälineet ja nii- 
den mukana vanhat omistussuhteet ja vanhan yhteiskunnan tai se 
tahtoo väkisin ahtaa nykyaikaiset tuotannon- ja vaihdonvälineet 
vanhojen omistussuhteiden puitteisiin, jotka ne olivat jo murta- 
neet ja jotka oli murrettava. Kummassakin tapauksessa se on sa- 
malla kertaa sekä taantumuksellista että utopistista. (15) 


Konvergenssiteoriassa pikkuporvari luulottelee löytävänsä ratkaisun. 
Sen mukaan kapitalistinen ja sosialistinen järjestelmä lähentyvät toisiaan 
muuttuen vihdoin yhdeksi yhtenäiseksi teollisuusyhteiskunnaksi, johon 
tulee kuulumaan eräitä pikkupotvaria miellyttäviä sosialismin saavutuk- 
sia ja tiettyjä monopolikapitalismin piirteitä paranneltuina. 

Konvergenssiteorian imperialistisen muunnoksen lähtökohtana on im- 
perialistien sosialismin tuhoamiseen tähtäävä politiikka. Ennen tämän 
politiikan pohjana oli alkeellinen antikommunismi: kommunistit — jotka 
kuvattiin ihmiskunnan vihollisiksi ja verenhimoisiksi hirviöiksi — oli tu- 
hottava perinjuurin; sosialismi oli tuhoutuva; talous menisi rappiolle, kos- 
ka sitä johtamassa olisi kykenemätöntä väkeä; sosialismissa ihmisiä sor- 
rettiin ja heidät olisi vapautettava. Tältä alkeelliselta antikommunismilta 
putosi pohja pois, kun sosialismi saavutti suurenmoisia voittoja. Se joutui 
liian suureen ristiriitaan sosialististen maiden saavutusten kanssa. 

Neuvostovallan syntymisestä lähtien imperialismi ei ole jättänyt ainut- 
takaan kiveä kääntämättä nakertaakseen sosialismin sisältä päin ja ha- 
joittaakseen sosialistista yhteiskuntaa porvarillisella ideologialla. Tämä 
ideologinen hyökkäys ei tosin saavuttanut paljoakaan menestystä työläis- 
ten ja talonpoikien keskuudessa. Mutta se on varmasti nopeuttanut virka- 
herrojen muuttumista uudeksi hallitsevaksi luokaksi, uudentyyppiseksi 
porvaristoksi. 

Tämä imperialistien uusi politiikka vaati revisionististen maiden tapah- 
tumien tehokkaampaa tutkimista ja sopivien keinojen löytämistä näissä 
maissa käynnissä olevan kehityksen ideologiseksi, poliittiseksi ja taloudel- 
liseksi edistämiseksi. 

Imperialistit tietävät, että Neuvostoliiton rappeutuminen olisi pitkäai- 
kainen prosessi, ja tehokkain silloin, kun kapitalismin palautuminen pyri- 
tään peittämään. Siten ”sosialismista” tuleekin yht'äkkiä hovikelpoinen. 
”Neuvosto-Venäjän” asemasta on nyt ”Sosialistinen Neuvostotasavalto- 
jen Liitto” ja Neuvostoliiton miehittämän alueen” sijasta nyttemmin 
esim. Saksan Demokraattinen Tasavalta”. Mitä pidemmälle revisionismi 

ja kapitalismin palauttaminen etenevät, sitä enemmän tätä kehitystä ale- 
taan kuvata ”demokraattiseksi sosialismiksi”. Kaikissa ideologisissa vä- 
reissä loistelevan savuverhon tehtävänä on salata revisionistisissa maissa 
käynnissä oleva kapitalismin palautuminen. Ensinnäkin, jotta taattaisiin 
kapitalismin palauttamisen mahdollisimman häiritsemätön sujuminen ja 

niveltäminen lännen kapitalistiseen talouselämään; ja toiseksi, jotta saa- 
tettaisiin todellinen sosialismi huonoon huutoon oman työväenluokan ja 
työtätekevän kansan keskuudessa. Niinpä imperialistisessa propagandas- 
sa esitetäänkin toimet sosialismin tuhoamiseksi ja kapitalismin palautta- 
miseksi, joilla on vakavat seuraukset talouselämälle ja työoloille, mutta 
jotka toisaalta taas merkitsevät uusia etuja etuoikeutetuille, sosialismin 
saavutuksiksi”. Tällä tavoin on tarkoitus saattaa yksityiskapitalististen 
maiden työläiset hämmennyksiin. 

Juuri tällaisena ideologisena savuverhona työtätekevien kansanjoukko- 
jen tietoisuuden sumentamiseksi imperialismi käyttää konvergenssiteo- 
riaa. Tämä teoria on porvariston ideologian taitavaa sopeuttamista muut- 
tuneeseen tilanteeseen. Konvergenssi-teoria kuvaa ihmisyhteiskunnan ke- 
hityksen sellaiseksi, että sosialistinen ja kapitalistinen järjestelmä lähen- 
tyvät toisiaan kuin kaksi toisiaan kohti taipuvaa viivaa. Mutta todellisuu- 
dessa kehitys kulkee toisin. Sosialismi ja kapitalismi ovat yhteensovitta- 
mattomia kuin tuli ja vesi. Sosialismi tai kapitalismi; yhteistä kolmatta ei 
ole. Kirjoituksessaan »Teesit ja alustus porvarillisesta demokratiasta ja 
proletariaatin diktatuurista» Lenin totesi 1919 yksiselitteisesti, 


...että kapitalistisessa yhteiskunnassa sen olemukseen kuuluvan 
luokkataistelun kärjistyessä vähänkin tuntuvammin ei voida pää- 
tyä mihinkään keskiväliin, muuhun kuin joko porvariston tai pro- 
letariaatin diktatuuriin. Kaikenlainen haaveilu jostakin kolman- 
nesta mahdollisuudesta on pikkuporvariston taantumuksellista 
haihattelua. (16) 


Siksi konvergenssiteoria onkin teoria kansanjoukkojen pettämiseksi, 
niiden eristämiseksi luokkataistelusta. Sillä jos kapitalistinen ja sosialisti- 
nen järjestelmä kerran lähenevät itsestään, miksi sitten riistettyjen ja sor- 
rettujen joukkojen pitäisi vielä taistella kapitalistien herruuden kukista- 
miseksi sosialismin puolesta? Tässä piilee loppujen lopuksi konvergenssi- 
teorian pikkuporvarillisen muunnoksen ydin. Kysymys ei ole siitä, tar- 
koittavatko pikkuporvarilliset konvergenssiteoreetikot täyttä totta mieli- 
piteillään vai toimivatko he jonkun muun toimeksiannosta. Heihin sopii 
hyvin se, mitä Marx kirjoitti jo vuonna 1852, siis 120 vuotta sitten: 


Sosialidemokratian omalaatuinen luonne ilmenee siinä, että se ei 
vaadi demokraattis-tasavaltalaisia laitoksia sen vuoksi, että niiden 
avulla tehtäisiin loppu kahdesta äärimmäisestä vastakohdasta, 
pääomasta ja palkkatyöstä, vaan siksi, että voitaisiin laimentaa 
noita vastakohtaisuuksia ja saada ne sopusointuun keskenään. Si- 
sältö pysyy samana, vaikka esitettäisiin kuinka moninaisia toimen- 
piteitä tämän päämäärän saavuttamiseksi tai näytettäisiin pää- 
määrä enemmän tai vähemmän vallankumouksellisessa valaistuk- 

sessa. Sisältönä on yhteiskunnan muuttaminen demokraattista tie- 
tä, mutta tuo muuttaminen rajoittuu pikkuporvarillisuuden puit- 
teisiin. Ei pidä vain tulla siihen ahdasmieliseen luuloon, että pik- 
kuporvariston periaatteena olisi sen omien luokkaetujen itsekäs ta- 
voittelu. Paremminkin se uskoo, että sen vapautumisen erikois- 
edellytykset ovat samalla yleisiä edellytyksiä, joiden vallitessa vain 
onkin mahdollista uudenaikaisen yhteiskunnan pelastaminen ja 
luokkataistelun välttäminen. (17) 


Luokkataistelun välttäminen merkitsee sosialismista luopumista. Sen 
vuoksi pikkuporvariston konvergenssiteoreetikot toimivatkin — imperia- 
lisminvastaisista asenteistaan huolimatta — valtiomonopolistisen kapita- 
lismin hyväksi. Se on tunnusomaista pikkuporvariston kaksinaiselle ase- 
malle suurten luokkien, porvariston ja proletariaatin välissä. 


Tällainen pikkuporvari tekee ristiriidasta jumalan, sillä ristiriita 
on hänen olemuksensa perusta. Hän itse ei ole mikään muu kuin 
olennoitunut yhteiskunnallinen ristiriita. Hänen täytyy puolustaa 
teoriassa se, mikä hän on käytännössä. . . (18) 


Voisi luulla, että konvergenssiteoria olisi revisionisteille mieluinen. Näin 
ei kuitenkaan ole. Pystyäkseen suorittamaan kapitalismin palauttamisen 
kitkattomasti heidän täytyy välttää kaikkea, mikä viittaa vähänkin lähen- 
tymiseen lännen kapitalismin kanssa. Tämä on nykyisille neuvostojohta- 
jille ehdoton välttämättömyys. Heidän on kertakaikkiaan pakko pysyttäy- 
tyä sosialismin ja marxismi-leninismin kaavussa naamioidakseen näin re- 
visionistisen linjansa. Hrustshevin ja Brezhevin on ollut mahdollista pa- 
lauttaa kapitalismi vain ”kommunismin rakentamisen” nimikilven suojis- 
sa. Konvergenssiteoria on tässä suhteessa vastakkainen neuvostojohtajien 
demagogialle, vaikka molemmat, niin konvergenssiteoria kuin marxilai- 
sen fraseologian revisionistinen viljeleminenkin, pyrkivät samaan ideolo- 
giseen tavoitteeseen: kansanjoukkojen pettämiseen. Yllä mainittujen syi- 
den johdosta revisionistit esiintyvät konvergenssiteoriaa vastaan, kuten 
esim. professori Hager (eräs Saksan Sosialistisen Yhtenäisyyspuolueen in- 
nokkaimmista revisionisteista SEDin keskuskomitean 9. täysistunnossa 
lokakuussa 1968: 


Sosialististen maiden kaikki toimenpiteet tieteellis-teknisen val- 
lankumouksen suorittamiseksi (oikeammin: kapitalismin palautta- 
miseksi; toimitus), kuten suunnittelun ja johtamisen uudet muodot 
ja menetelmät ja muut, ovat toimenpiteitä sosialismin kehittämi- 
seksi (sosialismin tuhoamiseksi; toim.) eivätkä — kuten konver- 
genssiteoreetikot väittävät — muodonmuutoksia kapitalismia lä- 
hestyttäessä. Ei voi olla olemassa mitään kapitalismin ja sosialis- 
min yhdistelmää, näiden kahden yhteiskuntajärjestelmän välinen 

ero on pikemminkin kasvamaan päin. 

Revisionistit pitävät omia menetelmiään (jotka ovat heille todellakin 
välttämätön elinehto) kansanjoukkojen harhauttamisessa tehokkaampina 
kuin imperialististen konvergenssiteoreetikkojen menetelmiä, ja sen vuoksi 
he torjuvat jälkimmäiset. Heidän perusteensa ovat kuitenkin kokonaan toi- 
set kuin marxilais-leniniläisten, jotka näkevät konvergenssiteoriassa impe- 
rialistien yrityksen peittää revisionistisissa maissa tapahtuvan kapitalis- 
min palautumisen edistääkseen niitä sitäkin tehokkaammin ja voidakseen 
liittää revisionististen maiden uuskapitalistisen talouden vähitellen omaan 
järjestelmäänsä. Revisionistit sitävastoin pelkäävät, että konvergenssiteo- 
ria saattaa kiinnittää huomiota vielä keskeneräiseen ja lujittumattomaan 
kapitalismin palauttamiseen niin, että kansanjoukot voivat huomata so- 
sialismin ja marxismi-leninismin pettämisen. 


2. Ns. kehitysteoria — jenkki-imperialistien politiikka kapitalismin pa- 
lauttamisen ja kapitalistiselta pohjalta tapahtuvan yhteistyön edistämi- 
seksi 


Imperialistien politiikka kapitalismin palauttamisen edistämiseksi re- 
visionistisissa maissa ja niiden niveltämiseksi imperialistiseen järjestel- 
mään ei ole vain konvergenssiteorian varassa. Toinen merkittävä teoria on 
ns. kehitysteoria. Vaikka molemmat teoriat ovatkin olennaisesti lähtöisin 
Yhdysvaltain ulkoministeriön suunnitteluportaista, niin kehitysteorialla 
on silti amerikkalaisten käytännön politiikalle todennäköisesti vielä suu- 
rempi merkitys. 

Kehitysteorian perustaja on professori Brzezinski, joka torjuu konver- 
genssiteorian näkemykset kummankin järjestelmän, niin sosialistisen 
kuin kapitalistisenkin, muuttumisesta. Hänen kehitysteoriansa lähtökoh- 
tana on sosialistisen järjestelmän muuttuminen ja mahdollisuus kapitalis- 
tisella pohjalla tapahtuvaan yhdistymiseen. John F. Kennedy viittasi jo lo- 
kakuussa 1959 eräässä puheessaan tällaisen kehityksen mahdollisuuteen, 
kun hän asetti kysymyksen seuraavasti: ”Jos vapaus voi tulla Itä-Euroop- 
paan vain rauhanomaisen muutoksen kautta — mitä me voimme tehdä 
edistääksemme tätä vähitellen tapahtuvaa kehitystä?” Brzezinski laati 
luonnoksen amerikkalaisten käytännön politiikaksi Euroopassa tämän 
Kennedyn asettaman tavoitteen saavuttamiseksi. Sen vuoksi kehitysteoria 
on monessakin suhteessa mielenkiintoisempi kuin konvergenssiteoria. 

Professori Brzezinski, New Yorkin Columbian yliopiston ”Research 
Institute on Communist Affairs”in (Kommunistiasiain tutkimuslaitoksen) 
johtaja, kutsuttiin kesällä 1966 Yhdysvaltain ulkoministeriön suunnitte- 
luryhmään. Hänen kirjansa »Jaon vaihtoehdot» johdannossa, joka on pai- 

nettu kirjan kansilehdille, tehdään seuraavanlainen yhteenveto kirjan po- 
liittisesta linjasta: 


Tässä teoksessaan tekijä laatii läpikotaisin pohditun loogisen 
suunnitelman Euroopan jakautumisen voittamiseksi. Tällöin hän 
lähtee kahdesta edellytyksestä: ensinnäkin siitä, että lännessä tie- 
detään, ettei kommunistien valtaa voida yksinkertaisesti poistaa ja 
ettei sen vuoksi myöskään voida toteuttaa välittömin poliittisin toi- 
min Saksan jälleenyhdistämistä. Toiseksi siitä suuresta poliittisesta 
muutosprosessista, joka Itä-Euroopassa alkoi Stalinin kuoleman 
jälkeen ja jonka kuluessa kommunististen puolueiden johtajat ovat 
mm. luopuneet toivomasta menestyksellisiä kommunistisia val- 
lankumouksia Länsi-Euroopan maissa. Sekä Itä- että Länsi-Eu- 
roopassa hyväksytyistä uusista tosiasioista avautuu uusia näköaloja 
tämän mantereen eronneiden osien uudelleen yhdistämiselle ja si- 
ten myös uusia näköaloja Saksan jälleenyhdistämiselle. 


Professori Brzezinski, jonka Dubcek — mikä on varsin kuvaavaa — 
kutsui keväällä 1968 luentomatkalle Prahaan ja Tshekkoslovakian muihin 
kaupunkeihin ja jonka esitykset revisionistit ottivat suosionosoituksin 
vastaan, kehitti yllä tiivistetyn poliittisen linjan Yhdysvaltain hallitukselle. 
Voimme nähdä siinä erään tärkeimmistä syistä amerikkalaisten ”jänni- 
tyksen lievenemis”'-politiikalle Euroopassa. Mikä on Länsi-Saksan osa 
tämän politiikan toteuttamisessa? Siitä professori Brzezinski kirjoittaa: 


Sillä tosiasialla, että Itä-Euroopassa annettiin etusija omille kan- 
sallisille eduille ennen yleisiä kommunistisia tavoitteita, oli välittö- 
mänä käytännön seurauksena se, että Itä Saksa joutui yhä eriste- 
tymmäksi muista Itä-Euroopan valtioista. '/uosina 1963 ja 1964 
Saksan Liittotasavalta onnistui käyttämään hyväkseen eräiden Itä- 
Euroopan valtioiden pitkällisiä taloudellisia vaikeuksia, ja Neuvos- 
toliiton kykenemättömyyttä tyydyttää niiden sijoitustarvetta, ja sol- 
mimaan kauppasopimukset Puolan, Unkarin, Romanian ja Bulga- 
rian kanssa. Itäeurooppalaiset sopimuspuolet antoivat näissä sopi- 
muksissaan alkuepäröinnin jälkeen myöten Länsi-Saksan vaatimuk- 
selle Länsi-Berliinin sisällyttämisestä sopimuksiin. Kauppasopi- 
musten seurauksena itäeurooppalaisiin pääkaupunkeihin perustet- 
tiin länsisaksalaisia kaupallisia edustustoja sovituin diplomaattisin 
valtuuksin edustamaan Saksan Liittotasavaltaa ja Länsi-Berliiniä. 
Nämä sopimukset solmittiin Itä-Saksan esittämistä julkisista varoi- 
tuksista huolimatta, joiden mukaan Länsi-Saksan hallituksen ta- 
voitteet olivat hyökkääviä ja kumouksellisia ja Länsi-Berliinin si- 
sällyttäminen sopimuksiin suuntautui Itä-Saksaa vastaan. . . 

Jo tuolloin kävi ilmeiseksi suuntaus, joka sittemmin vain vahvistui 
* Brandtin/Scheelin hallituksen idänsopimusten kautta, nimittäin, että tätä 
”jännityksen lievenemisen” politiikkaa oli harjoitettava DDR:n kustan- 
nuksella. Tämän politiikan lähtökohtana oli Kuuban kriisin päättyminen, 
Yhdysvaltain ja Neuvostoliiton välisen jännityksen sodanjälkeisen huip- 
pukohdan ohittaminen, jolloin Hrustshev perääntyi Kennedyn edessä ja 
veti ydinohjuksensa pois Kuubasta. Siitä lähtien syntyi pyrkimystä ”jän- 
nityksen lievenemiseen”, ja nyt kehittyi myös amerikkalaista politiikkaa, 
joka tähtäsi Neuvostoliitossa jo alkaneen kapitalismin palautumisen edis- 
tämiseen, jotta sosialismin perusta voitaisiin tuhota nopeammin ja pysy- 
vämmin ja edistää jo alullaan olevaa kapitalismin palautumista. Miten 
tämän politiikan toteuttaminen sujui? Siitä prof. Brzezinski: 


Idässä ovat Puola, Unkari ja varsinkin Jugoslavia vastanneet 
muita useammin lännen toiveeseen läheisemmistä yhteyksistä. 
Lännessä aloitetta ovat pitäneet käsissään Englanti, Ranska ja 
Saksa. Aivan viime aikoina myös Italia on liittynyt näihin ponniste- 
luihin ennen kaikkea Balkanilla. Ranska oli erityisen toimelias 
Puolassa ja Neuvostoliitossa, missä ranskalaiset professorit ja do- 
sentit opettavat eräissä johtavissa oppilaitoksissa. Länsi-Saksa on 
onnistunut solmimaan laajoja suhteita varsinkin Tshekkoslova- 
kiaan, mutta myös Puolaan ja vähäisemmässä määrin myös mui- 
hin Itä-Euroopan maihin, vaikkei niiden kanssa ollutkaan mitään 
virallisia kulttuurisopimuksia — mutta ehkäpä juuri sen vuoksi, 
ettei mitään sellaisia sopimuksia ollut olemassa. 


Kuitenkin professori Brzezinski varoitti kapitalisteja odottamasta lii- 
koja. Hän tiesi, etteivät Itä-Euroopan maiden revisionistiset johtajat voi- 
neet palauttaa kapitalismia kädenkäänteessä ja lujittaa sitä törmäämättä 
kansan vastarintaan. Kuten alussa kerrottiin, eräissä näistä maista ilmeni 
vaikeuksia, joten uudentyyppisen kapitalismin lujittamisesta muodostui 
väistämättä pitkähkö prosessi. Kysymys oli ennen kaikkea taloudellisen 
tilanteen parantamisesta kansanjoukkojen rauhoittamiseksi, samalla kun 
niille tyrkytettiin aineellisia kiihokkeita. Sen vuoksi Neuvostoliiton ja Itä- 
Euroopan maiden revisionistiset johtajat olivat erityisen kiinnostuneita 
lännen ”taloudellisesta avusta”. Aikaisemmin ennen kuin entiset sosialis- 
tiset maat joutuivat revisionistien valtaan, solmivat nekin taloudellisia so- 
pimuksia kapitalististen valtioiden kanssa, mutta ne pitivät lähtökohta- 
naan tällöin päättäväistä sosialistista ideologiaa. Revisionistit luopuivat 
marxismi-leninismistä myös kauppapolitiikassaan kapitalististen maiden 
kanssa heittäen kaikki sosialistiset periaatteet yli laidan. Niinpä 1.6.1964 

eräässä kommentaarissa väitettiin, että lännen laajat luotot Jugoslavialle 
sopisivat muka yhteen ”sosialismin rakentamisen” kanssa. Siten revisio- 

nististen maiden kapitalististen monopolien kanssa tekemät sopimukset 
turvasivat kapitalismin taloudellisen tunkeutumisen näihin maihin. Jo 
vuonna 1964 kauppa lännen kapitalististen maiden kanssa nousi 34 %iiin 
revisionististen maiden koko ulkomaankaupasta. Kesäkuussa 1964 sol- 
mittiin amerikkalais-romanialainen sopimus, jossa päätettiin teollisuus- 
koneistojen ostamisesta Yhdysvalloista ja sen takaamien luottojen 
ottamisesta. Prof. Brzezinski kuvaa tätä kehitystä seuraavin sanoin: 


Teollisen kehityksen epäideologinen luonne uhkaa siten sitä 
ideologista rakennetta, jolle Euroopan poliittinen jakautuminen 
tänään perustuu. Kansainvälisen politiikan paluu Itä-Eurooppaan 
ja itäeurooppalaiset puolueet, jotka työskentelevät pääasiassa 
omien maittensa taloudellisen kehityksen edistämiseksi, jo heiken- 
tävät suuntautumista kommunistiseen blokkiin, joka vastaa perin- 
teellistä leniniläistä käsitystä maailman kahtiajaosta. Yhdistynei- 
den kansakuntien vuonna 1964 Genevessä järjestämässä maail- 
mankauppaa käsitelleessä konferenssissa Romanian valtuutettu 
ehdotti, että jäsenvaltioiden tulisi ryhmittyä ”kehitysasteensa mu- 
kaisesti ottamatta huomioon yhteiskunta- tai kauppajärjestel- 
miä”. Näin hän antoi taloudelle etusijan ideologiaan nähden. . . 
Tämä kansallisen politiikan kasvava painottaminen tekee todennä- 
köiseksi, että kommunistiset (tark. revisionistiset; toimitus) johta- 
jat tulevat taloudellisista ongelmistaan ulospääsyä etsiessään tus- 
kin liiemmin välittämään ideologisesti muovautuneesta kuvasta 
kahtiajakautuneesta maailmasta ja puhdasoppisesta taloudellises- 
ta käytännöstä. 

Revisionististen johtajien luopuminen sosialistisesta ideologiasta oli siis 
edellytyksenä taloudellisen avun saamiselle kapitalisteilta. Seurauksena 
oli revisionististen maiden lännen teollisuusmaiden kanssa käymän kau- 
pan merkittävä kasvu, minkä seuraavat luvut osoittavat (prosenttia koko- 
naisviennistä tai -tuonnista:) 


Miljardia Saksan markkaa 


1959 1969 


Vienti: 7,76(16,6) 23,96 (23,8) 
Tuonti: 9,65(20,1) 24,44 (22,4) 

Dresdenin Pankin johtokunnan puheenjohtaja, Jiirgen Ponto, joka kävi 
vuoden 1971 puolivälissä Moskovassa pohtimassa idänkaupan mahdolli- 
suuksia, selitti »Talousviikko»-lehdelle myöntämässään haastattelussa: 
”Pidän yksinkertaisesti väistämättömänä, että Venäjän täytyy yhdistyä 
enemmän maailmankauppaan, enemmän maailmantalouteen, jos se mie- 
lii saavuttaa päämääränsä. Sellainen integroituminen vapauttaa tavalli- 
sesti voimia, jotka ovat lähempänä meidän taloudellista järjestelmäämme 
kuin puhtaan valtiontalouden järjestelmiä. Ja loppujen lopuksi ei voida 
kuvitellakaan kestävää rauhaa ilman vastavuoroisesti avattuja talous- 
alueita.” 

Lännen pääomapiirit pyrkivät tietenkin taloudellisen tunkeutumisen 
ohessa edistämään porvarillisen ideologian vientiä kulttuuriyhteyksien Ii- 
säämisen avulla. Taloudelliset suhteet ja kulttuurisuhteet olivat amerik- 
kalaisten tärkeimpiä apuvälineitä heidän pyrkiessään edistämään kapita- 
lismin palautumista. Tämä politiikka saattoi käydä menestykselliseksi 
vasta sitten, kun revisionistit anastivat vallan Neuvostoliitossa. Leninin ja 
Stalinin aikana kaikki sellaiset yritykset epäonnistuivat. Siteeratkaamme 
edelleen Brzezinskiä, joka luonnehti tätä jenkki-imperialistien uutta po- 
litiikkaa seuraavasti: 


Yhdysvaltain uusi Itä-Euroopan politiikka perustui sille otaksu- 
malle, ettei pelkkä sanallinen vihamielisyys kyennyt kukistamaan 
kommunistien valtaa, ja että Itä-Saksan ja Unkarin tapahtumat 
olivat osoittaneet, ettei länsi ollut halukas käyttämään väkivaltaa. 
Sen sijasta että olisi odottanut kommunistien herruuden luhistu- 
mista Yhdysvallat halusi edistää tulevia kehityksen itsensä tuomia 
muutoksia yksityisissä kommunistimaissa ja koko neuvostoryhmit- 
tymässä. Tätä politiikkaa noudattaen he ottivat aloitteen käsiinsä 
ennen Länsi-Euroopan valtioita pytkien voimistamaan kulttuuri- 
yhteyksiä Neuvostoliiton ja eräiden Itä-Euroopan kansakuntien 
kanssa. Virallisen selonteon mukaan kehittyivät erityisen tiiviit 
suhteet Puolaan ja sitten Neuvostoliittoon. Vasta pitkän ajan pääs- 
tä seurasivat perässä muut Itä-Euroopan valtiot. . . 


Tässä näemme, miten läheisesti talouspolitiikka liittyy ideologiaan. Yh- 
dysvaltain imperialismi tietää tarkoin, ettei kapitalismin palautumista re- 
visionistisissa maissa voida edistää yksin taloudellisin keinoin. Sitä täytyy 
seurata porvarillisen ideologian tunkeutuminen, mikä käy päinsä lähinnä 
kulttuuriyhteyksiä hyväksi käyttäen. (Siitä enemmän seuraavassa luvus- 
sa.) 

Kulttuurisuhteista oli seurauksena myös tiedemiesten vaihto, jota 
varten Ford-säätiö asetti vuonna 1964 käytettäväksi n. 2,3 miljoonaa dol- 
laria. Vuodesta 1956 vuoteen 1964 vaihdettiin 5500 amerikkalaista ja 
4600 neuvostoliittolaista tiedemiestä. Tämä kaikki oli omiaan edistämään 

kapitalismin palautumista ja tapahtui molemminpuolisen ”jännityksen 
laukaisemis”'-politiikan pohjalta. Niinpä prof. Brzezinski tekeekin seuraa- 
van johtopäätöksen: 

Yhdysvaltain tulisi siis pitää jännityksen lieventämistä politiikan 
keinona, joka on suunniteltu erikoisesti sitä varten, että se vähen- 
täisi Neuvostoliiton mielenkiintoa Euroopan kahtiajaon jatkami- 
seen. Jännityksen lievenemisen tulisi olla selvänä lähtökohtana as- 
keleille Euroopan ja Saksan jaon päättämiseen, ja tätä tavoitetta 
eurooppalaiset tuskin voisivat vastustaa. .. 

Kuuban kriisiä seurannut jännityksen lieventämisen politiikka 
suo lännelle parempia mahdollisuuksia käydä käsiksi idän ja län- 
nen välisten suhteiden perusongelmaan. Amerikka osoittaa aloit- 
teellisuudellaan, että se näkee Euroopan-politiikkansa laajemmis- 
sa puitteissa, ja suosii siten Itä-Euroopan valtioiden pyrkimyksiä 
läheisempiin suhteisiin idän ja lännen välillä. Tämän aloitteellisuu- 
den tulisi näkyä ennen muuta talouden alalla, koska talous on Itä- 
Euroopan haavoittuvin kohta ja mahdollisuus taloudelliseen yh- 
teistyöhön idän ja lännen välillä on saanut Itä-Euroopassa osak- 
seen tiettyä ideologista arvonantoa. . . 

Sellainen hanke perustuisi lännen taloudelliseen mahtiin ja idän 
taloudellisiin vaikeuksiin — eikä vähiten eurooppalaisen aate- 
maailman (porvarillisen ideologian; toimitus) kasvavaan vetovoi- 
maan Itä-Euroopassa, joka tulee sitä vahvemmaksi, mitä enem- 
män kommunistisen ideologian nauttima arvonanto katoaa. On ai- 
hetta toivoa, että länsieurooppalaiset ovat valmiit antamaan panok- 
sensa näille yhteisille ponnistuksille. (Lihavointi toimituksen.) 

Näin osoitetaan avoimesti, että amerikkalaisten jännityksen lieventä- 
mis-politiikan tarkoituksena on edistää taloudellisen yhteistyön ja ideolo- 
gisten keinojen avulla kapitalismin palautumista Neuvostoliitossa ja 
muissa Itä-Euroopan maissa, ja saada näin integroitua revisionistiset 
maat lännen kapitalistiseen järjestelmään. Tämä olisi saavutettavissa yhä 
läheisemmäksi käyvän yhteistyön avulla. Näiden jenkki-imperialistien 
pyrkimysten edellytyksenä on se, että revisionistinen politiikka turmelee 
Itä-Euroopassa kansanjoukkojen sosialistisen kasvatuksen ja että sosia- 
listinen tietoisuus korvautuu huomattavassa määrin porvarillisella ideolo- 
gialla. Tästä prof. Brzezinski: 

Mielikuva yhdentymisestä jälleen Länsi-Eurooppaan herätti 
suurta innostusta Itä-Euroopan kansoissa. Tämän suunnitelman 
taloudelliset mahdollisuudet olisivat todella houkuttelevia kriisien 
alituisesti vaivaamille Itä-Euroopan talousmiehi!le. Suunnitelman 
taloudellinen luonne tyynnyttäisi myös poliittisen johdon epäilyn... 
Kun sellainen monenkeskinen taloudellinen yhteistyö on todella 

saatu käyntiin ja toiminut joitakin vuosia, se voi myös muodostaa 
pohjan Euroopan monien, vielä avoimien poliittisten kysymysten ja 
turvallisuusongelmien rauhanomaiselle ratkaisulle. 

Tämän kirjoittamisesta on jo ehtinyt kulua muutamia vuosia. Mitä on 
tapahtunut? Meidän tarvitsee vain luoda silmäys Brandtin/Scheelin halli- 
tuksen idänpolitiikkaan huomataksemme, miten nämä jenkki-imperialis- 
tien pyrkimykset toteutuvat vähitellen. Taloudellisten suhteiden vahvista- 
minen kauppasopimuksilla (viisivuotiskauppasopimus Romanian kanssa 
joulukuussa 1969; kauppasopimus Puolan kanssa lokakuussa 1970; Un- 
karin kanssa vuoden 1970 lopussa ja keväällä 1971 Bulgarian ja Tshek- 
koslovakian kanssa), saksalais-neuvostoliittolainen sopimus ja Berliinin 
kysymyksen ”järjestäminen” osoittavat tämän toteutumista käytännössä. 
On otettava huomioon, että nämä hankkeet aiheuttavat erimielisyyksiä 
revisionistisessa leirissä, jolloin Moskovan revisionistien aseman lasketaan 
vahvistuvan ja Itä-Berliinin revisionistisen johdon vastarinnan heikenty- 
vän. 

Suhteita Itä-Eurooppaan on tarkoitus lähentää entisestään. Niinpä 
Saksan teollisuusliiton yhteyteen perustettiin vuonna 1970 Romaniaa kä- 
sittelevä 80-jäseninen työryhmä. Samankaltaiset työryhmät perustettiin 
vuoden 1971 lopulta kevääseen 1972 mennessä Tshekkoslovakiaa, Unka- 
ria ja Bulgariaa varten. Näiden talouspoliittisten suhteiden lisäksi luodaan 
vielä poliittisia yhteyksiä parlamenttiryhmien kautta. 

Helmikuussa 1971 muodostettiin saksalais-neuvostoliittolainen parla- 
menttiryhmä, johon tuli 104 SDP:n, 39 CDU/CSU:n ja 16 FDP:n jäsentä, 
ja kesäkuussa 1971 saksalais-romanialainen parlamenttiryhmä, johon 
kuuluu 31 SDP:n, 25 CDU/CSU:n ja 6 FDP:n kansanedustajaa. Sen jäl- 
keen olivat vuorossa saksalais-puolalainen ja saksalais-jugoslavialainen 
kansanedustajaryhmä. 

Voimme todeta, että tämän Yhdysvaltain politiikan, jota saksalainen 
monopolipääoma tukee ja jonka tavoitteena on valmistella ja toteuttaa 
kaikkien revisionististen maiden vähittäinen liittäminen lännen kapitalis- 
tiseen järjestelmään, toteuttamiseksi käytetään pääasiassa kahta keinoa: 

1. Lännen taloudellista tunkeutumista, mikä tapahtuu kauppasopimus- 
ten, pitkäaikaisten lainojen myöntämisen (Englanti myönsi Neuvostolii- 
tolle luoton viideksitoista vuodeksi, mikä käytännössä muistutti kehitys- 
avun antamista; Tanska, Japani ja Ranska seurasivat perässä 7-vuotisilla 
luotoillaan), pääomasijoitusten ja yhteisten tuotantosopimusten välityk- 
sellä. 

Tätä vastaan väitetään, että aikaisemminkin on ollut kauppasuhteita 
sosialististen ja kapitalististen maiden välillä ja on nykyäänkin. Kyllä, 
mutta nämä kauppasuhteet olivat valtion ulkomaankauppamonopolin 
tiukassa valvonnassa. Tässä prof. Brzezinski näkee erään merkittävän es- 

teen amerikkalaisten politiikan toteuttamiselle, kun hän kirjoittaa: *'Niin 
kauan kuin kommunistiset valtiot eivät ole valmiit tarkistamaan valtion 
monopolistista asemaa ulkomaankaupassaan. . . niin kauan on kyseen- 
alaista, tokko idän ja lännen välille voi kehittyä merkittävää kauppaa.” 
Sen vuoksi hän vaatiikin: ”Ensinnäkin kommunistivaltioiden täytyy luoda 
sopiva ilmapiiri lännen yrittäjille: helppo pääsy talousjohtajien puheille ja 
käsiksi taloudellisiin tietoihin sekä mahdollisuus suorittaa tarkastuskäyn- 
tejä tehtaisiin.” Tätä kohti ollaan jo hyvää vauhtia menossa. Vuoden 
1970 lopulla Moskovassa piti edustustoja jo yli 20 länsieurooppalaista yh- 
tiötä ja yritystä”, kertoi Ivan Ivanov em. artikkelissaan. Myös teknologi- 
sen yhteistoiminnan määrä kasvaa jatkuvasti. Siitä Ivan Ivanov sanoi: 
”60-luvun puolivälin jälkeen solmittiin jo yli 400 sopimusta sellaisesta yh- 
teistoiminnasta. Yli 20 niistä johti sekayhtiöiden perustamiseen.” Tällai- 
sen yhteistyön toimialana ovat yhteiset rakennushankkeet, yhteinen 
tuotanto, teknologian vaihto jne. Samaan aikaan laajennettiin yhteistoi- 
mintaa tutkimuksen, tuotannon ja markkinoinnin alueella. Tänään on jo 
35 lännen kapitalistisella yhtiöllä vakiintuneet edustustonsa Moskovassa. 
Länsi-Saksasta ovat ainakin Hoechst-väritehtaat, Siemens ja Mannes- 
mann AG saaneet tähän mennessä luvan perustaa toimistonsa Mosko- 
vaan. 

Eikä kestänyt kauan, kun revisionistinen maa toisensa jälkeen höllensi 
60-luvulla ulkomaankauppansa rajoituksia, minkä prof. Brzezinski tyy- 
dytyksellä totesi: 


Nämä muuttuneet asenteet viittaavat siihen, että taloudellinen 
paine pystyi muuttamaan perinpohjaisesti vanhoja kommunistisia 
katsomuksia ja käytäntöä. Itse asiassa näiden ulkoisten muutosten 
myötä tapahtui sisäpoliittisia uudistuksia. Ilmapiiri, joka ympäröi 
lännen liikemiehiä Itä-Euroopassa ja Venäjällä, parani tuntuvasti 
60-luvun alkupuolella. Eräät Itä-Euroopan maat, varsinkin Puola 
ja Tshekkoslovakia, ryhtyivät tarkistamaan ulkomaankauppansa 
rakennetta, ja voidaan odottaa, että kaikki kommunistiset maat 
tulevat seuraamaan näitä esimerkkejä. 


Onko revisionistisissa maissa jo olemassa pyrkimyksiä valtion ulko- 
maankauppamonopolin murtamiseen? Kyllä, niitä on. On revisionistisia 
taloustieteilijöitä, jotka jopa puhuvat avoimesti siitä, selvimmin ehkä Pa- 
vel Mazanik, Trencinin (Slovakian) Yhtyneiden Vaatetustehtaiden pää- 
johtaja, joka oli tätä mieltä tulevista ulkomaankauppasuhteista: 

”Mielestäni kauppaelinten monopoliasema tullaan murtamaan, jolloin 
yrityksillä tulee olemaan suuremmat menekkimahdollisuudet niin koti- 
maan kuin ulkomaanmarkkinoillakin. . 

Mitä ulkomaankauppasuhteisiin tulee, edellytän, että yrityksille suo- 

daan mahdollisuus luoda oma myyntikoneistonsa, joka täkaisi tuotteiden 
suoran myynnin ulkomaille ja nimenomaan ulkomaankaupan suhteita 
hoitavan yrityksen ulkopuolella. Oletan, että ulkomaankauppasuhteit- 
temme tehokkuuden edellytyksenä on valuuttamme vapaa vaihdettavuus” 
(»Moderni Fizeni»-lehden mielipidetiedustelu). 

Tämä merkitsee sosialistisen talouden yhden tärkeimmän petustan tu-. 
hoamista: valtion ulkomaankauppamonopolin poistamista. Tämä avaisi 
ovet sepposen selälleen lännen yksityiskapitalisteille. 

2. Ideologinen tunkeutuminen tuottamalla Itä-Eurooppaan kapitalis- 
tista kulttuuria. Tämä käy päinsä kulttuurisopimusten välityksellä, radio- 
ja tv-lähetysten avulla, elvyttämällä pikkuporvarillista elämäntapaa (mitä 
byrokraattien etuoikeudet muutenkin edistävät), nakertamalla sosialistis- 
ta moraalia jne. Porvarillisen ideologian tunkeutumista ulkomailta hel- 
pottaa se, että revisionismi on itse eräs porvarillisen ideologian muunnos. 
Niinpä ei olekaan ihme, että revisionistit alistavat ideologiset kysymykset 
taloudellisten etujensa alaisiksi. Sosialistisen ideologian tuhoaminen käy 
käsi kädessä niin sisä- kuin ulkopuoleltakin ja helpottaa amerikkalaisten 
politiikan toteuttamista. Sosialististen maiden syntymisestä lähtien ulko- 
mainen porvaristo on aina yrittänyt järkyttää sosialismin perusteita, mil- 
loin taloudellisen painostuksen keinoin, milloin esittämällä edullisia ta- 
löudellisia tarjouksia, ja tämän ohessa kaikin mahdollisin propaganda- 
keinoin. Tosin sillä ei ollut paljoakaan menestystä niin kauan kuin NKP 
Leninin ja Stalinin johtamana piti huolen siitä, että sosialismin perusta 

pysyi lujana. Kapitalistisen ulkomaailman käyttämät taloudelliset ja 
ideologiset keinot alkoivat todella tehota vasta sen jälkeen kun revisionis- 
tinen johto oli alkanut murtaa sosialismin perustaa Neuvostoliitossa ja 
muissa Itä-Euroopan maissa. 


3. Sosialistisen ideologian ja kulttuurin kehitys Lokakuun vallankumouk- 
sen jälkeen 


Lokakuun vallankumous ei ainoastaan luonut poliittisia ja taloudellisia 
edellytyksiä sosialismin rakentamiselle muuttamalla aineellisia valtasuh- 
teita, vaan se myös kukisti porvarillisen ideologian ja kulttuurin ylivallan. 
Sitä mukaa kun taloudellista perustaa muutettiin, muuttui vähitellen 
myös yhteiskunnan ylärakenne. Aineellinen elämä muodostaa ihmisyh- 
teiskunnan henkisten, poliittisten, sivistyksellisten ja ideologisten kehitys- 
prosessien perustan. Yhteiskunnallinen oleminen määrää tietoisuuden. 
Esipuheessaan teokseensa »Poliittisen taloustieteen arvostelua» Marx se- 
littää erinomaisesti tätä ideologian ja kulttuurin aineellista perustaa: 

Elämänsä yhteiskunnallisessa tuotannossa ihmiset astuvat mää- 
rättyihin, välttämättömiin, heidän tahdostaan riippumattomiin 
suhteisiin, tuotantosuhteisiin, jotka vastaavat heidän aineellisten 
tuotantovoimiensa määrättyä kehitysastetta. Näiden tuotantosuh- 
teiden kokonaisuus muodostaa yhteiskunnan taloudellisen raken- 
teen, reaalisen perustan, jolle juridinen ja poliittinen päällysraken- 
nus kohoaa ja jota yhteiskunnallisen tietoisuuden määrätynlaiset 
muodot vastaavat. Yhteiskunnallisen, poliittisen ja henkisen elä- 
mänprosessin määrää ylipäänsä aineellisen elämän tuotantotapa. 
Ei ihmisten tajunta määrää heidän olemistaan, vaan päinvastoin 
heidän yhteiskunnallinen olemisensa määrää heidän tajuntansa. 
Kehityksensä tietyllä asteella yhteiskunnan aineelliset tuotantovoi- 
mat joutuvat ristiriitaan olemassaolevien tuotantosuhteiden kans- 
sa tai, mikä on vain asian juridinen ilmaisu, omistussuhteiden 
kanssa, joiden puitteissa ne olivat siihen asti liikkuneet. Tuotanto- 
voimien kehittämismuodoista nämä suhteet muuttuvat niiden kah- 
leiksi. Silloin alkaa yhteiskunnallisen vallankumouksen aikakausi. 
Taloudellisen perustan muuttuessa mullistuu joko hitaammin tai 
nopeammin koko suunnaton päällysrakennus. Sellaisia mullistuk- 
sia tarkasteltaessa täytyy aina erottaa aineellinen, luonnontieteelli- 
sen tarkasti todettavissa oleva, taloudellisissa tuotantoehdoissa ta- 
pahtuva mullistus juridisista, poliittisista, uskonnollisista, taiteel- 
lisista tai filosofisista, lyhyesti sanoen ideologisista muodoista, jois- 
sa ihmiset tajuavat tämän ristiriidan ja ratkaisevat sen taistellen. 
Yhtä vähän kuin yksilöä arvioidaan sen mukaan, mitä hän itse 
ajattelee itsestään, yhtä vähän voidaan sellaista mullistuskautta 
arvioida sen oman tietoisuuden mukaan. Päinvastoin tämän tietoi- 
suuden täytyy saada selvityksensä aineellisen elämän ristiriidoista, 
yhteiskunnallisten tuotantovoimien ja tuotantosuhteiden välisestä 
konfliktista. (Lihavointi toimituksen) (19) 


Luokkayhteiskunnassa ei ole olemassa mitään kaikille ihmisille yhteistä 
ideologiaa ja kulttuuria. Jenanin kirjallisuuden ja taiteen kysymyksiä kä- 
sitelleessä neuvottelukokouksessa 23.5.42 pitämässään päätöspuheessa 
Mao Tsetung sanoe: 


Nykymaailmassa kaikki kulttuuri, ja siten myös kirjallisuus ja 
taide, kuuluu tietyille luokille ja seuraa tiettyä poliittista suuntaus- 
ta. Taidetta taiteen vuoksi, luokkien yläpuolella olevaa taidetta, 
politiikasta sivussa kehittyvää tai siitä riippumatonta taidetta ei 
todellisuudessa ole olemassa. (20) 


Ihmisten aineellinen elämä on erilaista ja pohjautuu kunkin luokka- 
asemaan. Proletariaatin ja porvariston, näiden pääluokkien, edut nykyi- 

sessä yhteiskunnassa ovat keskenään sovittamattomia. Hallitsevana luok- 
kana porvaristo määrää myös kapitalistisessa yhteiskuntajärjestelmässä 
vallitsevaa ajattelua. Tuotantovälineiden omistajana sillä on käsissään ai- 
neellinen valta ja siten myös henkinen valta. Porvaristo määrää kapitalis- 
tisessa yhteiskunnassa henkistä elämää, sortaa työväenluokkaa, tukah- 
duttaa työväen aatteiden leviämistä, rajoittaa sananvapautta, hämärtää 
luokkasuhteita jne. 

Niin kuin porvariston ja proletariaatin aineellinen elämä on perin juu- 
rin erilaista, niin sama pätee myös niiden henkiseen elämään. xKommu- 
nistisen Puolueen Manifestissa» sanotaan: 


Tarvitaanko syvällistä ymmärtämystä sen käsittämiseen, että ih- 
misten elinehtojen, yhteiskunnallisten suhteiden, heidän yhteis- 
kunnallisen olemisensa mukana myöskin heidän käsityksensä, kat- 
somuksensa ja käsitteensä muuttuvat; sanalla sanoen heidän tie- 
toisuutensa? 

Mitä muuta aatteiden historia todistaa, kuin että henkinen tuo- 
tanto muuttaa muotoaan aineellisen tuotannon mukana? Jokaisen 
aikakauden vallitsevina aatteina ovat aina olleet vain hallitsevan 
luokan aatteet. 

Puhutaan aatteista, jotka vallankumouksellistavat koko yhteis- 
kunnan; tällä ilmaistaan vain se tosiasia, että vanhan yhteiskunnan 
sisällä ovat muodostuneet uuden ainekset, että vanhojen elinehto- 

jen murentuessa tapahtuu samalla vanhojen aatteiden murentu- 
minen. (21) 


Kapitalistisessa yhteiskunnassa on muodostunut tällaisia uusia aatteita, 
vallankumouksellisia aatteita, jotka ovat sovittamattomassa ristiriidassa 
porvariston vallitsevan henkisen vallan kanssa. Tämä aate on marxismi 
leninismi, vallankumouksellisen proletariaatin ideologia. Hallitsevan luo- 
kan porvarillinen ideologia käy mitä katkerinta taistelua proletaarista 
ideologiaa vastaan. Tämä ilmentää luokkaristiriitoja henkisen elämän 
alueella. Luokkataistelu talouden ja politiikan alalla heijastuu ideologian 
ja kulttuurin alalla; ja näin on paitsi porvariston herruuden aikana, niin 
myös sen jälkeen kun voittoisa proletariaatti on ottanut vallan käsiinsä. 
Päätöslauselmaluonnoksessaan »Proletaarisesta kulttuurista» Lenin on il- 
maissut osuvasti sen, miten proletariaatin luokkaedut vaativat taistelua 
porvarillista ideologiaa ja kulttuuria vastaan: 


Työläisten ja talonpoikain Neuvostotasavallassa koko valistus- 
työ, sekä poliittisen valistustyön alalla yleensä että erityisesti tai- 
teen alalla, täytyy järjestää siten, että sen henkenä on proletariaa- 
tin luokkataistelu diktatuurinsa tarkoitusperien saavuttamiseksi, 
s.o. porvariston kukistamiseksi, luokkien hävittämiseksi, ihmisen 

harjoittaman toisen ihmisen kaikkinaisen riiston lopettamiseksi. . - 
Uusimman ajan historiasta saatu kokemus ja erittäinkin vallanku- 
mouksellinen taistelu, jota kaikkien maiden proletariaatti on käy- 
nyt yli puoli vuosisataa sitten Kommunistisen Manifestin» ilmes- 
tymisen, ovat näyttäneet kiistattomasti toteen, että vain marxilai- 
nen maailmankatsomus ilmaisee oikein vallankumouksellisen pro- 
letariaatin pyrkimykset, katsantokannan ja kulttuurin. Marxilai- 
suus on saavuttanut maailmanhistoriallisen merkityksensä vallan- 
kumouksellisen proletariaatin ideologiana, ei suinkaan siten, että 
se hylkäsi porvariston aikakauden mitä arvokkaimmat saavutuk- 
set, vaan se päinvastoin omaksui ja muokkasi kaiken arvokkaan, 
mitä inhimillinen ajattelu ja kulttuuri olivat luoneet yli kaksitu- 
hatvuotisen kehityksensä aikana. Vain sellainen työ, jota jatketaan 
edelleen tältä pohjalta ja tähän suuntaan ja jota henkevöittää pro- 
letariaatin diktatuurin, kaikkinaista riistoa vastaan käytävän vii- 
meisen taistelun antama käytännöllinen kokemus, voidaan tun- 
nustaa todella proletaarisen kulttuurin kehittämiseksi. (22) 

Rinnan sosialismin aineellisen perustan luomisen kanssa tapahtui kan- 
sanjoukkojen ideologinen ja sivistyksellinen kehittyminen. Tällöin tehtiin 
välit selviksi vanhan, taantumuksellisen porvarillisen kulttuurin kanssa, 
hylkäämättä kuitenkaan porvarillisen yhteiskunnan arvokkaita kulttuuri- 
saavutuksia. Kaikkea vanhassa kulttuurissa ollutta edistyksellistä pyrit- 
tiin käyttämään hyväksi. Syntyi sosialistista yhteiskuntaa vastaava kor- 
keampi kulttuuri. Proletaarisen kulttuurin kehittäminen oli läheisessä 
yhteydessä työväenluokan aineellis-käytännölliseen ja henkiseen toimin- 
taan. Mitä korkeampi on kansanjoukkojen sosialistinen tietoisuus, sitä 
korkeammalle kehittyy sosialistinen kulttuuri. 

Kapitalismin kehittyessä imperialismiksi ja valtiomonopolistiseksi 
kapitalismiksi porvarillinen kulttuuri degeneroitui. Kapitalistisessa tava- 
ratuotannossa myös kulttuurin tuotteita, taidetta ja tiedettä, kaupitellaan 
tavaroina. Joukkotuotannon kehittymisen myötä pääsi vallalle myös impe- 
rialistinen massakulttuuri. Yhtäältä tämän henkisesti kahlitsevan massa- 
kulttuurin tarkoituksena on turruttaa ideologisesti kansanjoukkoja ja 
pitää ne erossa luokkataistelusta, toisaalta se kuvastaa imperialistisen 
yhteiskunnan poliittisen, uskonnollisen, sivistyksellisen ja filosofisen ylä- 
rakenteen rappeutuneisuutta. 

Imperialistinen järjestelmä on neuvostovallan syntymisestä lähtien yrit- 
tänyt lakkaamatta ideologisen propagandan ja kulttuurivaikutuksensa 
avulla jäytää sosialismin perustaa. Tämän merkitys kävi imperialismille 
sitä tärkeämmäksi, mitä selvemmäksi tuli se, ettei sosialistista järjestel- 
mää voitu murtaa sotilaallisin toimin.eikä pelkän taloudellisen tuholais- 

toiminnan avulla. | 

Niinpä esim. vuosina 1950 ja 1961 Miincheniin perustettiin amerikka- 
laiset radioasemat » Vapaan Euroopan Radio» ja »Radio Liberty» 
(”Vapaus”, suom. huom.), joiden palveluksessa oli 2600 henkilöä. Yhdys- 
valtain salainen palvelu rahoitti näitä asemia vuosittain 36 miljoonan 
dollarin summalla. Erityisesti ”kylmän sodan” aikana niiden tehtävänä 
oli syytää järjestelmällistä antikommunistista propagandaa silloisiin 
sosialistisiin maihin. Sosialististen maiden taistelu tätä vastaan saattoi olla 
menestyksellistä vain kehittämällä ja lujittamalla sosialistista ideologiaa 
laajojen kansanjoukkojen olemassaolevan sivistystason pohjalta. 

Sen vuoksi sosialistisen kulttuurin luominen oli yhtä tärkeää kuin maan 
taloudellinen rakentaminen. Niinpä Mao Tsetung onkin korostanut: 


”Ellet riko vanhaa et rakenna uutta, ellet sulje tietä vanhalta et 
avaa tietä uudelle, ellet pysähdytä vanhaa ei uusi pääse liikkeelle.” 
Taistelu uuden ja vanhan kulttuurin välillä on taistelua elämästä 
ja kuolemasta. Uusi kulttuuri on uuden politiikan ja uuden talou- 
den heijastumaa ideologiassa ja palvelee uutta politiikkaa ja uutta 
taloutta. (23) 


Mutta tämän uuden kulttuurin luominen oli yhtä vaikeaa kuin sosialis- 
min rakentamisen kaikki muutkin puolet, sillä tsaarin Venäjällä kansan- 
joukkojen sivistystaso oli hyvin alhainen. Lokakuun vallankumouksen jäl- 
keen ei ollut kysymys kansan saattamisesta osalliseksi porvarillisesta kult- 
tuurista vaan uuden kulttuurin luomisesta. Siten poliittinen ja taloudelli- 
nen vallankumous liittyykin läheisesti kulttuurivallankumoukseen. Ilman 
uutta, sosialistista kulttuuria proletaarinen vallankumous ei voi ajan 
oloon voittaa. Poliittinen, taloudellinen ja kulttuurivallankumous muo- 
dostavat yhden kokonaisuuden ja ovat keskenään vuorovaikutuksessa. 
Sosialistinen kulttuuri heijastaa sosialistista politiikkaa ja taloutta. Tämä 
Sosialistisen yhteiskunnan elämä heijastuu vallankumouksellisessa kirjal- 
lisuudessa ja taiteessa, joiden luominen on kuitenkin mahdollista vain, jos 
kirjailijat ja taiteilijat ottavat aiheensa ja sankarinsa kansan elämästä ja 
kuvaavat niitä todellisuuden mukaisesti. 

Lenin vastusti Länsi-Euroopan sosiaalidemokraattien väitteitä, joiden 
mukaan neuvostokansa ei ollut ”kypsä sosialismiin” koska siltä puuttui- 
vat ei vain taloudelliset vaan myös sivistykselliset edellytykset. Tähän 
Lenin vastasi: 


Jos sosialismin aikaansaamiseen tarvitaan tiettyä kulttuuritasoa 
(vaikka kukaan ei osaa sanoa, mikä tämä tietty ”kulttuuritaso” 
nimenomaan on, koska se on erilainen kussakin Länsi-Euroopan 
valtiossa), niin miksi emme saisi aloittaa ensiksi siitä, että luom- 
me vallankumouksen tietä edellytykset tälle tietylle tasolle, ja vasta 
sen jälkeen lähteä työläisten ja talonpoikien vallan sekä neuvosto- 


järjestelmän pohjalla tavoittamaan muita kansoja. (24) 


Neuvostoliitossa alkoi vallankumouksen jälkeen valtava kulttuuriliike, 
taistelu kulttuurin sisällön ja muodon yhdistämiseksi sosialismin mukai- 
sesti. Keskustelussaan Klara Zetkinin kanssa Lenin sanoi: 


Niiden voimien herääminen ja toiminta, jotka haluavat luoda 
Neuvosto-Venäjälle uuden taiteen ja kulttuurin, on hyvä, oikein 
hyvä... Vallankumous vapauttaa kaikki kätköissä piilleet voimat ja 
ajaa ne esiin pimennoistaan 


Hän asettui vastustamaan porvarillisten taidesuuntausten maahantun- 
keutumista, sitä että niitä tyrkytettiin kansalle ”uutuutena”. ”Uskallan 
kyllä osoittautua 'barbaariksi””, Lenin sanoi Klara Zetkinille. 


En voi ylistää ekspressionismin, futurismin, kubismin ja muiden 
ismien luomuksia taiteellisen nerouden korkeimmiksi ilmentymik- 
si. En ymmärrä niitä. Niistä ei ole minulle mitään iloa. 


Erilaiset porvarilliset taidesuunnat pyrkivät poistamaan taiteesta konk- 
reettisen realistisen sisällön kuvatakseen abstrakteja ”henkisiä” näky- 
jään. Porvarilliset taiteilijat sotkeutuvat omiin subjektiivisiin aivoituk- 
siinsa kieltäessään objektiivisen todellisuuden. He eivät ymmärrä, että 
heidän oma tietoisuutensa on aina viime kädessä heijastusta ulkoisesta 
todellisuudesta, ja että jotain yleistä voidaan ilmaista vain pureutumalla 
johonkin erityiseen. Tällainen porvarillinen taide on aina ollut kansalle 
yhtä tyhjän kanssa. Kansa tarvitsee taidetta, joka liittyy sen todelliseen 
elämään, yhteiskunnallista taidetta, sosialistisen realismin taidetta, jonka 
lähtökohtana on työtätekevän kansan elämä ja taistelu ja jota kansa 
ymmärtää. Siksi Lenin vaatiikin: 


Taide kuuluu kansalle. Sen syvimpien juurien täytyy olla laajois- 
sa luovissa joukoissa, joiden täytyy ymmärtää ja rakastaa sitä. Sen 
täytyy liittää ne yhteen tunteissaan, ajatuksissaan ja tahdossaan 
ja kasvattaa niitä. Sen täytyy herättää ja kehittää niiden joukossa 
taiteilijoita... 

Jotta taide voisi tulla kansan luo ja kansa taiteen luo, meidän 
täytyy ensiksi kohottaa yleistä sivistys- ja kulttuuritasoa... 

Työläisillämme ja talonpojillamme... on oikeus aitoon, suureen 
taiteeseen. Siksi ennen kaikkea: mitä laajinta kansansivistystä ja 
-kasvatusta. Se luo pohjan kulttuurille — edellyttäen, että leipä on 
turvattu — pohjan, jolta kasvaa uusi, suuri taide, kommunistinen 
taide, joka luo muotonsa sisältöään vastaavasti. 


Neuvostoliitossa syntyi ja kehittyi verraten pitkälle sosialistisen realis- 
min uusi taide — se syntyi porvarillisen ylärakenteen syrjäyttämisen 
myötä ja sosialistisen ylärakenteen pohjalle. Olemme tutkimuksemme II 

osassa (kts.: »Neuvostoliiton talousuudistus: kohti kapitalismia») selittä- 
neet, että sosialistinen tietoisuus on sosialistisen työn tuottavuuden liik- 
keelle paneva voima. Sitä mukaa kuin sosialistinen tietoisuus valtasi jou- 
kot, kehittyi yhteiskunnan taloudellinen perusta yhä korkeampaan ku- 
koistukseen. Myös sosialistisen yhteiskunnan ylärakenne kehittyi ja lujit- 
tui sitä mukaa kuin sosialistinen tietoisuus valtasi asemia kansanjoukko- 
jen keskuudessa henkisen elämän eri aloilla. 


4. Sosialistisen ideologian ja kulttuurin rappeutuminen ja porvarillisen 
ideologian ja kulttuurin tunkeutuminen neuvostoyhteiskuntaan 


Neuvostoliiton revisionistisen johdon valtaannousun myötä muuttui 
sosialistisen yhteiskunnan ylärakenne, kumottiin proletariaatin diktatuuri 
ja revisioitiin marxismi-leninismi. Tämä oli edellytyksenä sille, että yhteis- 
kunnan taloudellista perustaa voitiin alkaa muuttaa. Se oli myös lähtö- 
kohtana sosialistisen ideologian ja kulttuurin tuhoamiselle. 


...joko porvarillinen tai sosialistinen ideologia, sanoo Lenin kirjas- 
saan » Mitä on tehtävä ?». Keskitietä tässä eiole(sillä ihmiskunta ei ole 
kehittänyt mitään ”kolmatta” ideologiaa, eikä luokkavastakohtien 
repimässä yhteiskunnassa yleensä voi koskaan ollakaan mitään ei- 
luokka- tai luokkien yläpuolella olevaa ideologiaa). Siksi kaikkinai- 
nen sosialistisen ideologian väheksyminen kaikkinainen loittonemi- 
nen siitä merkitsee samalla porvarillisen ideologian voimistumista. 
(25) 


Olemme tämän kirjoituksemme II osassa (kts.: »Neuvostoliiton talous- 
uudistus: kohti kapitalismia») osoittaneet, että kapitalismin taloudelliset 
lait vaikuttavat yhteiskunnassa automaattisesti, kunhan ne vain on ensin 
otettu käyttöön. Ne eivät vaikuta vain taloudellisen perustan puitteissa, 
vaan ovat myös vuorovaikutuksessa yhteiskunnan ylärakenteen kanssa. 
Niinpä voitontavoittelun ja aineellisten kiihokkeiden asettaminen mää- 
räävään asemaan saa nämä taloudelliset lait vaikuttamaan ei vain tuotan- 
toon vaan myös työväenluokan ideologiaan. Tosin eivät siten, kuin revi- 
sionistit esittävät. Revisionististen katsomusten mukaan moraaliset kii- 
hokkeet heräävät ja voimistuvat vasta aineellisten kiihokkeiden avulla ja 
heikentyvät vähennettäessä aineellisia kiihokkeita. Tämän mukaan neu- 
vostoihmisen sosialistisen tietoisuuden on täytynyt olla ennen aineellisten 
kiihokkeiden merkityksen korostamista heikosti kehittynyttä. Mutta- 
asianlaita on juuri päinvastoin. Voitontavoittelu ja aineellisten kiihokkei- 
den asettaminen ratkaisevaan asemaan heikentävät väistämättä moraalisia 
kannustimia, s.o. sosialistista tietoisuutta, ja synnyttävät itsekkyyttä ja kor- 
ruptiota. Aineellisten kiihokkeiden merkityksen vähentäminen ei tieten- 

käänitsestään voimista sosialistista tietoisuutta ja kommunistista moraalia, 
vaan tähän voidaan päästä ainoastaan kasvattamalla kansanjoukkoja 
marxilais-leniniläisessä luokkataisteluhengessä. 

Jokainen luokka nojautuu ideologiaan, joka ilmentää sen perusetuja. 
Neuvostoliiton talousuudistus edellyttää porvarillisen ideologian hallitse- 
vaa asemaa. Toisaalta Neuvostoliiton byrokraattis-kapitalistisen luokan 
on pakkoverhota porvarillinen ideologiansa ja kulttuurinsa ”marxilaisella” 
fraseologialla ja ”sosialistisella” muodolla. 

Kapitalistiset ulkomaat edistivät kaikin voimin sosialistisen ideologian 
tuhoamista Neuvostoliitossa. ”Kylmän sodan” aikojen avoin hajoituspro- 
paganda mukautettiin Neuvostoliitossa ja muissa Itä-Euroopan revisio- 
nistisissa maissa käynnissä olevan kapitalismin palauttamisen uusiin 
olosuhteisiin. Niinpä Francis Rosenstiel vaatikin »Liberal»-aikakausleh- 
dessä 1/72: 


Se kommunismi, mitä nykyisin tapaamme Itä-Euroopassa, on 
siihen verrattuna, mitä se oli vielä kymmenen vuotta sitten, 
muuttunut paljon myötäilevämmäksi... Niinpä onkin sakon uhalla 
kiellettävä kaikenlainen käännytys- tai ristiretkihenki — vaikka 
tämä ristiretki tehtäisiinkin aikanamme kaikkien huulilla olevan 


sanan, vapauden nimissä — kiellettävä niiden uudenlaisten 
suhteiden molemminpuoliseksi eduksi, jotka meillä on nyt Itä- 
Eurooppaan. 


Tällaisen politiikan käytännön seurauksena muuttivat myös » Vapaan 
Euroopan Radio» ja »Radio Liberty» propagandansa uutta tilannetta 
vastaavaksi. Koska avoin ja karkea antikommunistinen kiihotus ei enää 
vastannut amerikkalaisten uutta ”jännityksen laukausemis-” politiikkaa, 
s.o. kapitalismin palauttamisen edistämistä revisionistisissa maissa (tai 
kuten asia on virallisten amerikkalaislausuntojen mukaisesti sanottava, 
”kommunismissa esiintyvien liberaalien uudistuspyrkimysten tukemis- 
ta”), näiltä molemmilta asemilta evättiin CIA:n rahavarat. Lähettimet 
asetettiin vuodeksi Yhdysvaltain ulkoministeriön alaisuuteen. Tämä esitti 
kummallekin asemalle vaatimuksen: ”Asemat takaavat yksityiselle 
kansalaiselle (Itä-Euroopan revisionistisissa maissa, toimitus) totuuden- 
mukaisen selostuksen heidän yhteiskuntajärjestelmästään ja vapaasta 
maailmasta”. Toisin sanoen: Yhdysvaltain ulkoministeriö edistää asemien 
avulla revisionististen maiden kapitalistista kehitystä propagoimalla por- 
varillista ideologiaa saadakseen tämän vaikutuksen kautta aikaan myös 
taloudellista ja poliittista yhteistyötä kapitalistisen lännen kanssa. 

Ideologian ja kulttuurin alalla neuvostoporvaristo joutuu saman risti- 
riidan eteen kuin myös politiikassa ja taloudessa: sosialismia sanoissa — 
kapitalismia ja imperialismia teoissa! 

Se ei voi itse julistaa avoimesti porvarillisen ideologian ja kulttuurin 
palauttamista. Siksi Neuvostoliiton revisionistiset johtajat avasivat kapi- 
talististen maiden kanssa solmimiensa virallisten kulttuurisopimusten 
avulla portit porvarillisen ideologian ja kulttuurin, ennen kaikkea porva-: 
rillisen taiteen tunkeutumiselle. 

Neuvostoliittolais-ranskalaisessa julistuksessa (30.10.1971) kumpikin 
osapuoli vahvistaa tarkoituksensa syventää maiden välisiä kulttuurisuh- 
teita. 


Ne tuovat julki valmiutensa kulttuurin kaikilla aloilla — radion, 
television, taiteen, elokuvan, opetuslaitoksen, urheilun, tiedotus- 
toiminnan — tapahtuvan vaihdon sekä kummankin maan kansa- 
laisten välisten yhteyksien, erityisesti nuorisojärjestöjen välillä ta- 
pahtuvan vaihtotoiminnan, edistämiseen. Ne totesivat, että näillä 
aloilla jo saavutetuista menestyksistä huolimatta on yhä vielä 
olemassa suuria mahdollisuuksia yhteistyön jatkuvalle syventämi- 
selle (»Sovjetunion heute»-lehti 16.11.71). 


Porvarillisen ideologian ja kulttuurin tunkeutumista edistetään siis 
määrätietoisesti ”kulttuurin kaikilla aloilla”. Tätä vastaan voidaan väit- 
tää, että eihän tämä ole yksipuolista, lähettäväthän Itä-Euroopan maat 
kulttuurituotteitaan vastaavasti kapitalistiseen länteen. Mutta nämä vale- 
sosialistiset kulttuurituotteet ovat kaikkea muuta kuin proletaarista val- 
lankumouksellista taidetta. Esim. Liittotasavallassa esitetyt neuvostoliit- 
tolaiset, puolalaiset, tsekkoslovakialaiset tai unkarilaiset filmit tai televi- 
sioelokuvat eivät — joitakin poikkeuksia lukuunottamatta — eroa miten- 
kään kapitalistisen lännen porvarillisista elokuvista. Ja — mikä on vielä 
pahempaa — ne eivät vedä vertoja joillekin Italiasta, Ranskasta, Brasi- 
liasta tai Meksikosta tuleville yhteiskuntakriittisille elokuville. 

Elokuvien vaihto tapahtuu Neuvostoliiton ja Liittotasavallan välillä sol- 
mitun kulttuurisopimuksen puitteissa. Pääjohtaja Bieberstein neuvotteli 
virallisesti neuvostoliittolaisen osapuolen kanssa maiden välisen elokuvien 
vaihdon parantamisesta. Ja erään kauppasopimuksen allekirjoittamisen 
jälkeen solmittiin myös erityinen elokuvasopimus. 

Vuodesta 1958 lähtien on joka toinen vuosi joko uudistettu tai laajen- 
nettu Neuvostoliiton revisionistisen johdon ja Yhdysvaltain imperialistisen 
hallituksen välillä solmittua sopimusta ”kulttuurivaihdosta”. Amerikka- 
laisten jännityksen laukaisemis-” politiikan myötä tämä kulttuurivaihto 
on käynyt jatkuvasti sydämellisemmäksi. Amerikkalainen kaupallinen jazz- 
yhtye toisensa jälkeen esiintyi Neuvostoliitossa joskus jopa yhdessä neuvos- 
toliittolaisten samantyylisten jazz-yhtyeiden kanssa. Ei siis ihme, että Nixo- 
nin taideasian neuvonantaja, Garment, ylisti siitä syystä neuvostomuusikko- 

ja. Hehän olivat ”opiskelleet” niin loistavasti amerikkalaista kaupallista 
jazzia. Revisionistit myöntävät avoimesti, että kaikkialla Neuvostoliitossa 
on jo vuosikausia levitetty amerikkalaista kaupallista jazzia ja jenkki- 
imperialistien kultturin kaikkein latteimpia iskelmätuotteita nauhoituk- 
sina ja äänilevyinä. 

Muut ulkomaiset poroporvarilliset kirjailijat käyvät Neuvostoliitossa 
yhä suosituimmiksi. 

Tällöin revisionistit ovat hyvin selvillä porvarillisen taiteen vaikutukses- 
ta kansanjoukkoihin. Niinpä Grigori Nedoshivin toteaakin »Sovjetunion 
heute»-lehdessä 1.3.71: 


Mutta porvarillinen taide saa nykyään myös taiteellisen ”massa- 
kulttuurin” helposti omaksuttavia muotoja. Ja vielä enemmänkin 
— pinnallisuus ja typerryttävä viehättävyys on nostettu siinä suo- 
rastaan periaatteeksi. Se on tarkoitettu ujuttamaan porvarillista 
ideologiaa laajojen joukkojen keskuuteen. Se ei kuitenkaan — ku- 
ten on helppo ymmärtää — ilmennä minkäänlaista totuutta, 
vaan pelkästään todellisuuden kyynistä vääristelyä. 


Kun tämä tiedetään ja silti avataan ovet avoimiksi porvarillisen taiteen 
tunkeutumiselle, silloin sen täytyy tapahtua tietoisesti: proletaarinen 
kulttuuri on tuhottava ja korvattava porvarillisella kulttuurilla. 

Revisionistit ovat siis palauttaneet kapitalismia ei vain taloudellisesti 
vaan myös ideologisesti. Sosialistisen ja porvarillisen ideologian, sosia- 
listisen kirjallisuuden ja taiteen ja porvarillisen kirjallisuuden ja taiteen 
välillä aikaisemmin vallinnut jyrkkä vastakohtaisuus on hävitetty. Juri 
Sadavski myönsi »Pravdassa» 18.12.69: 


Niinpä me kaikki joudumme yhä vielä toisinaan sellaisten 
tosiasioiden silminnäkijöiksi, jotka osoittavat esimerkiksi, että 
eräät kirjailijat omassa luomistyössään eivät ainoastaan levitä 
marxismille ja leninismille vihamielisiä katsomuksia, vaan liitty- 
vät menettelyllään suoranaisesti kapitalistisen yhteiskunnan ideo- 
logien meiile luokkakantaisesti vihamielisten vehkeilyjen puolelle... 
Meillä ilmestyy vielä silloin tällöin teoksia, joissa ilmenee tekijöi- 
den tietoisen vähättelevä asenne elämäämme kohtaan ja jotka 
sekoittavat keskenään objektiivisen todellisuuden myönteisten 
ja kielteisten puolien väliset todelliset keskinäiset suhteet. 


Suorittaessaan kapitalismin palauttamista revisionistit eivät voi miten- 
kään luopua ”sosialismin” valekaavusta. Sen vuoksi he asettuvat konver- 
genssiteoriaa vastaan, kapitalistisen järjestelmän liian avointa lähenty- 
mistä vastaan; ja samasta syystä he joutuvat tuomitsemaan kirjailijat, 
jotka levittävät liian avoimesti porvarillista ideologiaa. Tämä oli myös syy 
siihen, miksi Nobelin palkinnon saanut kirjailija Solzenytzin erotettiin 

Neuvostoliiton kirjailijaliitosta. Porvarillisen ideologian voimaansaatta- 
misen tulee tapahtua revisionistien tahdon mukaan vähitellen, järjestel- 
mällisesti ja kurinalaisesti. Neuvostokansa ei saisi huomata, että sille syö- 
tetään porvarillista ideologiaa. Liian avoin porvarillinen propaganda voisi 
tehdä kansanjoukot levottomiksi ja nostattaa ne taisteluun revisionisti- 
johtoa, uutta porvaristoa vastaan. 

Lännen kapitalistiset ideologit ymmärtävät kaiken tämän. Niinpä edis- 
tetään tsekkoslovakialaisen grafiikan vientiä länteen. Niinpä pannaan 
huolellisesti merkille entisessä ”sosialistisessa realismissa” tapahtuvat 
muutokset”. Niinpä todetaan tyydytyksellä, että neuvostoliittolaisen 
maalaustaiteen ”uusi realismi” muistuttaa amerikkalaisen maisemamaa- 
lauksen ”maagista realismia”. Abstraktinen muoto syrjäyttää huomaa- 
matta sosialistisen sisällön. Sillä tavoin sosialistinen ideologia, kulttuuri ja 
taide joutuu järjestelmällisesti väistymään porvarillisen tieltä. 

Imperialistisen leirin sisäisten ristiriitojen kärjistyminen ilmenee myös 
ideologian alueella. Edistäessään kapitalismin taloudellista ja ideologista 
palauttamista Neuvostoliitossa imperialisteilla ovat tähtäimessä omat 
päämääränsä. He, ennen kaikkea jenkki-imperialistit, tietävät oikein 
hyvin, että sosiali-imperialistinen Neuvostoliitto on heikompi kuin sosia- 
listinen Neuvostoliitto, että sosiali-imperialistien sosialistinen yhteistyö” 
Itä-Euroopassa on herkästi haavoittuva ja että se on sen vuoksi sosiali-impe- 
rialismin liittolaisena” epäluotettava. Yhdysvaltain imperialismi pyrkii 
käyttämään tätä hyväkseen ristiriitojen kärjistyessä niin ideologisesti kuin 
sotilaallisestikin. 

V MARKXILAIS-LENINILÄISTEN ONGELMIA 
NEUVOSTOLIITOSSA 


1. Työväenluokan yhteiskunnallisen aseman muuttuminen 


Puhuessaan eräässä KKP:n keskuskomitean kokouksessa vuonna 1962 
Mao Tsetung totesi: 


Neuvostoliitto oli ensimmäinen sosialistinen valtio ja Neuvosto- 
liiton kommunistinen puolue Leninin perustama. Vaikka revisio- 
nistit ovatkin nyt anastaneet Neuvostoliiton puolueen ja valtion 
johdon, kehottaisin tovereita pysymään lujasti vakuuttuneina siitä, 
että Neuvostoliiton kansan ja puolueen jäsenten ja kaadereiden 
joukot ovat hyviä, että ne haluavat vallankumousta ja että revi- 
sionistinen valta ei kestä kauan. (26) 


Neuvostorevisionistien demagogia on väistämättä johtanut harhaan 
monia rehellisiä neuvostokommunisteja. Vaikka he aavistavatkin, ettei 
moni asia enää ole kuin ennen, vaikka he eivät olekaan samaa mieltä 
monista revisionistisen johdon toimista, niin he uskovat kuitenkin Neu- 
vostoliiton olevan yhä vielä sosialistinen maa ja vallan olevan yhä työläis- 
ten käsissä. 


Esimerkiksi Neuvostoliiton työväenluokka. Vanhalta muistilta 
sitä usein sanotaan proletariaatiksi. Mutta mitä on proletariaatti? 
Proletariaatti on luokka, jolla ei ole työ- ja tuotantovälineitä sel- 
laisen talousjärjestelmän vallitessa, jolloin tuotantovälineet kuulu- 
vat kapitalisteille, ja jolloin kapitalistien luokka riistää proletari- 
aattia. Proletariaatti on kapitalistien riistämä luokka. Mutta meil- 
lä, kuten tiedetään kapitalistien luokka on jo hävitetty, työ- ja tuo- 
tantovälineet on otettu pois kapitalisteilta ja luovutettu valtiolle, 
jonka johtavana voimana on työväenluokka. Siis ei ole enää kapi- 
talistien luokkaa, joka voisi riistää työväenluokkaa. Siis meidän 
työväenluokkamme ei suinkaan ole vailla työ- ja tuotantovälineitä, 

vaan päinvastoin se hallitsee niitä yhdessä koko kansan kanssa. 
Ja koska se hallitsee niitä, ja koska kapitalistien luokka on hävi- 
tetty, niin ei ole olemassa minkäänlaista mahdollisuutta työväen- 
luokan riistämiseen. Voidaanko tämän jälkeen työväenluokkaam- 
me kutsua proletariaatiksi? On selvää, ettei voida. Marx on sano- 
nut: vapauttaakseen itsensä on proletariaatin murskattava kapita- 
listien luokka, otettava pois kapitalisteilta työ- ja tuotantoväli- 
neet ja hävitettävä ne tuotantoehdot, jotka synnyttävät proleta- 
riaattia. Voidaanko sanoa, että Neuvostoliiton työväenluokka on jo 
toteuttanut nämä vapautumisensa ehdot? Ehdottomasti voidaan ja 
pitää sanoa. Mutta mitä se merkitsee? Se merkitsee, että Neuvos- 
toliiton proletariaatti on muuttunut kokonaan uudeksi luokaksi 
Neuvostoliiton työväenluokaksi, joka on hävittänyt kapitalistisen 
talousjärjestelmän, vakiinnuttanut työ- ja tuotantovälineiden sosia- 
listisen omistuksen, ja joka suuntaa neuvostoyhteiskunnan kom- 
munismia kohti. 
Kuten näette, Neuvostoliiton työväenluokka on aivan uusi, riis- 
tosta vapautunut työväenluokka, jollaista ihmiskunnan historia ei 
vielä ole tuntenut. (27) 


Sosialistisessa Neuvostoliitossa työväenluokka oli hallitseva luokka ja 
vapaa riistosta. Se harjoitti valtaansa proletariaatin diktatuurin avulla. 
Uuden työväenluokan olemus oli täysin toisenlainen entiseen, Lokakuun 
vallankumousta edeltäneeseen verrattuna. Mutta miten on asianlaita nyt? 
Revisionistisen byrokratian kaapattua vallan, kumottua proletariaatin 
diktatuurin ja palautettua Neuvostoliittoon uudentyyppisen kapitalismin 
työväenluokan yhteiskunnallinen asema muuttui jälleen perusteellisesti. 
Koska tämä muutos ei tapahtunut ulkomaisen imperialismin avoimen 
intervention tai avoimen vastavallankumouksen kautta, vaan huomaa- 
matta, hiljaisuuden vallitessa, kuin hitaasti vaikuttava myrkky, sitä ja sen 
perustavanlaatuista vaikutusta työväenluokan yhteiskunnalliseen ase- 
maan ei voida välittömästi tiedostaa joukkomittaisesti. Ulkonaisestihan 
oli tuskin mikään muuttunut. Valtion, puolueen ja talouden johdossa oli- 
vat useinkin samat henkilöt kuin aikaisemminkin. Ei ollut helppo huo- 
mata, että nämä henkilöt olivat enimmäkseen rappeutuneet revisionis- 
teiksi, sillä he käyttivät edelleenkin puheissaan marxilaisia sanoja ja selit- 
tivät kaiken luulottelulla kommunismiin = siirtymisellä”. Todellisia 
marxilais-leniniläisiä, jotka huomasivat revisionistisen byrokratian dema- 
gogisen pelin ja taistelivat sitä vastaan, vainottiin ja vangittiin. Suuri osa 
työläisistä ja toimihenkilöistä antoi aineellisten kiihokkeiden pettää it- 
seään eikä huomannut, että se oli korkeampien palkkioiden hernerokasta 
myynyt oman vapautensa ja antautunut uuteen palkkaorjuuteen. 

+ Neuvostoproletariaatin tiedostamisprosessissa onkin sen vuoksi en- 

simmäisenä ja tärkeimpänä tehtävänä eritellä joutumista jälleen riistetyk- 
si luokaksi, jonka uusi asema vastaa pohjimmiltaan lännen kapitalististen 
maiden riistetyn ja sorretun työväestön asemaa, sekä sitä, että uudesta 
luokka-asemasta on seurauksena luokkataistelu uutta porvaristoa vas- 
taan. Mitä nopeammin joukot käsittivät tämän, sitä pikemmin hahmot- 
tuu uusi proletariaatti ja käy tietoisesti taistelua taloudellisista ja poliitti- 
sista eduistaan aina uuden porvariston kukistamiseen ja proletariaatin 
diktatuurin uudelleen pystyttämiseen saakka. 

Revisionistiset johtajat näkevät uhan, jonka sellainen kehitys heille 
muodostaa. He tekevät kaikkensa muuttaakseen NKP:n joka oli aikoi- 
naan Leninin ja Stalinin eläessä bolshevistinen puolue, omaa herruuttaan 
auliisti palvelevaksi työkaluksi. Siksi he muuttivat työväenluokan 
puolueen ”kcko kansan puolueeksi” (kts. »Revisionismin valtaannousu 
Neuvostoliitossa»). Oli häivytettävä puolueen luokkaluonne, jotta voitai- 
siin tukahduttaa helpommin puolueen sisäinen demokratia ja miehittää 
tärkeimmät tehtävät revisionistisilla aineksilla. Vain kun puolueen sisäi- 
sen demokratian syrjäyttäminen tapahtuu liian karkeasti ja kun jäsenistön 
keskuudessa syntyy voimakasta tyytymättömyyttä, joutuu neuvostolehdis- 
tö selostamaan tapausta yleisen mielipiteen rauhoittamiseksi. Niinpä 
voimme lukea esim. »Pravdasta» 22.11.69 seuraavanlaisen kuvauksen: 


Vaikeudet syntyivät vastavalitun puoluetoimiston järjestäytymis- 
kokouksessa. W. Milowanow, Kadomin piirin puoluekomitean 
edustaja, puolueen piirikomitean toimiston jäsen ja piirineuvos- 
ton toimeenpanevan komitean puheenjohtaja, ehdotti kiireen 
vilkkaa tov. P. Kotshekovia puoluejärjestön sihteerin paikalle 
kysymättä puoluetoimiston jäsenten mielipidettä. Mutta kun vii- 
meksimainittu ei elimen uutena jäsenenä ollut hyvin tunnettu, 
tehtiin toinen ehdotus, nimittäin entisen sihteerin, P. Kononovin, 
valitsemiseksi uudelleen. Kun tov. Milowanowin ehdotusta ei hy- 
väksytty, hän ei — järjestäytymiskokouksen puheenjohtajan omi- 
naisuudessa — sallinut äänestää tov. Kononovin ehdokkuudesta... 
Tällöin kokoukseen saapui puolueen piirikomitean sihteeri, W. 
Wolkow. Hän kävi kaiken uudelleen lävitse. Tällä kertaa tov. 
Wolkow tosin antoi ”selityksen”: Ylemmät puolue-elimet ovat 
tehneet päätöksen, ettei puolueen jäseniä, jotka toimivat valinnal- 
lisissa vastuunalaisissa tehtävissä, saanut valita puoluejärjestöjen 
sihteereiksi. Tov. Kononov on sattumalta kansantuomari. Se on 
valinnallinen tehtävä. Puolueen piirikomitea ei tule vahvistamaan 
hänen valitsemistaan jonkin puoluejärjestön sihteeriksi.” Tov. 
Wolkow ei tosin kyennyt näyttämään komitealle tätä ”päätöstä” 
eikä sanomaan sille, kuka sen oli tehnyt ja milloin... 

Yksityistapausko? »Babinski rabotshi» kirjoittaa 22. maaliskuuta 1970: 


Piirijärjestöt asettivat ehdokkaansa kolhoosin puheenjohtajan 
paikkaa varten. Kokoukselta puuttui päätösvaltaisuus. Jotkut 
osuuskunnan talonpojista torjuivat kiivaasti esitetyn ehdokkaan ja 
lähtivät kokouksesta. Seuraavana päivänä kolhoositalonpojat nä- 
kivät sihteerin kirjoituspöydän vieressä istumassa miehen, jonka 
valitsemisen he olivat torjuneet. 


Tämän tapaisia selostuksia voidaan neuvostolehdistöstä löytää lukuisia. 

Revisionistien kaapattua vallan johtavissa puolue-elimissä suoritettiin 
perusteellinen puhdistus. Vertailtaessa NKP:n keskuskomitean nimi- 
luetteloita ilmenee, että 70 %9 XIX edustajakokouksessa (1952) valituista 
keskuskomitean jäsenistä syrjäytettiin XX ja XXII edustajakokouksissa. 
(XXI edustajakokouksessa ei suoritettu uusien jäsenten vaaleja.) Myös XX 
edustajakokouksessa valituista keskuskomitean jäsenistä puhdistettiin 
puolet XXII edustajakokoukseen mennessä. Samaan aikaan revisionistit 
uurastivat parhaansa mukaan muuttaakseen muutenkin puolueen luok- 
kakoostumusta. Brezhnev tunnusti puheessaan XXIV edustajakokouk- 
sessa: 

”Puolue koostuu 40,1 %:sesti työläisistä, 15,1 %:sesti kolhoositalonpo- 
jista ja 44,8 %:sesti toimihenkilöistä.” 

M. I. Shaldejev (NKP:n Keskustarkastuskomission jäsen) sanoi esitel- 
mässään kansainvälisessä tieteellisessä konferenssissa ”Kommunististen 
ja työväenpuolueiden kasvava osuus sosialismin ja kommunismin raken- 
tamisen vallankumouksellisessa prosessissa”, joka pidettiin Berliinissä 
kesäkuussa 1970: 


Nykyään lisääntyy yhä enemmän talouden eri alojen spesialistien 
— insinöörien, agronomien, taloustieteilijöiden, filosofien, histo- 
rioitsijoiden jne — määrä johtavissa puolue-elimissä ja puolue- 
komiteoiden muodostamassa koneistossa. Tänä päivänä on yli 95 
%:lla puolueen kaupunkikomiteoiden sihteereistä korkeakoulusi- 
vistys ja suuri osa heistä on saanut insinööriteknisen koulutuksen. 


Maaseutualueilla 91,1 %:lla sihteereistä on yliopistollinen koulu- 
tus. 


Työväenluokalla on siis yhä vähemmän sanomista ”kansan” puoluees- 
sa, joka on uuden porvariston kanssa läheisesti liittoutuneiden sivisty- 
neistön osien valvonnassa. Nämä ovat muuttaneet puoluekomiteat hallit- 
sevien piirien määräyksiä toimeenpaneviksi elimiksi. 

2. Taistelu uutta kapitalistista luokkaherruutta vastaan 


Neuvostoproletariaatin kehittynein osa on jo perustanut marxilais- 
leniniläisiä järjestöjä, jotka asettavat päämääräkseen uuden Lokakuun 
vallankumouksen suorittamisen. Ulkomaille on toimitettu joitakin 
sellaisten ryhmien kuten ”Neuvostoliiton vallankumouksellisten kommu- 
nistien (bolshevikkien), ”Stalin-ryhmän” ja muiden ohjelmallisia kirjoi- 
tuksia. Näiden ryhmien toiminnasta on vaikea saada tarkkoja tietoja, 
koska ne toimivat täysin maanalaisina. Tästä maanalaisesta kommunisti- 
sesta oppositiosta neuvostolehdistö ei puhu halaistua: sanaakaan. Mai- 
nittujen ryhmien saatavilla olevista kirjoituksista käy ilmi, että ne pitävät 
kaikki pakottavimpana tehtävänään neuvostokommunistien yhdistämistä 
uudeksiboslhevistiseksi puolueeksi. Voimme olla myös varmoja siitä, että ne 
kommunistit, jotka eivät ole vielä tehneet välejään täysin selviksi revisio- 
nistien kanssa, tulevat näkemään yhä selvemmin sosiali-imperialistien 
rikokset, että heille tulee muodostumaan yhä polttavammaksi kysymys 
siitä, miten kauan he haluavat vielä sietää revisionistista herruutta. 

Hyvän esimerkin taistelusta hallitsevaa revisionistista byrokratiaa vas- 
taan antoi Puolan työväenluokka. Nostamalla jyrkästi elintarvikkeiden ja 
jokapäiväisten kulutustavaroiden hintoja vuoden 1970 lopulla Puolan 
hallitus oli jännittänyt jousen liian tiukalle. Mm. Gdanskin, Gdynian, 
Sopotin ja Stettinin kaupunkien työläiset ryhtyivät lakkoon ja osoittivat 
joukoittain mieltään vaatimustensa puolesta, lauloivat Kansainvälistä” 
ja hyökkäsivät Stettinissä pääpoliisiasemaa vastaan. Revisionistinen 
valtiokoneisto asetti peliin armeijan ja miliisin joukko-osastoja, panssa- 
reita ja helikoptereita. Virallistenkin tietojen mukaan tällöin sai surmansa 
enemmän työläisiä kuin ainoassakaan mustan väestön liikehdinnässä 
Yhdysvalloissa 60-luvulla. Puolan työväenluokka oli tiedostanut asemansa 
riistettynä proletariaattina ja ryhtynyt luokkataisteluun. Kansan rauhoit- 
tamiseksi revisionistit joutuivat korvaamaan Gomulkan Gicrekillä. 

Vallankumouksellisen, marxilais-leniniläisen opposition ohella Neu- 
vostoliitossa on myös porvarillinen, josta lännen lehdistö pitää niin suurta 
ääntä. Tämä oppositio on perin juurin toisenlainen. Se muodostuu porva- 
riston ja pikkuporvariston edustajista, jotka eivät aseta kyseenalaiseksi 
kapitalismin palauttamista, vaan joilla on avoimesti täysin kommunis- 
minvastainen asenne ja jotka pitävät esikuvanaan lännen porvarillisia 
demokratioita. Laajojen porvarillisten ja pikkuporvarillisten piirien vas- 
tarinta, ennen kaikkea sivistyneistön huomattavan osan vastarinta, on 
merkittävä osoitus uuden kapitalismin yleisestä poliittisesta kriisistä ja 
vallassa olevan ryhmän eristetystä asemasta. Ei ole mahdotonta, että 
kommunistit liittoutuvat joissakin kysymyksissä porvarillisen opposition 
demokraattisten osien kanssa taistellakseen demokraattisten oikeuksien 
puolesta. 

107 


Vihdoin Neuvostoliitossa on vielä eräs tärkeä vallankumouksen reservi, 
nimittäin ei-venäläisten kansallisuuksien taistelu suurvenäläistä shovinis- 
mia vastaan. Lenin ja Stalin viittasivat useamman kerran kaikkien porva- 
rillisten monikansallisten valtioiden mahdottomuuteen ja tähdensivät, 
että kansallinen tasa-arvoisuus on mahdollista ainoastaan sosialismissa. 
Kapitalismin palauttamisen jälkeen kansan yhtenäisyys tuhoutuu moni- 
kansallisissa valtioissa. Kansalliset ristiriidat kärjistyvät ajan päälle väis- 
tämättä. Jugoslavian alituisena uhkana on hajoaminen. 

Miten nyky-Neuvostoliittoon on kaiken kaikkiaan suhtauduttava? 
DKP:n (Saksan ”kommunistisen” puolueen, suom. huom.) ohjelman 17. 
kohdassa sanotaan: ”DKP pitää kiinni Ernst Thälmannin sanoista, joiden 
mukaan myönteinen asennoituminen Neuvostoliittoon on jokaisen todel- 
lisen kommunistin tunnusmerkki.” Tämä on demagogiaa, sillä Ernst 
Thälmann ja maailman kaikki vallankumoukselliset ovat puolustaneet 
kiihkeästi sosialistista Neuvostoliittoa taantumuksen ja imperialismin 

vainoa ja panettelua vastaan. Miljoonat sorretut työläiset ja talonpojat 
kaikissa maissa omaavat tänäänkin myönteisen asenteen entiseen, sosia- 
listiseen Neuvostoliittoon. Juuri sen vuoksihan he tuomitsevat revisionisti- 
set johtajat, jotka ovat suorittaneet kapitalismin palauttamisen Neuvos- 
toliitossa. Olemme varmat siitä, että Ernst Thälmann olisi tuominnut 
päättäväisesti nämä revisionistit. Jokaisen vallankumouksellisen kommu- 
nistin koetinkivi on hänen vilpitön ja myönteinen asenteensa sosialistiseen 
Neuvostoliittoon. Jokaisen revisionistin tunnusmerkkinä on hänen nöyris- 
televä suhteensa revisionistiseen, kapitalistiseen Neuvostoliittoon. Tässä 
on ero. 

Neuvostokommunistien kuljettavana oleva tie tulee olemaan pitkä ja 
ohdakkeinen. Mutta emme epäile hetkeäkään, etteivätkö he, Leniniä ja 
Stalinia seuraavat vallankumoukselliset, tule suoriutumaan ennemmin tai 
myöhemmin voitokkaasti historiallisesta tehtävästään. Siksi haluamme 
päättää tutkielmamme »Kapitalismin palautumisesta Neuvostoliitossa» 
»Neuvostoliiton vallankumouksellisten kommunistien (bolshevikkien) oh- 
jelmallisen julistuksen» päätössanoilla: 


”Neuvostoliiton kommunistien tehtävänä on opportunistien kukistami- 
nen, vallankumouksellisen hallituksen muodostaminen ja tämän jälkeen 
byrokratian murskaaminen tämän hallituksen ja kansan välissä kuin 
vasaran ja alasimen välissä... Vain ne byrokraatit, jotka ryhtyvät avoimeen 
vastarintaan demokratian voittoa vastaan, on nujerrettava. Otettuaan 
vallan käsiinsä Neuvostoliiton työväenluokan tulee karkottaa byrokratia 
jalustaltaan, pakottaa se hyvittämään toiminnallaan kaikki se, minkä se 
on kansalta varastanut, ja maksamaan takaisin ne tietonsa ja kykynsä, 
jotka se on kansan leivän ansiosta hankkinut, omalla toiminnallaan. 

Yleinen poliittinen ja taloudellinen johto tulee määritellä kansan tahdon 
mukaan, sen vakaumusten ja vaatimusten mukaan. Tämä politiikka tulec 
epäilemättä olemaan vallankumouksellista, kommunistista, kansainvälis- 
tä. jotta koko maailman työtätekevät voisivat sanoa: 'Se on meidän poli- 
tiikkaamme?. 

Eläköön pyhä punalippumme, sosialistisen vallankumouksen lippu, 
Marxin, Engelsin, Leninin ja Stalinin lippu! 

Opportunistit voivat vielä tehdä paljon tahratakseen tämän lipun, 
mutta se on silti tahraton. He voivat vielä yrittää vetää sen alas omalle 
tasolleen, mutta maailmassa on voimia, jotka pitävät sitä sen arvon vaati- 
massa korkeudessa — kunnia ja ylistys heille! Ei voi kestää kovin kauan, 
jolloin tämä lippu tulee jälleen hulmuamaan sosialismin isänmaan yllä. 

Eläköön Neuvostoliiton bolshevistinen kommunistinen puolue! 

Tietäkööt ystävämme ja vihollisemme kaikkialla maailmassa: Venäjällä 
syntyy bolshevismi uudelleen tuhkasta kuin Feniks-lintu. Me bolshevikit 
tiedämme oikein hyvin, miten monimutkaiset ovat tehtävämme, mutta 
emme myöskään tule kavahtamaan mitään kidutuksia ja uhrauksia. 


Meillä on Leninin aatteet, 

meillä on Stalinin tahto, 

kansamme suuri sydän on puolellamme, 
olemme voittamattomia!'' 

